
CAPITOLUL I 


SCURT ISTORIC DESPRE ORGANIZAREA JUDECĂTOREASCĂ 
ŞI PROCEDURA DE JUDECATĂ 


1.CODUL DE PROCEDURĂ PENALĂ DIN 1864 


Elaborate la scurt timp după Unirea din 1859 a Principatelor romăne, 
codul penal şi de procedură penală a reprezentat un pas înainte pe linia 
unificării legislative a dreptului. 

În anul 1864 o comisie formată din 7 membrii a fost însărcinată să 
redacteze un proiect de cod penal şi unul de procedură penală. Din această 
comisie făceau parte G;:costa-Foru, VB.boerescu, A.Panu, I.Cantacuzino, 
A.Arion şi D.Corne.Lucrările au durat 3 luni, astfel că întocmirea lor s-a făcut 
în grabă. 

Proiectele , au trecut nediscutate în Cameră cu toate că deputatul 
Apostoleanu a propus să fie discutate măcar princpule. 1.Ghica şi G.Vernescu 
au avut, însă altă propunere: aceea ca proiectele să fie votate în bloc deoarece 
comisia a fost compusă de membrii care au toată stima şi încrederea 
Adunării. 

Proiectul codului penal a fost, aşadar, votat de Adunarea legiuitoare în 
ziua de 11 martie 1864 , sub preşedinţia lui Lascăr Catargiu , cu 60 voturi 
albe, 6 negre şi 6 abţineri. Tot în aceiaşi zi a fost votat codul de procedură 
penală. 

Codul de procedură penală, intitulat „codul de procedură criminală”, a 
avut ca sursă de inspiraţie codul francez de instrucție criminală din 1808 de la 
care a luat şi numele, foarte uzitat în perioada aceea dar necorespunzător dacă 
ne gândim la faptul că această legiuire prevedea procedura de urmat în cazul 
tuturor infracțiunilor , deci şi pentru delicte şi contravenţii." 

Cuprinzând un număr de 603 articole, primele 12 cuprinzând dispoziţii 
preliminare, codul de procedură penală a fost împărțit în trei părți, denumite 
cărți., fiecare carte fiind împărțită la rândul ei în titluri, capitole, secțiuni.. 

Prima carte , intitulată „despre poliția judiciară şi ofițerii de poliție cari 
o exercită”a cuprins un număr de 125 articole, de la articolul 13-138 iar cea 
de a doua, intitulată „Despre judecată”, a cuprins a cuprins un număr de 464 
articole, de la 139-603. 

În primele articole legiuitorul a acordat o atenţie deosebită definirii 
acțiunii penale prin care înțelegea facultatea de a recurge la autoritatea 


1 Din punct de vedere al gravităţii pedepsei, articolul 1 din Codul penal din 1864, împărțea infracțiunile în 
crime delicte şi contravenţii. 


judecătorească spre a obţine recunoaşterea unui drept violat şi asigurarea 
restabilirii lui prin mijloace legale. S-a făcut distincția între acțiunea publică şi 
privată, mergându-se pe ideea că , întrucât orice infracțiune produce o 
tulburare a ordinii publice sau sociale, ea dă naştere la o acțiune publică în 
fața instanţei de judecată chemată a constata existenţa faptei, vinovăția 
făptuitorului şi de a aplica pedeapsa. Având însă în vedere că , uneori , sunt 
lezate şi interesele unei persoane, infracţiunea dădea naştere şi unei acțiuni 
private. 

În sistemul procedurii penale române, acţiunea penală era încredinţată 
Ministerului Public. Acţiunea publică se putea pune în mişcare ca urmare a 
plângerii părții vătămate, din oficiu, prin ordinul scris al procurorului general 
sau ministrului justiției.. 

Odată pusă în mişcare de către Ministerul Public, prin investirea 
instanţei competente, sau de partea vătămată, prin plângerea adresată direct 
instanței, acțiunea penală nu putea fi retrasă. 

Ea se stingea prin hotărâre judecătorească de achitare, condamnare sau 
absolvire, prin împăcare în situațiile în care împăcarea părților era posibilă şi 
prin prescripţie. 

Procesul penal parcurgea trei faze: instrucția preparatorie, judecata şi 
executarea. 

La rândul ei, instrucţia se împărțea în cercetare, urmărire şi instrucție 
preparatorie propiu-zisă. 

Instrucția preparatorie se făcea de către un judecător al tribunalului , 
special desemnat, denumit judecător de instrucție. La tribunalele cu mai multe 
secții erau desemnaţi atâția judecători câte secții erau, mai puţin cu unul.. 

Scopul instrucţiunii era acela de a strânge probe şi de a vedea dacă 
inculpatul trebuia sau nu trimis în judecată. Judecătorul de instrucție putea fi 
investit de către procurorul general, partea vătămată, prin declinare de 
competenţă şi din oficiu. 

Judecătorul de instrucție avea dreptul de a aresta, a percheziţiona şi a 
confisca. Atunci când instrucția era terminată, judecătorul de instrucție se 
pronunța asupra întregii proceduri printr-un act final numit ordonanţă 
definitivă, împotriva căreia se putea face opoziţiune la Camera de punere sub 
acuzare ale cărei decizii puteau fi atacate la Curtea de Casaţie. 

În ideea de a asigura o puternică garanţie libertăţii individuale, 
legiuitorul a urmărit separarea instrucției de urmărire, pe de o parte, iar pe de 
altă parte a urmărit separarea fazei de instrucţie de cea a judecății. 

În ceea ce priveşte judecata în materie penală, majoritatea cauzelor erau 
de competența judecătorilor. Hotărârile judecătoreşti purtau denumirea de 
cărți de judecată. Partea care lipsea la judecata în primă instanţă, atunci când 
aceasta aparținea judecătoriei, avea dreptul ca, în termen de 5 zile , să atace 
respectiva hotărâre de condamnare. În restul situaţiilor, hotărârea putea fi 
apelată. 

Pentru alte motive, împotriva cărților de judecată penală pronunțate de 
judecătorii, în primă şi ultimă instanță, părțile puteau face recurs. Dacă 

tribunalul găsea că motivele invocate în cererea de recurs sunt fondate, casa 
hotărârea şi rejudeca cauza. 

Soluţiile ce se puteau pronunţa erau de:condamnare, achitare, absolvire. 

Pentru hotărârile pronunțate de tribunal erau prevăzute două căi de atac: 
opozițiunea, atunci când partea era judecată în lipsă şi cerea rejudecarea 
cauzei de aceiaşi instanță şi apelul. 

Curtea cu jurați avea în competență judecarea infracțiunilor grave, 
respectiv crimele şi delictele politice şi de presă. 

Dezbaterile începeau prin introducerea acuzatului, continua cu 
jurământul juraţilor, citirea actului de acuzare, apelul părților, interogatoriul 
inculpatului, audierea martorilor, susținerea rechizitoriului şi pledoariile 
părților. După închiderea dezbaterilor, preşedintele rezuma cauza şi formula 
în scris întrebările la care juraţii trebuiau să răspundă. Înainte de a fii 
înmânate juriului, aceste întrebări erau citite în şedinţă publică pentru că 
acuzarea şi apărarea să-şi poată prezenta observaţiile. Verdictul juraților era 
citit în şedinţă publică de primul dintre juraţi şi putea duce la achitarea, 
condamnarea sau absolvirea condamnatului. 

Calea de atac prevăzută de lege împotriva hotărârilor pronunţate de 
Curtea de Casaţie era recursul în casaţie. Acestea era de trei feluri:recursul în 
interesul legii, recursul în anulare şi recursul în interesul părții. 


2.CODUL DE PROCEDURĂ PENALĂ DIN 1936. 


Realizarea unității politice a neamului românesc a pus, între alte 
probleme de covârşitoare importanță şi pe aceea a unificării legislative, 
diversitatea de legiuiri existente constituia un obstacol apreciabil în calea 
dezvoltării normale a vieţii naționale în cadrul hotarelor lărgite. Viaţa țării nu 
putea fi fragmentată în provincii, ea se cerea trăită într-un ritm de la Nistru 
până la Tisa şi Dunăre, fără existenţa unor sisteme de drept diferite. 

Unificarea legislativă ar fi putut fi înfăptuită, la început, prin extinderea 
codurilor din vechiul regat în provinciile eliberate. Entuziasmul general, 
împreunat cu starea de completă răsturnare şi fulgerătoare transformare a 
tuturor condițiilor de viaţă, ar fi facilitat adoptarea în bloc a legiuirilor 
româneşti, iar viaţa, în măsura normalizării, s-ar fi adaptat cu uşurinţă noilor 
sisteme de drept. 

Acest lucru înfăptuit ar fi condus, fără îndoială, la întârzierea pentru 
multă vreme a înzestrării țării cu coduri moderne. 

Dar, viaţa a făcut să fie altfel. Ceea ce în clipa Uniri, sau imediat după 
Unire, ar fi fost posibil şi util, mai târziu nu a fost posibil decât parțial şi cu 
mari inconveniente. 

Cauzele ce au determinat ca procesul de unificare legislativă să dureze 
în timp au fost multiple. Pe de o parte, prioritatea pe care o avea restructurarea 
statului întregit, față de unificarea diferitelor ramuri de drept, iar, pe de altă 

parte, faptul că, până la înfiinţarea în 1926 a Consiliului Legislativ, nu a 
existat un organism care să dirijeze această activitate. La aceste cauze s-au 
adăugat disputele existente între jurişti în privinţa metodei de unificare, 
luptele politice şi interesele de grup. 

Deşi lucrările în vederea unificării legislative în domeniul procedurii 
penale au început încă din anul 1920, până la definitivarea lucrărilor a fost 
necesară modificarea legislației în vigoare astfel încât aceasta să răspundă 
necesităților unei societăți aflată în tranziție. Astfel, în 1919 codul de 
procedură penală român de la 1864 a fost extins şi în Basarabia, au fost 
elaborate legile referitoare la organizarea judecătorească prin Legea din 11 
martie 1925 s-au desființat funcțiile de minister public de pe lângă 
judecătoriile de ocol din Transilvania şi Bucovina. 

Mai mult, prin Legea de organizare judecătorească din 14 aprilie 1925 mai 
mult de jumătate din procedura penală d la 1864 a fost extins în Transilvania 
şi Bucovina. 

Noul Cod de procedură penală a fost votat de Adunarea deputaţilor la 
10 martie 1936 şi de Senat la 13 martie, fiind promulgat la 17 martie 1936. 

Operă de unificare legislativă , noul cod a intrat în vigoare la 1 ianuarie 
1937, cu excepția articolelor 357-363 şi 671, ce au intrat în vigoare de la data 
publicării codului în Monitorul Oficial-14 martie 1936. Prin articolul 664 el a 
abrogat toate codurile şi legile de procedură penală în vigoare. 

Inspirat, în principal, din codul de procedură penală din 1864, cu 
modificările ulterioare, dar şi din Codul ungar din 1986 şi cel italian din 1931, 
noua legiuire a avut un rol important în istoria dreptului românesc. El a 
menţinut instituţiile clasice, neperimate şi verificate de practică dar a preluat 
şi instituţiile noi, apărute în ştiinţa penală modernă. 

Cuprinzând un număr de 673 articole, codul de procedură penală român 
era împărțit în cinci cărți, fiecare carte având ca subdiviziuni : titluri, 
capitole, secțiuni şi articole. 

Cartea I a cuprins numeroase dispoziţii referitoare la acţiunea civilă şi 
penală, competență, strămutarea cauzelor, incompatibilitate , abţinere, 
recuzare, părțile în procesul penal, procedura comisiilor rogatorii, probe. 

Cartea II, a cuprins importante dispoziții privind primele cercetări, 
urmărirea penală, instrucția şi camera de acuzare. 

Cartea III a reglementat judecata, Cartea IV căile de atac, Cartea V, 
executarea hotărârilor, Cartea VI, procedurile speciale iar Cartea VII 
dispoziţii privind punerea în vigoare a codului de procedură penală şi 
dispoziții tranzitorii. 

Asemănător codului anterior, noul cod a menținut distincția dintre 
acțiunea civilă şi cea penală , astfel acţiunea penală putea fi pusă în mişcare, 
potrivit principiului acuzării , împotriva tuturor celor care au comis o 
infracțiune iar odată pusă în mişcare era irevocabilă. 

În privinţa acţiunii civile, noul cod, influențat de ideile şcolii 
pozitiviste, a considerat reparația daunelor morale ca fiind o funcție socială, 
cu caracter facultativ şi aplicabilă doar în cazul persoanelor incapabile. 


Noul cod era menit să simplifice formalitățile inutile, să facă mai rapidă 
derularea procesului penal, îndeosebi faza instrucției, să menţină un echilibru 
între interesele individului şi ale societăţii. 

De asemenea, a suprimat absoluțiunea , existentă în codul penal anterior, 
păstrând doar achitarea şi condamnarea. 
S-a admis principiul recunoaşterii hotărârilor străine (art549). 

Pe parcursul timpului, codului de procedură penală din anul 1936 i s-a 
adus mai multe modificări: prin legea din 26 ianuarie 1939 pentru 
accelerarea instrucției şi judecarea afacerilor penale, prin legea din 7 
octombrie 1939 care modifica 25 de articole şi prin legea 397 din 25 iunie 
1943. 


CAPITOLUL II 


DEFINIŢIA DREPTULUI PROCESUAL PENAL. NOTIUNEA ŞI SISTEMUL 
PROCESULUI PENAL 


1. DEFINIȚIA DREPTULUI PROCESUAL PENAL 


„Dreptul penal fără procedura penală e ca un mîner fără cuțit, iar 
procedura penală fără drept penal, este ca un cuţit fără miner.” 
Cuvântul procedură vine de la cuvântul pro-înainte şi cedare-a merge. 
Cu alte cuvinte, procedura este ştiinţa de a merge înainte. 


Deşi cuvântul procedură este de origine latină, el nu a fost cunoscut în 
dreptul roman. La romani, cele două faze a procesului se numeau jus şi 
judicium. Prima avea loc în faţa pretorului de la care se solicita un judecător 
iar cea de a doua şi cea mai importantă se derula în faţa judecătorului care 
dădea hotărârea. 


Cuvântul procedură a fost introdus în terminologia juridică de glosatorii 
din secolul XI-lea şi XII-lea. La francezi poate fi găsit sub denumirea de 
procesus, la olandezi sub denumirea de regtsvordering iar la germani, chiar 
până azi, alături de forma germană verfahren ( a duce pe cineva într-un 
vehicul, a transporta) se găseşte şi cuvântul procesus, în sensul de procedură. 


În literatura juridică de specialitate s-au dat numeroase definiţii 
dreptului procesual penal. Cu mici excepții, majoritatea autorilor au avut ca 
punct de plecare definiția dată de legiuitor scopului dreptului penal. 


I.Tanovicianu definea procedura penală ca fiind „acea parte a 
legislației care se ocupă de organizarea şi competența autorităţilor 
judecătoreşti penale, precum şi de chipul cum ele şi părțile lucrează spre a 
ajunge la judecarea definitivă a afacerilor penale.” 


V.Dongoroz considera că „procedura penală sau dreptul procedural 

penal are ca scop disciplinarea acelei activități juridice care conduce la 
. S : pie e E 2 
realizare concretă a justiției represive.” 


În terminologia uzitată, în zilele noastre dar şi pe parcursul timpului, 
pentru dreptul procesual penal s-au folosit mai multe denumiri: drept penal 
formal, procedură penală, drept penal procedural, drept procesual penal, drept 
judiciar penal. 


La noi, în momentul de față, se întrebuințează, aproape în totalitate, 
denumirea de drept procesual penal şi, în măsură mai mică, aceea de 
procedură penală. 


! 1. Tanovicianu, Tratat de drept şi de procedură penală, op. cit, vol IV, pag. 9 
? Vintilă Dongoroz, comentariu în I. Tanoviceanu, Tratat de dept şi procedură penală, op cit, vol IV, pag 9. 


10 


La o privire atentă asupra celor două terminologii se poate observa că 
prima are o sferă mai mare de acoperire fiindcă pune accentul pe cuvntul 
proces iar a doua pe procedură, ori procesul indică şi redă ceva mai dinamic, 
o activitate ce trebuie să se desfăşoare pentru aplicarea dreptului penal, pentru 
descoperirea şi tragerea la răspundere a făptuitorilor. 


Dreptul procesual penal reprezintă o ramură importantă a sistemului nostru de 
drept. El se constituie din totalitatea normelor juridice care au ca obiect de 
reglementare desfăşurarea procesului penal. 


Revenind la zilele noastre, vom găsi şi alte definiții, asemănătoare celor 
formulate de autorii mai sus citați. 
Considerând că nu se impune redarea tuturor acestor definiții am putea spune 
că dreptul procesual penal cuprinde totalitatea normelor juridice care 
reglementează procesul penal. 

Dreptul penal nu-şi poate îndeplini funcția sa de apărare a societății decât 
prin intermediul dreptului procesual penal. Prin săvârşirea unei infracțiuni se 
naşte un raport juridic de drept penal, un raport concret între făptuitorul X şi 
stat, însă tragerea acestuia la răspundere nu se poate realiza direct prin 
aplicarea normelor de drept ci doar prin intermediul dreptului procedural 
penal . Putem afirma, fără teama că vom greşi, că dreptul procesual este 
dreptul prin intermediul căruia se pune în valoare dreptul procesual penal. 
Dreptul statului de a pedepsi pe infractor, adică administrarea justiției, nu se 
poate realiza decât prin mijloacele şi garanţiile procesului penal. 

Spre exemplu, noţiunile referitoare la infracțiune, la calificarea juridică a 
faptei, la individualizarea pedepsei sunt prevăzute de codul penal sau de legi 
speciale, pe când noţiunile referitoare la instanța competentă să soluţioneze 
cauza, la modul şi termenele în care aceasta poare fi investită, la drepturile 
părților, sunt prevăzute de codul de procedură penală. 

Dreptul procesual penal are legături strânse şi cu dreptul civil, procesual 
civil, familiei, muncii. Este suficient dacă precizăm că, procesual penal este o 
activitate complexă care presupune nu numai soluționarea laturii penale a 
cauzei ci şi pe cea civilă, şi că acest lucru presupune cunoaşterea tuturor 
acestor dispoziţii. 

Actualul cod de procedură penală a fost publicat în Buletinul Oficial nr. 
145-146 din 12 noiembrie 1968 şi a intrat în vigoare la 1 ianuarie 1969. Codul 
de procedură penală este împărțit în două părți: partea generală şi partea 
specială, fiecare parte fiind împărțită în titluri, capitole secțiuni. 

Partea generală compusă din 199 articole (1-199),cuprinde următoarele 
titluri - 

- reguli de bază şi acțiunile în procesul penal; 

- competența; 

- probele şi mijloacele de probă; 

- măsuri preventive şi alte măsuri procesuale; 

- acte procesuale şi procedurale comune; 


11 


Partea specială compusă din 324 articole( 200-524), cuprinde 
următoarele titluri: 

- urmărirea penală; 

- judecata; 

- executarea hotărârilor penale; 

- proceduri speciale. 

Normele dreptului procesual penal sunt înscrise în codul de procedură 
penală precum şi în legile de organizare a instanţelor. Spre deosebire de 
normele dreptului penal care apar ca reguli de conduită generală, cele ale 
dreptului procesual penal apar ca reguli de conduită particulară, deoarece se 
adresează numai celor care participă într-o anumită calitate la procesul penal. 

Obiectul dreptului procesual penal îl constituie procesul penal iar 
sarcina acestuia este de a oferi cadrul propice care să asigure apărarea ordinii 
de drept, a persoanei, a drepturilor şi libertăţilor acesteia, prevenirea 
infracțiunilor, precum şi la educarea cetățenilor în spiritul respectării legii. 


DREPTUL PROCESUL PENAL, MIJLOC DE REALIZARE A 
JUSTIȚIEI PENALE 


2.A Definiţia procesului penal 


În literatura de specialitate găsim numeroase definiţii date procesului penal 


Astfel, profesorul I. Neagu‘ defineşte procesul penal ca fiind activitatea 
reglementată de lege, desfăşurată de organele competente, cu participarea 
părților şi altor persoane, în scopul constatării la timp şi în mod complet a 
faptelor ce constituie infracțiuni, astfel ca orice persoană care a săvârşit o 
infracțiune să fie pedepsită potrivit vinovăţiei sale şi nici o persoană 
nevinovată să nu fie trasă la răspundere penală.” 

De asemenea, trebuie reţinut că elementele definitorii care caracterizează 
procesul penal sunt următoarele: 

a. Procesul penal constituie o activitate reglementată de lege. 

Acesta presupune că, procesul penal, trebuie privit ca pe o activitate 
complexă, dinamică, progresivă, în cadrul căreia se desfăşoară o serie de 
activităţi mai restrânse, menite să propulseze procesul spre atingerea scopului 
său finala. 

Procesul penal se desfăşoară conform dispozițiilor legale, principiul 
legalității având în procedura penală aceiaşi rezonanţă ca şi în orice ramură a 
dreptului. 

b. Procesul penal se desfăşoară într-o cauză penală. 


1 Ion Neagu, Drept procesual penal, Tratat, Editura Global Lex, Bucureşti, 2002, pag43. 
3? Gr. Teodoru, L. Moldovan,Drept procesual penal, Editura Didactică şi Pedagogică, Bucureşti, 1979, Pag. 
20. 

c. La desfăşurarea procesului penal participă organele competente, 
părțile şi alte persoane. 

Potrivit dispoziţiilor legale, organele competente să realizeze activitatea 
procesuală sunt organele judiciare. Acestea acţionează că subiecți oficiali, în 
anumite faze a procesului penal, conform atribuțiilor ce le-au fost conferite. 

Astfel, în faza de urmărire penală îşi desfăşoară activitatea organele de 
urmărire penală şi procurorul pe când în faza de judecată îşi desfăşoară 
activitatea instanţele judecătoreşti. Chiar dacă, în această fază, instanțele 
judecătoreşti au un rol mai mare , procurorul este şi el prezent, ştiut fiind că 
acesta participă la judecarea tuturor cauzelor penale, excepţie făcând cele ce se 
judecă în primă instanţă la judecătorie şi unde procurorul participă obligatoriu 
numai în categoriile de cauze prevăzute de art. 315. 

La desfăşurarea procesului penal participă alături de organele 
competente şi părțile. Sunt părți în procesul penal: inculpatul, partea vătămată, 
partea civilă şi partea civilmente responsabilă. 

În afara organelor judiciare şi a părţilor, în procesul penal participă şi 
alte persoane : martorul, expertul, interpretul, grefierul. 

d. Activitatea desfăşurată de organele competente, părți şi alte persoane, 
are ca scop constatarea la timp şi în mod complet a faptelor ce constituie 
infracțiuni. 

Această finalitate a activităţii reprezintă, de fapt, scopul întregului proces 
penal, înscris de legiuitor în art. 1 din Codul de procedură penală. El 
presupune, pe lângă constatarea la timp a faptelor ce constituie infracțiuni, 
îndeplinirea şi altor două obiective: primul, ca orice persoană care a săvârşit o 
infracțiune să fie pedepsită potrivit vinovăţiei sale şi nici o persoană nevinovată 
să nu fie trasă la răspundere penală iar al doilea, ca procesul penal să contribuie 
la apărarea ordinii de drept, la apărarea persoanei, a drepturilor şi libertăților 
acesteia, la prevenirea infracțiunilor, precum şi la educarea cetățenilor în 
spiritul respectării legii. 

Constatarea la timp şi în mod complet al faptelor ce constituie 
infracțiuni, expresie menţionată în definiție, prefigurează un principiu 
fundamental al procesului penal, şi anume operativitatea. 


2B Fazele procesului penal 


În structura tipică a procesului penal distingem trei faze: urmărirea 
penală, judecata şi punerea în executare a hotărârilor penale. 

Reglementarea legală care orientează şi determină desfăşurarea 
procesului penal sub aspectele sale generale face obiectul dispoziţiilor 
cuprinse în partea generală a codului de procedură penală ( art.1-200 ), iar 
cele referitoare la fiecare fază a procesului penal cel al dispoziţiilor cuprinse 
în partea specială ( art.201-522). 

2C.Forme atipice ale procesului penal 


Sunt forme atipice ale procesului penal acele procese în care lipseşte 
faza urmăririi penale. Din această categorie fac parte cauzele care au ca obiect 
fapte pentru care punerea în mişcare se face la plângerea prealabilă a părții 
vătămate. Potrivit dispoziţiilor art. 279 alin. 2 cod procedură penală, această 
plângere se adresează direct instanţei de judecată în cazul infracțiunilor prev. 
de art. 180, 184 alin 1, 193, 205, 206, 210, 213 şi 220 cod penal 

În situaţia în care un proces penal nu parcurge cele trei faze, fie 
datorită faptului că, în cursul urmăririi penale s-a pronunţat o soluție de 
netrimitere în judecată, fapt ce exclude această fază, fie datorită faptului că, în 
cursul judecății, s-a pronunţat o soluţie de încetare a procesului penal sau 
achitare, fapt ce exclude faza de executare, nu ne aflăm în situația unui proces 
atipic deoarece parcurgerea celor trei faze era posibilă dacă nu interveneau 
soluțiile arătate mai sus. 


2D. Structura şi trăsăturile raportului juridic procesual penal 


Privit prin prisma structurii sale, raportul de drept procesual are 
structura specifică oricărui raport juridic: subiecții, conținutul şi părțile. 

Subiecţii raportului procesual sunt participanţii la realizarea procesului 
penal. Astfel, la proces participă statul, prin organele sale competente, 
inculpatul, partea vătămată, partea civilmente responsabilă. 

Conţinutul raportului procesual penal este format din drepturile, 
obligațiile, prerogativele pe care le au, potrivit legii, subiecții raportului 
procesual penal. 

De exemplu, articolul 341 cod procedură penală prevede obligația 
preşedintelui ca, după ce declară închise dezbaterile judiciare, să acorde 
ultimul cuvânt inculpatului. În timpul în care inculpatul are ultimul cuvânt, nu 
i se pot pune întrebări. Pe lângă drepturi şi obligaţii, părțile dispun de anumite 
prerogative, de care se pot folosi sau nu, după cum consideră necesar. De 
exemplu, articolul 340 aliniat 3 prevede dreptul preşedintelui de a întrerupe pe 
cei care au cuvântul, dacă susținerile lor depăşesc limitele cauzei ce se judecă, 
iar articolul 342 cod procedură penală, dreptul instanţei de a solicita părților, 
atunci când consideră necesar, de a depune concluzii scrise. 

Obiectul raportului procesual penal este reprezentat de raportul de 
drept penal. După cum se ştie, raportul de drept penal se naşte în momentul 
săvârşirii unei infracțiuni iar cel de drept procesual penal în momentul în 
care acest raport este adus spre rezolvare în faţa organelor judiciare. Este 
momentul în care, simplist, se naşte dreptul statului de a trage la răspundere 
pe făptuitor şi obligația acestuia de a răspunde în faţa legii. Acest raport se 
dezvoltă progresiv formând un ţesut de alte raporturi ce se dezvoltă între 
subiecții raportului procesual penal. Astfel, relația stat-infractor generează 

drepturi şi obligații corelative. De exemplu, dreptul statului, prin persoanele 
expres prevăzute de lege, de a lua anumite măsuri preventive faţă de învinuit 
şi inculpat, îi corespunde dreptul inculpatului de a fi asistat de avocat, de a fi 
audiat, de a folosi căile de atac împotriva încheierilor prin care s-a luat 
împotriva sa o măsură preventivă. 

Dacă situaţia normală este aceea ca raportul de drept procesual penal să 
ia naştere după ce s-a născut raportul de drept penal iar acesta este adus spre 
soluționare organelor judiciare, trebuie arătat că, în practică, există situaţii în 
care ia naştere raportul procesual penal fără ca, în realitate, să existe raport de 
drept penal. Este situația persoanelor cercetate pentru săvârşirea unor 
infracțiuni şi care în fapt sunt nevinovate sau situaţia persoanelor acţionate 
direct la instanța de judecată, la plângerea prealabilă a părții vătămate şi care 
nu au comis infracțiunea pentru care sunt cercetate. 

Situația se prezintă la fel şi invers. Există situaţii în care anumite 
persoane comit infracțiuni dând naştere unor raporturi de drept penal dar 
acestea nu ajung în faţa organelor judiciare pentru ca cei vinovaţi să fie traşi 
la răspundere şi condamnați. 

Raporturile juridice procesual penale prezintă următoarele trăsături: 
sunt raporturi juridice de putere, fapt ce rezultă din relaţiile ce se stabilesc 
între subiecți; iau naştere, de cele mai multe ori, fără acordul de voinţă a 
părților; marea majoritate a raporturilor procesual penale sunt raporturi de 
putere deoarece unul dintre subiecți este un organ al statului. Ca exemplu 
pentru excepții, putem aminti raporturile dintre inculpat şi avocatul său, 
raportul inculpatului cu expertul sau interpretul. 

CAPITOLUL III 


PRINCIPIILE FUNDAMENTALE CARE STAU LA BAZA 
PROCESULUI PENAL 


1.NOȚIUNEA DE PRINCIPIU PRINCIPIILE REGLEMENTATE DE 
CODUL DE PROCEDURA PENALA 


Promovarea riguroasă a legalităţii în toate sectoarele vieţii nu 
reprezintă un fenomen întâmplător ci un proces necesar. 

Atingerea scopului procesului penal nu se poate realiza fără respectarea 
unor reguli cu caracter general. La fel ca dreptul, aflat în continuă mişcare, 
aceste principii sunt supuse modificării, ele trebuind să fie adaptate la 
concepția socială, juridică şi politică a fiecărei țări. 

Definite ca fiind idei diriguitoare şi fundamentale, potrivit cărora este 
organizată şi se desfăşoară procesul penal, aceste principii stau la baza întregii 
activități procesuale, motiv pentru care nu pot fi considerate ca principii 
fundamentale acele reguli care privesc numai una din fazele procesului penal. 

Astfel, publicitatea şedinţei de judecată sau caracterul scris al urmăririi 
penale nu pot fi considerate principii fundamentale ale procesului penal 
deoarece ele sunt specifice doar numai unor faze ale acestuia. 

În codul de procedură penală sunt înscrise ca reguli de bază ale 
procesului penal: legalitatea şi oficialitatea, aflarea adevărului, rolul activ, 
garantarea libertății persoanei, respectarea demnității umane, prezumția de 
nevinovăție, garantarea dreptului de apărare, limba în care se desfăşoară 
procesul penal şi folosirea limbii române prin interpret. 

Pormnindu-se de la conţinutul prevederilor Convenţiei pentru apărarea 
drepturilor omului şi a libertăților fundamentale, amendată prin Protocolul 
nr.11, intrat în vigoare la 1.11.1998 şi de la noile prevederi existente în 
Constituţia României, în literatura juridică de specialitate s-a apreciat loan 
Griga, Drept procesual penal, parte generală, Editura Oscar Print, Bucureşti, 
2004, pag.42. că la principiile actuale prevăzute de art.2-9 cod proc. pen., 
trebuie adăugate specifice procesului penal din Statele Uniunii Europene. S-a 
considerat că noile principii ce ar trebui introduse ar fi următoarele: 

- principiul dreptului la un proces penal echitabil şi într-un termen 

rezonabil; 

- principiul prevalenței normelor procesual penale prevăzute în 

convențiile şi tratatele ratificate de România, celor din dreptul procesual 

intern; 

- principiul egalității de arme ( acelaşi atât pentru acuzare, cât şi pentru 

apărare, pentru echilibrarea drepturilor părților; 

- principiul respectării dreptului la tăcere ( dreptul de a nu face 

declarații contra sie însuți); 

- principiul dreptului persoanei de a fi informată cu privire la natura 

acuzației aduse şi la dreptul de a fi asistată de un apărător; 

- principiul respectării contradictorialității părților; 

- principiul  garantării controlului judecătoresc asupra actelor, 

măsurilor şi soluțiilor adoptate în cursul urmăririi penale; 

- principiul garantării drepturilor victimei. 

Pe tot parcursul procesului penal între aceste principii există o continuă 
interacțiune şi o condiționare reciprocă. 

Astfel, principiul aflării adevărului, a rolului activ al instanţei sau a 
aflării adevărului nu se pot situa în afara legalității după cum nici un 
principiu, oricât de important ar fi el, nu se poate realiza decât în formele 
prevăzute de lege. 

Apelând la principiile dreptului procesual penal, cei ce studiază sau 
aplică dreptul îşi pot forma o concepţie generală şi unitară despre intenția 
legiuitorului. Formularea lor constituie un sprijin în interpretarea corectă a 
normelor juridice şi transpunerea lor în practică, mai ales în cazul unor texte 
neclare sau incomplete. 


2.CONȚINUTUL PRINCIPIILOR FUNDAMENTALE ALE 
PROCESULUI PENAL ROMAN 


2.A Legalitatea procesului penal 


În dreptul procesual penal, principiul legalităţii-nulla justitia sine lege, 
adică nu există Justiție în afara legii - ar fi în esență ceea ce în dreptul penal 
reprezintă nullum crimen sine lege şi nulla poena sine lege. 

Consacrat în articol 2 cod procedură penală care prevede că procesul 
penal se desfăşoară potrivit dispoziţiilor prevăzute de lege, principiul 
legalităţii nu este decât o transpunere pe plan procesual a principiului general 
al legalității prevăzut în articolul 1 pct.5 din Constituţie. 


2.B Principiul oficialității procesului penal 


Oficialitatea procesului penal consacrată de art. 2 alin 2 cod procedură 
penală presupune că actele necesare desfăşurării procesului penal se 
îndeplinesc din oficiu, afară de cazul când prin lege se dispune altfel. 

Acest lucru presupune că, ori de câte ori, indiferent pe ce cale, organul 
de urmărire penală află despre săvârşirea unei infracţiuni pentru care punerea 
în mişcare nu se face la plângerea prealabilă ori la sesizarea sau autorizarea 
organului prevăzut de lege, este obligat să se sesizeze din oficiu. 

Pentru faza urmăririi penale, oficialitatea presupune obligația 
organului de urmărire penală care, indiferent în ce mod, ia cunoştinţă de 
săvârşirea unei infracțiuni să dispună începerea urmăririi penale. Pe lângă 
aceste dispoziții cuprinse în conținutul art. 228, în codul de procedură penală 
există şi altele ce subliniază acest lucru. De exemplu, art. 235 cod procedură 
penală prevede că procurorul se pronunță asupra punerii în mişcare a acțiunii 
penale iar art. 262 cod procedură penală prevede obligația procurorului de a 
dispune trimiterea în judecată a inculpatului atunci când sunt îndeplinite 
condițiile prevăzute de lege. 

Oficialitatea fazei de judecată presupune obligaţia instanţei de a efectua 
anumite activități din oficiu şi în baza rolului activ, potrivit dispozițiilor 
legale. În art. 300 se precizează că instanţa este datoare să verifice din oficiu, 
la prima zi de înfăţişare, regularitatea actului de sesizare, în art.300! este 
prevăzută obligativitatea instanței de a verifica din oficiu, în cameră de 
consiliu, legalitatea şi temeinicia măsurii arestării preventive, înainte de 
expirarea duratei iar art. 302 cod procedură penală prevede că instanţa este 
obligată să pună în discuţie excepţiile ridicate de părți sau din oficiu şi să se 
pronunţe asupra lor prin încheiere motivată. 

Oficialitatea fazei de punere în executare a hotărârilor judecătoreşti 
presupune că, la rămânerea definitivă a hotărârii de condamnare, prima 
instanță procedează la punerea ei în executare. În acest sens, art. 420 prevede 
obligativitatea emiterii mandatului de către instanța de executare iar art. 422 
indice 1 cuprinde dispoziţii privind punerea în executare a pedepsei închisorii 
cu executare la locul de muncă. 


2.C.Principiul aflării adevărului 


Realizarea scopului procesului penal presupune, printre altele, ca orice 
infracțiune să fie pedepsiră potrivit vinovăţiei sale şi nici o persoană 
nevinovată să nu fie trasă la răspundere penală. 

Pentru realizarea acestui obiectiv, legiuitorul a prevăzut în mod expres 
că aflarea adevărului reprezintă o regulă fundamentală a procesului 
înscriindu-l printre regulile de bază ale acestuia. 

Principiul aflării adevărului prevăzut în articolul 3 al codului de 
procedură penală ca principiu general, este consacrat şi în alte te4xte de lege. 

Astfel, potrivit art. 202 cod procedură penală, organul de urmărire 
penală este obligat să strângă probele necesare pentru aflarea adevărului, fapt 
ce impune ca acesta să adune probe atât în favoarea cât şi în defavoarea 
inculpatului; art. 262 cod procedură penală prevede obligaţia pentru procuror 
ca, înainte de trimiterea în judecată, să constate dacă au fost respectate 
dispozițiile legale care garantează aflarea adevărului;art. 287 cod procedură 
penală prevede că instanţa de judecată îşi exercită atribuţiile în mod activ, în 
vederea aflării adevărului şi a realizării rolului educativ al judecății iar art. 

316 cod procedură penală prevede rolul activ al procurorului în vederea aflării 
adevărului. 

A afla adevărul într-o cauză penală înseamnă a reţine o stare de fapt 
care să corespundă modului în care acestea s-au petrecut în materialitatea lor. 


2.D.Principiul rolului activ 


Consacrat ca principiu independent al dreptului procesual penal, acest 
principiu trebuie analizat în strânsă legătură cu cel al aflării adevărului 

Interacțiunea existentă între cele două principii a fost explicată atât de 
convingător de profesorul T:Pop încât ne permitem să reluăm argumentele 
prezentate de acesta. 

Pe lângă articolul 4 care consacră în mod expres rolul activ al organelor 
de urmărire penală şi a instanțelor de judecată în desfăşurarea procesului 
penal, în codul de procedură penală există şi alte dispoziții ce reglementează 
acest fapt. 

Articolele date exemplu cu ocazia prezentării principiului aflării 
adevărului ilustrează şi rolul activ al organelor de urmărire penală şi instanței 
de judecată în desfăşurarea procesului penal. 

Astfel, art. 202 cod procedură penală prevede atât rolul activ cât şi 
obligaţia organului de urmărire penală de a strânge probele necesare aflării 
adevărului,  art.287 cod procedură penală prevede că instanţa îşi exercită 
atribuţiile în mod activ, în vederea aflării adevărului iar art. 316 cod 
procedură penală reglementează rolul activ al procurorului în desfăşurarea 
cercetării judecătoreşti şi a dezbaterilor. 


2.E.Principiul garantării libertăţii persoanei 


O altă regulă de bază a procesului penal, la fel de importantă ca cele 
arătate mai sus, este cea care vizează garantarea libertății persoanei 

Potrivit art. 5 cod procedură penală, în tot cursul procesului este 
garantată libertatea persoanei. Nici o persoană nu poate fi reținută, arestată 
sau privată de libertate în alt mod şi nici nu poate fi supusă vreunei forme de 
restrângere a libertăţii decât în cazurile şi condițiile prevăzute de lege. 

Dacă cel împotriva căruia s-a luat măsura arestării preventive sau s-a 
dispus internarea medicală ori o măsură de restrângere a libertăţii consideră 
că aceasta este ilegală, are dreptul, pe tot parcursul procesului să se adreseze 
instanţei competente potrivit legii. 

Orice persoană care a fost, în cursul procesului penal, privată de 
libertate sau căreia 1 s-a restrâns libertatea, ilegal sau pe nedrept, are dreptul la 
repararea pagubei suferite, în condiţiile prevăzute de lege. 

În tot cursul procesului penal, învinuitul sau inculpatul arestat preventiv 
poate cere punerea în libertate provizorie, sub control judiciar sau pe cauțiune. 


2.F.Principiul respectării demnităţii umane 


Potrivit art. 5 indice 1 cod procedură penală, orice persoană care se află 
în curs de urmărire penală sau judecată trebuie tratată cu respectarea 
demnității umane. Supunerea acesteia la tortură sau la tratamente cu cruzime, 
inumane ori degradante, este pedepsită prin lege. 

Acest articol a fost introdus prin Legea 32/1990 ca o consecinţă a 
aderării României la Convenţia împotriva torturii şi a altor pedepse ori 
tratamente cu cruzime, inumane sau degradante. În domeniul dreptului penal, 
prin Legea 20 din 10 octombrie 1990 a fost incriminată infracțiunea de 
tortură. 

Constituția României consacră acest principiu în art.22. Potrivit 
dispoziţiilor constituționale, „Nimeni nu poate fi supus torturii şi nici unui fel 
de pedeapsă sau tratament inuman ori degradant.” 


2.G.Principiul prezumţiei de nevinovăție 


Convenția Europeană a drepturilor Omului prevede în art 6, paragraful 
2, că „orice persoană acuzată de o infracţiune este prezumată inocentă până 
când vinovăția va fi legal stabilită 

În consens cu reglementările internaţionale, în art.23, alin 8 din 
Constituţia României s-a statuat în mod expres că până la rămânerea 
definitivă a hotărârii judecătoreşti de condamnare, persoana este considerată. 

Articolul 5 indice 2 a fost introdus în codul de procedură penală prin 
Legea 281/2003. Potrivit textului indicat „, orice persoană este considerată 
nevinovată până la stabilirea vinovăției sale printr-o hotărâre penală definitivă 


» 


2.H.Garantarea dreptului de apărare 


Fiind unul din principiile fundamentale ale procesului penal, garantarea 
dreptului la apărare a fost înscris şi în articolul 6 din codul de procedură 
penală, astfel cum a fost modificat prin Legea 281/2003. 

Textul articolului 6 din codul de procedură penală reia, de fapt, ideea 
constituțională prevăzută de articolul 24 potrivit căreia „dreptul la apărare 
este garantat. În tot cursul procesului, părţile au dreptul să fie asistate de un 
avocat, ales sau numit din oficiu.” 

Articolul 6 stipulează o serie de drepturi pentru părțile din proces şi de 
obligaţii pentru organele judiciare, drepturi reiterate şi de alte dispoziţii ale 
codului de procedură penală. 


2.I.Limba în care se desfăşoară procesul penal 


Potrivit art. 7 din codul de procedură penală, astfel cum a fost modificat 
prin Legea 281/2003 , În procesul penal procedura judiciară se desfăşoară în 
limba română. În faţa organelor judiciare se asigură părţilor şi altor persoane 
chemate în proces folosirea limbii materne, actele procedurale întocmindu-se 
în această limbă.” 

În conformitate cu principiul constituţional înscris în art. 127, codul de 
procedură penală, prin articolul 8, asigură părților care nu vorbesc limba în 
care se desfăşoară procesul penal posibilitatea de a lua cunoştinţă de piesele 
dosarului, dreptul de a vorbi precum şi de a pune concluzii în instanță prin 
intermediul unui interpret. 

Legea304 din 28. 06. 2004 de organizare judiciară cuprinde numeroase 
dispoziţii în acest sens. 


2.J. Celeritatea procesului penal 


Celeritatea sau promptitudinea justiției penale a constituit şi constituie o 
preocupare constantă a celor chemaţi să aplice legea, ştiut fiind că, în ochii 
opiniei publice, aceasta reflectă modul în care justiția îşi face datoria. 

Art. 21 pct. 3 din Constituţie prevede dreptul părților la soluționarea 
cauzelor într-un termen rezonabil. Introducerea acestui principiu a dat naştere 
la numeroase întrebări în legătură cu semnificația cuvântului de termen 
rezonabil. Discuţiile purtate pe această temă au fost numeroase în practică 
dată fiind complexitatea diferită a cauzelor şi temerii că stabilirea unui 
termen fix ar putea afecta calitatea actului de justiţie. 

Varianta care s-a impus a fost aceea a stabilirii unor termeni de 
soluționare pentru cauze de acelaşi gen sau asemănătoare, astfel încât să se 
stabilească timpul optim de soluţionare. 

CAPITOLUL IV 


PARTICIPANȚII ÎN PROCESUL PENAL 


1.NOȚIUNEA DE PARTICIPANȚI ÎN PROCESUL PENAL. 


După cum s-a subliniat în capitolul anterior, săvârşirea unei infracțiuni 
dă naştere unui raport de drept penal ai cărui subiecţi sunt statul şi făptuitorul, 
raport în care aceştia au drepturi şi obligaţii reciproce. 

Prin aducerea acestui raport în fața organelor judiciare se naşte un 
raport de drept procesual penal principal la care participă diferite persoane, 
obligate sau interesate în rezolvarea conflictului născut prin săvârşirea 
infracțiunii. 

Persoanele care acţionează în cadrul procesului penal, în vederea 
realizării scopului acestuia, poartă denumirea de participanţi. 

Profesorul Dongoroz a clasificat aceşti participanți după mai multe 
criterii: 

După poziţia lor faţă de acțiunea penală şi civilă, subiecții au fost 
împărțiți în subiecți activi şi pasivi .Din prima categorie fac parte acei subiecți 
care, potrivit legii, sunt titularii dreptului de a pune în mişcare acțiunea 
penală. Din cea de a doua categorie fac parte inculpatul, partea civilă şi 
partea responsabilă civilmente. 

Potrivit unei alte clasificări, subiecţii au fost împărțiți în subiecți oficiali 
şi particulari. La rândul lor, subiecții oficiali au fost împărțiți în subiecți 
oficiali judiciari şi subiecţi oficiali extrajudiciari. În prima categorie au fost 
introduşi judecătorii, procurorii, lucrătorii din aparatul organelor de cercetare 
penală. În cea de a doua categorie au fost introduse persoanele cu atribuţii de 
inspecţie, comandanții de nave sau aeronave. În categoria subiecților 
particulari au fost introduse părțile şi toți ceilalți participanți 

În partea generală a codului de procedură penală există reglementări cu 
caracter general privitoare la subiecții procesuali, atribuţiile , măsurile pe 
care le pot lua şi actele pe care le pot încheia 

În ceea ce ne priveşte considerăm că, din categoria participanţilor, fac 
parte organele judiciare, părțile, apărătorul. Organele judiciare sunt instanța 
de judecată, procurorul şi organul de cercetare penală. Părţile sunt cele 
definite de art.23-24 cod proc. penală, adică inculpatul, partea civilă, partea 
civilmente responsabilă. 

CAPITOLUL V 


ACŢIUNILE ÎN PROCESUL PENAL 


1.NOȚIUNEA DE ACȚIUNE ÎN JUSTIȚIE 


După cum s-a mai subliniat, săvârşirea unei infracțiuni dă naştere unui 
raport de drept penal. Aducerea acestui raport în fața organelor judiciare dă 
naştere unui raport de drept procesual penal, unul principal între stat şi 
infractor şi unul accesoriu, între victimă şi infractor. 


Mijlocul legal prin intermediul căruia conflictul de drept este adus spre 
soluționare organelor judiciare poartă denumirea de acţiune în justiție. I. 
Neagu. 

Potrivit art. 9 din codul de procedură penală, acțiunea penală are ca 
obiect tragerea la răspundere penală a persoanelor care au săvârşit infracţiuni 
iar potrivit art. 14 cod procedură penală, acţiunea civilă are ca obiect tragerea 
la răspundere civilă a inculpatului, precum şi a părții responsabile civilmente. 


Deşi cele două acţiuni au ca fundament infracțiunea, între ele există 
deosebiri: 


1. Săvârşirea unei infracțiuni dă naştere întotdeauna acțiunii penale dar 
nu întotdeauna dă naştere acţiunii civile. 


Exercitarea acțiunii penale, în cazul săvârşirii unei infracțiuni, este un 
atribut al statului. 


Împrejurarea că acţiunea penală aparţine statului rezultă nu numai din 
faptul că acesta stabileşte prin lege condiţiile şi modalităţile concrete de 
exercitare a acțiunii ci şi din faptul că statul poate dispune de acţiunea penală, 
uneori în mod sporadic, alteori sub o condiţie stabilită anterior.. Amnistia, ca 
act de clemenţă aparținând puterii de stat sau abrogarea unei norme penale 
încriminatoare, reprezintă cazuri în care statul, ca singur titular, dispune 
asupra acțiunii penale. N. Volonciu, Tratat de procedură penală, parte 
generală, vol. I, Paideia, 228 


Dreptul statului de a dispune de acțiunea penală se învederează chiar 
când acţiunea se exercită de către partea vătămată. De aceea statul îşi 
păstrează dreptul de a amnistia sau dezincrimina faptele care fac obiectul 
plângerii prealabile a acelui vătămat. Ibidem. 


De la caracterul obligator al acțiunii penale fac excepţie pricinile de 
învinuire privată şi privat publică, în care exercitarea acțiunii depinde de 
voinţa părții vătămate. 


Dacă regula este că, exercitarea acțiunii penale este obligatorie şi 
aparţine statului, în ceea ce priveşte acțiunea civilă, lucrurile se prezintă altfel: 

- caracterul facultativ al exercitării acțiunii civile rezultă din chiar 
modul de formulare a articolului 15 cod procedură penală, care prevede că 
persoana vătămată se poate constitui parte civilă în contra învinuitului sau 
inculpatului. 


- nu întotdeauna săvârşirea unei infracțiuni produce o pagubă. 


Se cunoaşte că, în cazul infracțiunilor materiale, existenţa unei pagube 
poate fi constatată în majoritatea cazurilor pe când în cazul infracțiunilor de 
pericol nu există o astfel de pagubă. 


2. Cele două acțiuni se deosebesc în privinţa scopului, a rezultatului pe 
care îl au în vedere 


Acţiunea penală are drept scop sancţionarea celor vinovaţi, respectiv în 
aplicarea unei pedepse pe când cea de a doua are drept scop desdăunarea 
victimei. Cuvântul desdăunare a fost folosit pentru a sublinia că săvârşirea 
unei infracțiuni poate produce, pe lângă paguba efectivă şi prejudicii de natură 
materială sau morală. 


3. Cele două acţiuni se deosebesc şi în privinţa persoanelor împotriva 
cărora aceste acţiuni pot fi îndreptate. 


Astfel, dacă răspunderea penală este personală iar subiect activ al 
infracțiunii poate fi numai persoana fizică care a împlinit vârsta de 14 ani şi 
a săvârşit sau a participat cu vinovăţie la săvârşirea unei fapte prevăzute de 
legea penală, înseamnă că acţiunea penală poate fi exercitată numai împotriva 
unei astfel de persoane şi care, aşa cum am mai subliniat, devine subiect pasiv 
în cadrul raportului procesual penal. În caz de participaţie acțiunea penală este 
exercitată împotriva tuturor participanților. 


In ceea ce priveşte acţiunea civilă, aceasta poate fi exercitată împotriva 
inculpatului dar şi a părții responsabilă civilmente, care vă răspunde alături de 
inculpat pentru acoperirea prejudiciului. 


4.Cele două acţiuni sun exercitate de titulari diferiți. 


Acţiunea penală se pune în mişcare prin actul de inculpare prevăzut de 
lege iar titularul ei este statul prin organele judiciare, excepţie făcând 
infracțiunile prevăzute de art. 279 cod procedură penală, la care punerea în 
mişcare a acțiunii penale se face la plângerea prealabilă a persoanei vătămate. 


Odată pusă în mişcare acțiunea penală nu mai poate fi stopată decât în 
situațiile în care legea prevede posibilitatea împăcării sau retragerii plângerii. 
Indisponibilitatea acțiunii penale este o trăsătură a acesteia ce o diferenţiază 
de acțiunea civilă care, în principiu, este disponibilă. 


Titularul acţiunii civile este persoana vătămată care se poate constitui 
parte civilă în contra învinuitului sau inculpatului şi a persoanei responsabile 
civilmente. 

Conform art. 17 cod procedură penală, acţiunea civilă se porneşte din 
oficiu, când cel vătămat este o persoană lipsită de capacitate de exerciţiu sau 
cu capacitate de exercițiu restrânsă. 


„ SCele două acțiuni de deosebesc şi în ceea ce priveşte modul lor de 
stingere. 


Conform disp. art.10 lit. g, combinat cu art. 11 punct 2 lit. b, procesul 
penal încetează atunci când a intervenit decesul făptuitorului. Dacă, într-o 
astfel de împrejurare, acţiunea penală se stinge, cea civilă îşi urmează cursul. 
În cauză vor fi introduşi moştenitorii inculpatului pentru a fi obligaţi la 
desdăunarea victimei. Dacă una din părți este o persoană juridică, în caz de 
reorganizare a acesteia, se introduce în cauză unitatea succesoare în drepturi, 
iar în caz de desființare sau de dizolvare se introduc în cauză lichidatorii. 


2.B. Trăsăturile acțiunii penale. 


Având în vedere comparația făcută anterior între acţiunea penală 
şi cea civilă, ne limităm a preciza, într-o analiză sumară, că trăsăturile acţiunii 
penale sunt următoarele: 


a. Acţiunea penală este o acțiune ce aparţine statului şi este exercitată 
prin intermediul organelor judiciare investite în acest sens. 


Ea aparține statului şi în cazurile în care punerea ei în mişcare ar fi 
subordonată unei condiții de punibilitate şi de procedibilitate, fiindcă 
asemenea cerințe nu sunt de natură să schimbe trăsătura esenţială a acţiunii 
penale, aceea de a aparţine statului. I. Neagu., op. cit. Pag 209 


Situaţia este aceiaşi şi în varianta în care punerea în mişcare a acțiunii 
penale este lăsată la dispoziția părții vătămate pentru că statul este acela care 
efectuează tragerea la răspundere penală sau dispune asupra acțiunii prin 
amnistie. 


B. Acţiunea penală este obligatorie 


C. Acţiunea penală este indisponibilă, odată pusă în mişcare ea nu mai 
poate fi retrasă. 


Excepţie de la această regulă fac excepţie situațiile în care legea 
permite părții vătămate să se împace cu făptuitorul sau să-şi retragă plângerea. 
In aceste situaţii procesul penal încetează. 

D. Acţiunea penală este indivizibilă, ea extinzându-de asupra tuturor 
participanţilor. 


Săvârşirea unei infracțiuni de către mai multe persoane dă dreptul 
statului, indiferent de numărul participanţilor şi de calitatea în care au acționat 
(autori, instigatori, complici )să procedeze la tragerea acestora la răspundere. 
Acest drept este unic, într-o cauză penală nu se exercită atâtea acțiuni câți 

participanți avem, ci efectele acţiunii unice şi indivizibile se extind asupra 
tuturor făptuitorilor. 


Indivizibilitatea acțiunii penale trebuie analizată prin prisma 
dispoziţiilor art. 33 cod procedură penală. 


Potrivit textului indicat, situațiile de indivizibilitate sunt următoarele: 
când la săvârşirea unei infracțiuni au participat mai multe persoane; când 
două sau mai multe infracțiuni au fost săvârşite prin acelaşi act; în cazul 
infracțiunii continuate sau în orice alte cazuri când două sau mai multe acte 
materiale alcătuiesc o singură infracţiune. 


Având în vedere caracterul indivizibil al acţiunii penale, în toate aceste 
situaţii va exista o singură acţiune penală. 


Când după rezolvarea definitivă a pricinii apar în cauză şi alte persoane, 
neimplicate anterior, dreptul la acțiune împotriva acestora nu constituie un 
drept nou şi separat faţă de cel iniţial. În acest caz este vorba de manifestarea 
aceleiaşi acțiuni penale, care fiind indivizibilă se extinde asupra tuturor 
făptuitorilor actuali sau viitori. Identificarea lor treptată nu naşte noi 
îndriduiri, pentru că raportul de drept penal a fost unic şi indivizibil având ca 
subiecţi activi pe toţi cei care au participat la săvârşirea infracțiunii. 


Această trăsătură a acţiunii penale este specifică şi situaţiilor în care 
punerea în mişcare a acţiunii penale se face la plângerea prealabilă a părții 
vătămate. Potrivit art. 131 alin 4 cod penal, fapta atrage răspunderea penală a 
tuturor participanților la săvârşirea ei, chiar dacă plângerea prealabilă s-a 
făcut sau se menţine cu privire numai la unul dintre ei. 


Indivizibilitatea acţiunii penale rezultă şi din modul în care legiuitorul a 
reglementat unele instituții de drept procesual penal. De exemplu, art. 335 cod 
procedură penală prevede modul în care se extinde acțiunea penală pentru alte 
acte materiale 


În literatura juridică de specialitate există însă opinii potrivit cărora 
acțiunea penală este extinsă în timpul judecății dacă în sarcina inculpatului se 
descoperă fapte noi care au legătură cu infracțiunea care face obiectul cauzei 
penale. Este cazul extinderii procesului penal cu privire la fapte noi sau 
persoane noi. ( art. 336 şi 337). 


Având în vedere caracterul indivizibil al acţiunii penale, credem că 
cele două cazuri nu pot fi introduse în această categorie şi confundate cu 
situația în care, urmare descoperii de acte noi , acțiunea penală poate fi 
extinsă Aceasta pentru simplu fapt că, pentru a opera această extindere este 
necesară existența unui proces în curs de desfăşurare care, în cazul 
descoperirii de noi fapte sau noi făptuitori, poate fi extins. Această extindere 
a procesului nu trebuie confundată cu extinderea acţiunii penale pentru că 
situaţiile sunt diferite. În cazul descoperirii de noi acte, în articolul 335 
legiuitorul foloseşte expresia „extinderea acțiunii penale pe când în articolele 
336 şi 337 se vorbeşte de extinderea procesului penal şi de punerea în mişcare 

a acţiunii penale, precum şi de faptul că faptul că instanţa procedează diferit, 
după cum procurorul declară că pune sau nu pune în mişcare acțiunea penală 
sau în funcţie de faptul că procurorul participă sau nu participă la judecată. 


E. Acţiunea penală este individuală, fapt ce presupune că aceasta poate 
fi exercitată numai împotriva inculpatului, persoană fizică, care a împlinit 
vârsta de 14 ani şi are discernământ. 


3.ACȚIUNEA CIVILĂ 


3.A.Noţiune. Condiţiile exercitării acțiunii civile în procesul penal. 


Conform art. 14 cod procedură penală, acțiunea civilă are ca 
obiect tragerea la răspundere civilă a inculpatului, precum şi a părții 
responsabile civilmente. 


Pornind de la conţinutul acestor dispoziții, în literatura Juridică, 
acțiunea civilă a fost definită în multe variante, dar foarte asemănătoare. 
Astfel s-a arătat că ,„ mijlocul juridic care serveşte la aducerea raportului de 
drept civil în faţa organelor judiciare este acțiunea în justiție, care poartă 
denumirea de acţiune civilă.” V. Dongoroz şi alții, Explicații Teoretice ale 
codului de procedură penală român, parte generală, vol. V, Ediţia a II-a, 
Editura Academiei Române, Editura All Beck, Bucureşti 2003, pag 75. Sau că 
mijlocul legal prin care persoana păgubită material sau moral cere să-i fie 
reparat prejudiciul cauzat este acţiunea civilă. Condiţiile exercitării 
acțiunii civile în procesul penal sunt următoarele: infracțiunea să fi cauzat un 
prejudiciu material sau moral; între infracţiunea săvârşită şi prejudiciul cerut 
să existe o legătură de cauzalitate; prejudiciul să fie cert; prejudiciul să nu fi 
fost reparat; în cazul persoanelor cu capacitate deplină de exercițiu să existe 
cererea de constituire ca parte civilă în cadrul procesului penal. 


Pentru ca acțiunea civilă să poată fi exercitată în cadrul procesului 
penal este necesar ca ele să fie îndeplinite cumulativ. 


1 Prin infracțiune să se fi cauzat un prejudiciu material sau moral 
Existenţa prejudiciului este o condiţie pentru exercitarea acțiunii civile. 


Element esenţial al răspunderii civile, prejudiciul poate fi material , 
moral şi, în unele opinii mixt, adică material şi moral. Prejudiciul material 
presupune încălcarea unui drept care are o valoare patrimonială. Astfel de 
prejudicii se produc, în cele mai multe situații, în cazul infracţiunilor 
materiale, care produc o schimbare în realitatea înconjurătoare. 


Astfel, în cazul infracțiunii de furt, prejudiciul cauzat constă în valoarea 
bunului sustras, în cazul infracțiunii de distrugere valoarea bunurilor 
deteriorate. 

Există infracțiuni, cum sunt de exemplu cele de pericol, care nu pot 
genera prejudicii. De exemplu, în cazul conducerii unui autovehicul pe 
drumurile publice, nu există prejudiciu. Persoana care, urmare săvârşirii 
acestei infracțiuni de către inculpat, a suferit o pagubă constând în reparațiile 
efectuate la autoturismul deteriorat, va avea posibilitatea să-şi recupereze 
prejudiciul promovând o acțiune civilă în faţa instanței civile. 


Prejudiciul moral priveşte atingerile aduse drepturilor personalității ( 
imaginea, reputația, respectul vieţii private, onoarea, calitatea vieții, mediul 
înconjurător), drepturilor familiale ( dreptul de a vizita copilul, diferitelor 
sentimente cum ar fi cel privind suferinţele unei persoane dragi, ale unui 
animal Etc Ibidem, pag 280. 


O mare perioadă de timp în practica instanţelor noastre nu au fost 
acordate despăgubiri pentru prejudicii de ordin moral. Această poziţie a fost 
rezultatul unei decizii de îndrumare a Plenului Tribunalului Suprem , nr. VII 
din 29 decembrie 1952 ce avea următorul conținut; Din totalitatea principiilor 
constituționale... .reiese că izvorul principal de venit este munca. Nu se poate 
deci concepe plata unei sume de bani ca echivalent pentru suferința morală 
provocată omului. Repararea unor atare prejudicii se face în mod 
corespunzător, prin sancţionarea celor vinovaţi, prin publicarea hotărârilor de 
condamnare şi prin alte mijloace adecvate modului în care prejudiciul moral a 
fost provocat, astfel încât cel ce a fost vătămat în cinstea, demnitatea sau 
afecțiunea sa să capete o deplină satisfacție morală, care să contribuie totodată 
la educarea cetățenilor în spiritul respectului normelor de convieţuire 
socialistă.” 


In prezent, teza reparării daunelor morale nu mai reprezintă subiect de 
dispută între jurişti. 


In practica judiciară s-au pronunțat numeroase hotărâri prin care s-au 
acordat despăgubiri băneşti pentru daunele morale suferite 


Prejudiciul mixt se referă la daunele cauzate integrității fizice ale unei 
persoane în cazul vătămării corporale, provocării unei boli sau chiar morții 
persoanei, întrucât prejudiciul poate fi atât moral, când are consecinţe de 
ordin estetic, asupra vieții private, când are consecințe asupra unor plăceri 
obişnuite ale persoanei, ca de pildă, practicarea unor sporturi sau jocuri, când 
au fost provocate suferinţe fizice. 


2. Intre infracțiunea săvârşită şi prejudiciu să existe un raport de 
cauzalitate 


Privind acest raport ca o relație cauză-efect, cauza este infracţiunea iar 
efectul este paguba produsă prin infracţiune Constatarea raportului de 
cauzalitate se impune numai la infracțiunile materiale, deoarece la acestea se 
prevede în norma de încriminare existența unui rezultat, a unei daune pentru a 
se realiza conținutul lor în formă consumată. De exemplu, între infracțiunea 
de vătămare corporală şi prejudiciul suferit trebuie să existe un raport de 

cauzalitate. Dacă prejudiciul suferit de victimă se datorează altei cauzeze nu 
există temei pentru tragerea la răspundere a făptuitorului. 


3.Prejudiciul să fie cert 


Caracterul cert al prejudiciului presupune că acesta este sigur, atât în 
privința existenţei, cât şi în privinţa posibilității de evaluare. Este cert, 
prejudiciul deja produs la data la care se cere repararea lui precum şi cel viitor 
dacă, la data la care se solicită, este sigur că se va produce în viitor şi este 


susceptibil de evaluare. 


Prejudiciul actual este totdeauna şi cert. Există însă situaţii în care şi o 
pagubă viitoare se poate prezenta ca fiind certă, de vreme ce la data solicitării 
se cunosc urmările păgubitoare în viitor iar prejudiciul poate fi evaluat. 


În practica instanţelor investite cu soluționarea cauzelor penale, această 
problemă apare cel mai frecvent în cazul infracțiunilor de vătămare corporală. 
De exemplu, în caz de pierdere sau diminuare a capacității de muncă, 
instanțele acordă victimei nu numai despăgubiri pentru prejudiciul suferit 
până la data pronunțării hotărârii ci şi pentru cele viitoare, cum ar fi plata 
unor despăgubiri periodice, până la încetarea stării de nevoie. 


4. Prejudiciul să nu fi fost reparat. 


Impunerea acestei condiții a avut drept scop acela de a înlătura 
efectele infracțiunii şi nu acela de a furniza o sursă de dobândire a unor 
venituri suplimentare pentru cel ce le solicită, de îmbogăţire fără just temei. 


În mod frecvent, persoana de la care se solicită repararea prejudiciului 
este autorul infracțiunii. Există însă situații în care altcineva decât autorul 
infracțiunii a achitat, parțial sau total prejudiciul. Astfel de situaţii apar în 
cazul în care recuperarea s-a făcut de un asigurator sau de către o terță 
persoană. 


În cazul despăgubirilor achitate de asigurator dacă se dovedeşte că 
prejudiciul nu a fost acoperit integral, persoana păgubită este în drept să 
solicite despăgubiri constând în diferența dintre paguba efectiv suferită şi 
suma primită de la asigurator. 


În situaţia în care prejudiciul a fost reparat de terţe persoane cărora nu 
le revenea această obligație, problema trebuie analizată în funcție de titlul cu 
care s-a făcut acea despăgubire. Astfel, dacă terțele persoane au achitat sau a 
contribuit la acoperirea prejudiciului din dorinţa de a ajuta victima şi nu de a 
scuti pe inculpat, atunci partea vătămată, constituită parte civilă în cauză, are 
dreptul la plata integrală a prezudiciului. Dimpotrivă, dacă terțele persoane au 
contribuit la repararea prejudiciului din dorinţa de a-l ajuta pe inculpat, partea 
civilă este îndreptățită să solicite diferenţa dintre prejudiciul integral suferit şi 
suma primită de la terțele persoane. I. Neagu, pag 241. 


5. Să existe manifestarea de voinţă a părții vătămate de a se constitui 
parte civilă în cauză. 

Pentru partea vătămată, persoană fizică sau juridică, cu capacitate 
deplină de exerciţiu, această manifestare de voință se poate exprima în cursul 
urmăririi penale, precum şi în faţa instanţei de judecată până la citirea actului 
de sesizare. 


Potrivit art. 17 cod procedură penală, acţiunea civilă se porneşte şi se 
exercită din oficiu, când cel vătămat este o persoană lipsită de capacitate de 
exerciţiu sau cu capacitate de exercițiu restrânsă. 

CAPITOLUL VI 


COMPETENȚA ÎN MATERIE PENALĂ 


1.NOȚIUNEA DE COMPETENȚĂ 


Deşi justiția este unică în esenţa sa nu poate fi exercitată de o persoană 
unică ci exercițiul ei concret este distribuit la diferite instanţe şi autorități ce-şi 
desfăşoară activitatea într-o zonă teritorială. 


Acest lucru presupune că o persoană ce funcţionează în sistemul 
judiciar nu poate soluţiona orice infracțiune comisă pe teritoriul ţări ci doar 
anumite infracţiuni ce I-au fost date prin lege în competenţa sa. 


De altfel, nici nu ar putea fi concepută o justiție imparțială fără 
existența unor reguli prin care să se stabilească cine, în ce condiţii şi în ce 
limite, un organ judiciar trebuie să-şi exercite atribuţiile. 


Simplist, am putea afirma că noţiunea de competență semnifică 
împărțirea, delimitarea, repartizarea justiției. 


Pornind de la aceste criterii, în literatura juridică de specialitate 
noțiunea de competenţă a fost definită în variate moduri, diferența constând 
în modul de formulare, nicidecum din conţinutul definiției. 


Astfel, competența penală ar consta în capacitatea unui organ judiciar 
de a îndeplini acte procesuale care să fie valabile şi să producă toate efectele 
prevăzute de lege. Conform acestei concepții, categoria juridică de 
competenţă determină dreptul şi în acelaşi timp obligația organelor judiciare 
de a desfăşura anumite activități. Această capacitate poate fi concepută în sens 
pozitiv ca o împuternicire dată organelor judiciare într-o direcție sau în sens 
negativ ca o limitare prin care se departajează sferele de atribuţiuni al fiecărui 
organ. N. Volonciu, pag 273. 


Profesorul Traian Pop considera că noţiunea de competență determină 
capacitatea pe care o au diferitele organe de a exercita jurisdicțiune:asupra 
căror cauze penale, în ce grad, şi în ce circumscripție teritorială. Determinarea 
acestei capacități implică determinarea măsurii, limitei în care un organ, 
instanţă, sau judecător, poate exercita jurisdicțiune, adică poate aplica legea, 
statua sau decide. T. Pop, vol. II, pag 120. 


În alte formulări, competenţa a fost definită ca o abilitare legală dată 
unui organ judiciar de a îndeplini anumite acte sau ca sfera atribuţiilor pe care 
le are de îndeplinit, potrivit legii, fiecare categorie de organe judiciare în 
cadrul procesului penal. Vdongoroz, Apud T.Pop, vol II, pag 121 I. Neagu 
vol. I, pag 262. 

2.FELURILE COMPETENȚEI 


Repartizarea cauzelor penale şi a activităţilor procesuale între 
organele judiciare impune folosirea conceptului de formă sau modalitate a 
competenţei. Formele competenţei reprezintă criteriul sau modalitatea în 
funcție de care se diferențiază capacitatea organelor judiciare de a urmări sau 
judeca diversele cauze penale. N. Volonciu, op cit, pag 275 


Fundamental, sunt trei forme de competenţă: materială, teritorială şi 
funcțională. Distincția se face după trei criterii principale: materie, teritoriu şi 
funcțiune. T. Pop, pag 125. 


Competența materială sau ratione materiae este determinată de 
criteriul materiei sau obiectului procesului. Potrivit acestui criteriu unele 
infracțiuni sunt judecate în primă instanţă numai de judecătorie, altele numai 
de tribunal iar altele de curtea de apel. Competența materială stabileşte care 
dintre organele penale de grade diferite este competent să soluţioneze cauza. 


La stabilirea competenţei materiale legiuitorul a avut în vedere 
natura, gravitarea infracțiunii complexitate cercetării anumitor infracțiuni. 


In acest sens, legiuitorul a recurs la o determinare generală, dând în 
competenţa judecătoriei toate infracțiunile, cu excepția celor date prin lege în 
competenţa altor organe. 


Dacă pentru stabilirea competenţei materiale a  judecătoriilor , 
legiuitorul a folosit această determinare generală, pentru celelalte categorii de 
instanţe a folosit determinarea concretă. De exemplu, în art. 26 cod procedură 
penală este reglementată competenţa materială a tribunalului militar, în art. 27 
competenţa tribunalului, în art.28 competenţa tribunalului militar teritorial, în 
art. 28! competenţa curţii de apel, în art. 28° Curţii militare de apel iar în art. 
29 a Curţii Supreme de Justiţie. 


Potrivit art. 197 cod procedură penală, nerespectarea dispoziţiilor 
referitoare la competenţa după materie sunt sancţionate cu nulitatea absolută. 


Acest lucru presupune că excepţia de necompetență materială poate fi 
ridicată în tot cursul procesului penal, până la pronunţarea hotărârii definitive. 


Competența teritorială sau ratione loci reprezintă criteriul cu ajutorul 
căruia se determină care dintre organele de acelaşi grad este competent să 
soluţioneze o anumită cauză. I.Neagu, op cit, pag 267. 


În acest sens legiuitorul a stabilit şi nişte criterii cu ajutorul cărora se 
determină competenţa. 


Aceste criterii sunt prevăzute în art. 30 şi sunt următoarele: 
- locul unde a fost săvârşită infracțiunea; 


- locul unde a fost prins făptuitorul; 

- locul unde locuieşte făptuitorul; 
- locul unde locuieşte partea vătămată; 


Această criterii de determinare îşi au aplicabilitate doar în cazul unor 
sesizări simultane, în situația în care sesizarea s-a făcut la date diferite, 
competenţa revine organului care a fost mai întâi sesizat iar judecarea cauzei 
revine aceleia dintre instanțele competente potrivit art.30 alin 1, în a cărei 
circumscripție s-a efectuat urmărirea. 


Conform disp. art. 30 alin ultim cod procedură penală, prin „locul 
săvârşirii infracțiunii se înțelege locul unde s-a desfăşurat activitatea 
infracțională, în totul sau în parte, ori locul unde s-a produs rezultatul 
acesteia.” 


Când urmărirea penală se efectuează de către Parchetul de pe lângă 
Curtea Supremă de Justiţie sau de către parchetele de pe lângă curțile de apel 
ori de pe lângă tribunale sau de către un organ de cercetare central ori 
judeţean, procurorul, prin rechizitoriu, stabileşte căreia dintre instanţele 
prevăzute în alin. 1 îi revine competenţa de a judeca, ținând seama ca, în 
raport cu împrejurările cauzei, să fie asigurată buna desfăşurare a procesului 
penal. 


Potrivit art. 31 cod procedură penală, infracțiunile săvârşite în afara 
teritoriului țării se judecă, după caz, de către instanțele civile sau militare în a 
căror circumscripție îşi are domiciliul sau locuieşte făptuitorul. Dacă acesta 
nu are domiciliul şi nici nu locuieşte în România, iar fapta este de competenţa 
judecătoriei, se judecă de Judecătoria Sectorului 2, iar în celelalte cazuri, de 
instanța competentă după materie şi calitatea persoanei, din municipiul 
Bucureşti, afară de cazul când prin lege se dispune altfel. 


Infracţiunea săvârşită pe o navă este de competența instanţei în a cărei 
circumscripție se află primul port român în care ancorează nava, afară de 
cazul în care prin lege se dispune altfel. 


Infracțiunea săvârşită pe o aeronavă este de competenţa instanţei în a 
cărei circumscripție se află primul port de aterizare pe teritoriul român. 


Dacă nava nu ancorează într-un port român sau dacă aeronava nu 
aterizează pe teritoriul român, competenţa este cea prevăzută de alin 1, afară 
de cazul în care prin lege se dispune altfel. 


Excepţia de necompetenţă teritorială poate fi ridicată numai până la 
citirea actului de sesizare în faţa primei instanțe de judecată. Ea poate fi 
ridicată da procuror, de oricare dintre părți, sau puse în discuţia părților din 
oficiu. 


Nerespectarea dispoziţiilor ce reglementează competenţa teritorială 
atrage sancţiunea nulității relative. 

Competența personală sau ratione personae reprezintă criteriul cu 
ajutorul căruia competenţa instanţei se stabileşte în funcție de calitatea 
făptuitorului. 


Competența personală se determină în funcție de calitatea pe care 
făptuitorul o are în momentul săvârşirii infracțiunii. 


Conform disp. art. 40 cod procedură penală, când competenţa instanței 
este determinată de calitatea inculpatului, instanţa rămâne competentă să 
judece chiar dacă inculpatul, după săvârşirea infracțiunii, nu mai are acea 
calitate, în cazurile când: 


- fapta are legătură cu atribuţiile de serviciu ale făptuitorului 
- s-a dat o hotărâre în primă instanță 


Dobândirea calității după săvârşirea infracțiunii nu determină 
schimbarea competenţei, cu excepția infracțiunilor săvârşite de persoanele 
prevăzute în art. 29 pct. 1 ( senatori, deputaţi, membrii ai guvernului, 
judecătorii Curţii Constituţionale, etc. ) 


Calitatea de militar atrage competența personală a organelor judiciare 
militare. Conform disp. art. 26 punct 1 lit a, c.p.p. tribunalul militar judecă în 
primă instanţă infracțiunile prevăzute în art. 331-352 din codul penal, precum 
şi alte infracțiuni săvârşite în legăturile cu îndatoririle de serviciu, comise se 
militari până la gradul de colonel inclusiv, cu excepția celor date în 
competenţa altor instanțe. 


Competența de a judeca revine instanţei militare chiar şi în situația în 
care infracțiunea este săvârşită de un militar străin. I. Neagu, pag 273 


În acelaşi sens s-a pronunţat şi Curtea Supremă de Justiţie , prin 
decizia nr. 246 din 15 iunie 1999, cu următoarea motivare: Neexistând nici o 
dispoziție legală prin care militarii, cetăţeni ai altor state, care săvârşesc 
infracțiuni pe teritoriul României să fie exceptați de la jurisdicţia instanţelor 
militare, se stabileşte că, în cauză, competenţa de judecare a inculpatului, fost 
student la Academia de Poliţie „Al. I. Cuza”, revine Tribunalului Militar. 


Competența specială reprezintă criteriul cu autorul căruia se stabileşte 
competența materială exclusivă a unui organ judiciar de a soluţiona anumite 
cauze privind infracțiuni prin care se aduc atingere unor relații sociale 
determinate prin lege. 


Împărtăşim punctul de vedere potrivit căruia întră în categoria 
instanţelor care au o competență specială instanțele maritime şi fluviale. 
Aceste instanțe au competența de a rezolva cauzele penale privind 
infracțiunile săvârşite în legătură cu regimul navigației maritime şi fluviale. 
Apud, I. Neagu, pag. 274. 

3.COMPETENȚA INSTANȚELOR JUDECĂTOREŞTI DIN ROMÂNIA 


3.A.Competenţa judecătoriei ( art.25 C. proc. pen.) 


Judecătoriile sunt instanţe fără personalitate juridică, organizate în 
judeţe şi în sectoarele municipiului Bucureşti. Localitățile care fac parte din 
circumscripțiile judecătoriilor din fiecare judeţ se stabilesc prin hotărâre a 
Guvernului, la propunerea ministrului Justiției, cu avizul Consiliului Superior 
al Magistraturii. 


Din punct de vedere al competenţei funcţionale, judecătoria judecă 
numai în primă instanţă 


Conform disp. art. 25 alin 1 C. proc. pen., judecătoria judecă în primă 
instanță toate infracțiunile, cu excepţia celor date prin lege în competența altor 
instanțe. Art. 25 alin 2 C. proc. pen., prevede că judecătoria soluţionează şi 
alte cazuri anume prevăzute de lege. 


Prin Decretul nr. 203/1974, în cadrul judecătoriilor Constanţa şi Galaţi 
au fost înfiinţate secţii maritime şi fluviale care judecă în primă instanţă 
următoarele categorii de infracțiuni: 


- infracțiunile contra siguranței navigaţiei pe apă, contra disciplinei şi 
ordinii la bord şi alte infracțiuni în legătură cu activitatea marinei civile 
prevăzute în Decretul nr. 443/1972 privind navigația civilă; 


- infracțiunile împotriva protecției muncii, infracțiunile de serviciu sau 
în legătură cu serviciul prevăzute de Codul penal, săvârşite de personalul 
marinei civile, cu excepția infracțiunii prevăzute de art. 252C.pen. 


- infracțiunile contra patrimoniului prevăzute în codul penal 
referitoare la bunurile aflate în administrarea sau folosinţa unităților marinei 
civile, ori încredințate acestora prin expediție, transport sau păstrare, săvârşite 
de personalul marinei civile. 


Infracțiunile contra patrimoniului prevăzute în codul penal referitoare 
la bunuri aflate în administrarea sau folosința unităţilor marinei civile, în 
cazul în care fapta a pus sau ar fi putut pune în pericol nave, utilaje portuare, 
instalații de încărcare, descărcare şi manipulare a mărfurilor în port sau a creat 
o stare de pericol pentru siguranța navigației, ori a avut ca urmare o tulburare 
în activitatea de transport maritimă sau fluvială. 


3.B.Competenţa tribunalului militar (art. 26cod proc. pen.) 


Sub aspect funcţional această instanţă este egală în grad cu judecătoria 
şi judecă dosare penale numai în primă instanță. 

Potrivit disp. art 26 cod penal, competenţa acestuia este următoarea: 


În primă instanță, tribunalul militar judecă infracțiunile prevăzute în 
art. 331-352 din Codul penal, precum şi alte infracțiuni săvârşite în legătură 
cu îndatoririle de serviciu, comise de militari până la gradul de colonel 
inclusiv, cu excepţia celor date în competenţa altor instanţe; 


De asemenea, tribunalul militar judecă infracțiunile prevăzute de 
Codul penal în art. 348-354, săvârşite de civili, precum şi alte cauze anume 
prevăzute de lege. 


3.C.Competenţa tribunalului ( art. 27 cod proc pen.) 


Potrivit art. 27 cod proc. pen, tribunalul judecă în primă instanţă, în apel 
şi în recurs şi soluţionează conflictele de competenţă ivite între judecătoriile 
din circumscripția sa, precum şi în alte cazuri anume prevăzute da lege. 


In primă instanţă, tribunalul judecă următoarele infracțiuni: 


- infracțiunile prevăzute în codul penal în art. 174-177, 179, 189 alin. 3, 
190, 197 alin. 3, 209 alin 3 şi 4, 21lalin 2 şi 2! şi 3, art. 212, art. 215 alin5, 
art. 215lalin. 2, 252, 254, 255, 257, 266-270, 273-276 când s-a produs o 
catastrofă de cale ferată, 2791, 298, 312 şi 317, precum şi infracţiunea de 
contrabandă, dacă a avut ca obiect arme, muniții sau materii explozive sau 
radioactive. 


- infracțiunile săvârşite cu intenție, care au avut ca urmare moartea unei 
persoane; 
- infracțiunile privind siguranța națională a României prevăzute în legi 
speciale; 
- infracțiunea de spălare a banilor, precum şi infracțiunile privind 
traficul şi consumul ilicit de droguri; 


- infracţiunea de bancrută frauduloasă, dacă fapta priveşte sistemul 
bancar, 


- alte infracțiuni date prin lege în competenţa sa. 


Ca instanță de apel, tribunalul judecă apelurile împotriva hotărârilor 
penale pronunţate de judecătorii în primă instanță, cu excepţia celor privind 
infracțiunile menționate în art. 279 alin. 2 lit. a. 


Ca instanță de recurs, judecă recursurile împotriva hotărârilor penale 
pronunţate de judecătorii, în cazul infracțiunilor menționate în art. 279 alin. 2 
lit. a, precum şi în alte cazuri anume prevăzute de lege. 

3.D.Competenţa tribunalului militar teritorial ( art. 28 cod. proc 
pen.) 

Potrivit art. 28 cod procedură penală, tribunalul militar teritorial 
judecă în primă instanță, în apel şi în recurs. De asemenea, soluţionează 
conflictele de competenţă ivite între tribunale militare din competenţa sa, 
precum şi alte cazuri anume prevăzute de lege. 


În primă instanţă, tribunalul militar teritorial judecă infracțiunile 
menționate în art. 27 pct.l lit. a-e, săvârşite în legătură cu îndatoririle de 
serviciu, de militari până la gradul de colonel inclusiv precum şi alte 
infracțiuni date în competenţa sa. 


Ca instanță de apel, judecă apelurile împotriva hotărârilor pronunțate 
în primă instanţă de tribunalele militare, cu excepţia infracțiunilor menţionate 
în art. 279 alin 2 lit. a şi a infracțiunilor contra ordinii şi disciplinei militare, 
sancţionate de lege cu pedeapsa închisorii de cel mult 2 ani; 


Ca instanță de recurs, judecă recursurile împotriva hotărârilor 
pronunțate de tribunalele militare în cazul infracțiunilor menționate în art. 279 
alin 2 lit. a şi a infracțiunilor contra ordinii şi disciplinei militare, sancţionate 
de lege cu pedeapsa închisorii de cel mult 2 ani, precum şi în alte cazuri 
anume prevăzute de lege. 


3.F.Competenţa Curţii de Apel ( art. 281 Cod proc. pen.) 

Conform disp. art. 28! Cod proc. pen, Curțile de apel judecă în primă 
instanță, în apel şi recurs şi soluţionează conflictele de competenţă ivite între 
tribunale sau între judecătorii şi tribunale din circumscripția sa ori între 
judecătorii din circumscripția unor tribunale diferite aflate în circumscripția 
Curţii, precum şi în alte cazuri anume prevăzute de lege. De asemenea, 
soluţionează cererile prin care s-a solicitat extrădarea sau transferul 
persoanelor condamnate în străinătate. 


În primă instanță,curţile de apel judecă următoarele infracţiuni: 

- infracțiunile prevăzute în codul penal în art. 155-173 şi 356-361; 

- infracțiunile săvârşite de judecătorii de la judecătorii şi tribunale, de 
procurorii de la parchetele de pe lângă aceste instanțe, precum şi notarii 
publici; 

- infracțiunile săvârşit de judecătorii, procurorii şi controlorii 
financiari ai camerelor de conturi judeţene, precum şi controlorii financiari de 
la Curtea de Conturi; 

- alte infracțiuni date de lege în competenţa sa; 


Ca instanță de apel, judecă apelurile împotriva hotărârilor penale 
pronunțate de tribunale în primă instanță; 

Ca instanţă de recurs, curțile de apel judecă recursurile împotriva 
hotărârilor penale pronunţate de tribunale în apel, precum şi în alte cazuri 
prevăzute de lege. 


3.G.Competenţa Curţii Militare de Apel ( art. 28° Cod proc. pen.) 


Din punct de vedere al competenţei funcționale, Curtea Militară de 
Apel judecă în primă instanță, în apel şi recurs. De asemenea, soluţionează 
conflictele de competenţă ivite între tribunalele militare teritoriale sau între 
tribunale militare şi tribunale militare teritoriale ori între tribunale militare din 
raza de competenţă a unor tribunale militare teritoriale diferite, precum şi alte 
cazuri anume prevăzute de lege. 


În primă instanță, Curtea Militară de Apel judecă următoarele 
infracțiuni: 

- infracțiunile prevăzute în Codul penal în art. 155-173 şi 356-361, 
săvârşite de militari; 

- infracțiunile săvârşite de judecătorii tribunalelor militare şi ai 


tribunalelor militare teritoriale, precum şi de procurorii militari de la 
parchetele militare de pe lângă aceste instanțe; 


- alte infracțiuni date de lege în competenţa sa; 


Ca instanță de apel, judecă apelurile împotriva hotărârilor pronunţate 
în primă instanță de tribunalele militare teritoriale; 


Ca instanţă de recurs, judecă recursurile împotriva hotărârilor 
pronunțate de tribunalele militare teritoriale în apel, precum şi în alte cazuri 
anume prevăzute de lege. 


3.I.Competenţa Înaltei Curți de Casaţie şi Justiţie ( art. 29 cod 


procedură penală) 


Conform art. 29 cod procedură penală, astfel cum a fost modificat prin 
Legea 281/2003, sub aspectul competenţei funcționale, Inalta Curte de 
Casaţie şi Justiţie judecă: 


- în primă instanță; 

- în recurs; 

- recursurile în interesul legii; 
- recursurile în anulare; 

- soluţionează: 


1. Conflictele de competență în cazurile în care Înalta Curte de 
Casaţie şi Justiţie este instanța superioară comună; 

2. Cazurile în care cursul justiţiei este întrerupt; 

3. Cererile de strămutare; 

4. Alte cazuri anume prevăzute de lege. 

În prima instanţă, Înalta Curte de casaţie şi Justiţie judecă: 

e infracțiunile săvârşite de senatori şi deputați; 
infracțiunile săvârşite de membrii Guvernului; 

e infracțiunile săvârşite de judecătorii Curţii Constituţionale, de 
membrii, judecătorii şi procurorii Curții de Conturi, de 
preşedintele Consiliului Legislativ şi de Avocatul Poporului; 

e infracțiunile săvârşite d mareșali, amirali, generali şi chestori; 

e infracțiunile săvârşite de şefii cultelor religioase organizate în 
condiţiile legii şi de ceilalți membri ai Înaltului Cler, care au cel 
puțin rangul de arhiereu sau echivalent al acestuia; 

e infracțiunile săvârşite de judecătorii şi magistraţii asistenţi de la 
Înalta Curte de Casaţie şi Justiţie, de judecătorii de la curţile de 
apel şi Curtea Militară de Apel, precum şi de procurorii de la 
parchetele de pe lângă aceste instanțe şi de procurorii 
Parchetului Naţional Anticorupţie; 

e alte cauze date prin lege în competenţa sa; 

Ca instanţă de recurs, judecă: 


od 


+ recursurile împotriva hotărârilor penale pronunțate în primă 
instanță, de curțile de apel şi Curtea Militară de apel; 

e recursurile împotriva hotărârilor penale pronunțate, ca instanțe 
de apel, de curțile de apel şi Curtea Militară de Apel; 

e recursurile împotriva hotărârilor penale pronunţate, în primă 
instanță, de secția penală a Înaltei Curți de Casaţie şi justiţie, 
precum şi în alte cazuri prevăzute de lege; 

Potrivit art. 20 din Legea 303/2004, secția penală a Înaltei Curți de 
Casație şi Justiție judecă , în primă instanță procesele şi cererile date prin lege 
în competența sa, precum şi recursurile, în conditiile prevăzute de lege. 

Completul de 9 judecători soluţionează recursurile şi cererile în 
cauzele judecate în primă instanţă de secţia penală a Înaltei Curți de Casaţie şi 


Justiţie. Completul de 9 judecători judecă şi alte cauze date în competenţa sa 
prin lege, precum şi ca instanță disciplinară. 


Înalta Curte de Casaţie şi Justiţie se constituie în secţii unite pentru: 
- judecarea recursurilor în interesul legii; 


- soluționarea, în condiţiile legii, a sesizărilor privind schimbarea 
jurisprudenţei Înaltei Curți de Casaţie şi Justiţie; 

- sesizarea Curţii Constituţionale pentru controlul constituționalității 
legilor înainte de promulgare. 


3.F.Prorogarea de competenţă prin strămutarea cauzei 
penale. 
Un alt caz de prorogare de competenţă, reglementat de legiuitor prin 
art. 55-61 cod de procedură penală, este cel ce decurge din admiterea unei 
cereri de strămutare. Competentă a soluţiona cererea de strămutare este Înalta 

Curte de Casaţie şi Justiţie care, atunci când găseşte cerere întemeiată, 
strămută judecarea cauzei de la instanța competentă la o altă instanță egală în 
grad. 


Codul nostru de procedură penală nu face nici un fel de precizări în 
legătură cu temeiurile strămutării de unde se poate deduce că pot fi invocate 
orice motive cu condiţia ca, acele temeiuri, să conducă la concluzia că numai 
prin strămutarea cauzei la o instanţă egală în grad se va asigura desfăşurarea 
normală a procesului penal. 


În literatura juridică de specialitate şi în practică au fost considerate 
motive temeinice : faptul că una dintre părți este rudă cu vreunul dintre 
judecătorii instanței; atmosfera creată în localitatea respectivă în urma 
popularizării modului de săvârşire a infracțiunii; faptul că una dintre părți 
este primarul sau prefectul județului iar instanţa la care s-a făcut plângerea îşi 
are sediu în aceiaşi localitate. 


Procedura strămutării 


Cererea de strămutare poate fi formulată de partea interesată, de 
procuror şi de ministrul justiției. Ea se formulează în scris şi trebuie să 
cuprindă date referitoare la numărul dosarului, obiectul cauzei, denumirea 
instanţei. De asemenea, trebuie să cuprindă motivele ce au stat la baza 
formulării cererii şi menţiunea dacă în cauză se găsesc arestaţi În sprijinul 
cererii sale, solicitantul poate să ataşeze înscrisurile pe care le consideră 
necesare 


Cererea de strămutare se adresează Înaltei Curți de Casaţie şi justiţie. 
La primirea cererii, preşedintele acesteia poate dispune suspendarea judecării 
cauzei. După investirea instanţei supreme, suspendarea poate fi dispusă doar 
de aceasta. Cererea făcută de procurorul general al Parchetului de pe lângă 
Înalta Curte de Casaţie şi justiţie suspendă de drept judecarea cauzei. 


În vederea soluționării cererii de strămutare, Preşedintele Înaltei Curți 
de Casaţie şi Justiţie cere informaţii de la preşedintele instanţei superioare 
celei la care se află dosarul a cărei strămutare se solicită, comunicându-i 
totodată termenul fixat pentru judecarea cererii de strămutare. 


Când Curtea Supremă este instanța ierarhic superioară, informaţiile se 
cer Ministerului Justiţiei. 


In cazul introducerii unei noi cereri de strămutare cu privire la aceiaşi 
cauză, cererea de informaţii este facultativă. 


Potrivit art. 58 cod proc. pen, preşedintele instanţei ierarhic superioare 
celei la care se află cauza ia măsuri pentru încunoştiinţarea părților despre 
introducerea cererii de strămutate, despre termenul fixat pentru soluționarea 
acesteia, cu menţiunea că părțile pot trimite memorii şi se pot prezenta la 
termenul fixat pentru soluționarea cererii. 

In informaţiile trimise Inaltei Curți de Casaţie şi Justiţie se face 
menţiune expresă despre efectuarea încunoştiinţărilor, ataşându-se şi dovezile 
de comunicare a acestora. 


Când în cauza a cărei strămutare se cere sunt arestaţi, preşedintele 
dispune desemnarea unui apărător din oficiu. 


Examinarea cererii de strămutare se face în şedinţă secretă. Atunci 
când părţile se prezintă, se ascultă şi concluziile acestora. Înalta Curte de 
Casaţie şi Justiţie dispune, prin încheiere, fără arătarea motivelor, admiterea 
sau respingerea cererii. 


In cazul în care, Inalta Curte de Casaţie şi Justiţie, găseşte cererea 
întemeiată, dispune strămutarea judecării cauzei, hotărând totodată în ce 
măsură actele îndeplinite în faţa instanţei de la care s-a strămutat cauza se 
menţin. 


Dacă instanța la care se află cauza a cărei strămutare se cere a 
procedat între timp la judecarea cauzei, hotărârea pronunțată este desființată 
prin efectul admiterii cererii de strămutare. 


Instanța la care s-a strămutat cauza rămâne competentă şi după 
completarea urmăririi penale, consecutivă restituirii cauzei la procuror, 
conform art. 333 cod proc. penal. I. Neagu, pag 315. 


În literatura juridică de specialitate s-a apreciat că, în cazul admiterii 
cererii de strămutare, pot fi desfiinţate toate actele procesuale şi procedurale 
îndeplinite în faţa instanţei de la care s-a strămutat cauza. În argumentarea 
acestui punct de vedere s-a plecat chiar de la dispozițiile art 60 alin 4 care 
prevăd desființarea hotărârii ca efect al strămutării, atunci când instanța la 
care s-a aflat cererea a procedat între timp la judecarea ei. Ori, desfiinţând o 
hotărâre, este evident faptul că legea a înțeles să supună desființării orice act 
îndeplinit de către instanţa de la care se strămută cauza. I. Neagu, op. cit, pag 
314. 


4.DECLINAREA DE COMPETENȚĂ 


După cum am mai arătat, nerespectarea dispoziţiilor vizând 
competența materială sau după calitatea persoanei sunt sancţionate cu nulitate 
absolută iar cele privind competența teritorială cu nulitate relativă. 
Consecințele pe care le produce în procesul penal constatarea nulității 
absolute sunt multiple: trimiterea spre judecare a cauzei la instanţa 
competentă, cheltuieli judiciare mai mari, o stare de disconfort pentru părți, 
aglomerarea rolului instanțelor. 

Pentru a evita astfel de situaţii, legiuitorul a prevăzut obligația 
instanţei de a-şi verifica din oficiu competenţa dar şi posibilitatea procurorului 
şi a părților de a ridica aceste excepţii în cursul procesului penal. 


Potrivit disp. art. 39 cod proc. pen., excepția de necompetență 
materială sau după calitatea persoanei pot fi ridicate în tot cursul procesului, 
până la pronunţarea hotărârii definitive. 


Excepţia de necompetenţă teritorială poate fi ridicată până la citirea 
actului de sesizare în fața primei instanţe. 


Astfel, dacă instanța de judecată constată că nu este competentă îşi 
declină competenţa şi trimite dosarul instanței de judecată arătată ca fiind 
competentă prin hotărârea de declinare. 


Dacă declinarea a fost determinată de competența materială sau după 
calitatea persoanei, instanţa căreia I s-a trimis cauza poate folosi actele 
îndeplinite şi poate menţine măsurile dispuse de instanţa desesizată 


In cazul declinării pentru necompetenţă teritorială, actele îndeplinite 
sau măsurile dispuse se mențin. 


Hotărârea de declinare a competenţei nu este supusă apelului şi nici 
recursului. 


5. CONFLICTELE DE COMPETENŢĂ 


Apare în situaţia în care, două sau mai multe organe judiciare,care au 
aceiaşi competență funcțională, se declară competente asupra aceleiaşi cauze 
sau, dimpotrivă, necompetente. 


In prima ipoteză ne aflăm în prezența unui conflict pozitiv de 
competenţă iar în a două, în prezenţa unui conflict negativ. 


Fiind vorba de un conflict apărut între două sau mai multe organe 
judiciare care au aceiaşi competenţă funcțională, soluționarea conflictului se 
face de instanţa ierarhic superioară. Astfel, dacă conflictul de competenţă ia 
naştere între două judecătorii aflate în raza de competenţă a aceluiaşi tribunal, 
conflictul va fi soluționat de acesta. Dacă conflictul de competenţă ia naştere 
între două judecătorii din raza a două tribunale diferite, dar aflate în raza de 
competență a aceleiaşi curți de apel, competentă de a soluţiona conflictul este 
acea curte de apel, Dimpotrivă, atunci când conflictul apare între două 
judecătorii aflate în raza de competență a unor curți de apel diferite, 
conflictul va fi soluţionat de Înalta Curte de Casaţie şi Justiţie. 


Când conflictul de competenţă se iveşte între o instanță civilă şi una 
militară, soluționarea conflictului este de competenţa Înaltei Curți de Casaţie 
şi Justiţie. 


Sesizarea instanței superioare pentru soluționarea conflictului de 
competență se face de către instanța care s-a declarat cea din urmă 

competentă, în caz de conflict pozitiv, sau de instanţa care s-a declarat cea din 
urmă necompetentă, în caz de conflict negativ. 


Instanţa care şi-a declinat competența ori s-a declarat competentă cea 
din urmă ia măsurile şi efectuează actele ce reclamă urgență. 


Soluţionarea conflictului de către instanţa superioară se face cu 
citarea părților. Instanţa căreia I s-a trimis dosarul prin hotărârea de stabilire a 
competenţei, nu se mai poate declara necompetentă, afară de cazul în care, în 
urma noii situaţii de fapt ce rezultă din completarea cercetării judecătoreşti, se 
constată că fapta constituie o infracțiune dată prin lege în competenţa altei 
instanţe. 


Când instanţa sesizată cu soluționarea conflictului de competenţă 
constată că acea cauză este de competenţa altei instanţe decât cele între care a 
intervenit conflictul şi faţă de care nu este instanţă superioară comună, trimite 
cauza instanţei superioare comune. 


Potrivit disp. art. 45 cod. Proc. pen, conflictul de competenţă între doi 
sau mai mulți procurori se rezolvă de către procurorul superior comun 
acestora. Când conflictul se iveşte între două sau mai multe organe de 
cercetare penală, competenţa se stabileşte de către procurorul care exercită 
supravegherea asupra activităţii de cercetare penală a acestor organe. 


6. INCOMPATIBILITATEA, ABȚINEREA, RECUZAREA 


Potrivit disp. art 2 din Legea 304 din 28 iunie 2004, privind 
organizarea judiciară, justiția este unică, imparțială şi egală pentru toți. 
Realizarea acestor deziderate dar mai ales înfăptuirea unei justiții în care 
cetățeanul să aibă deplină încredere, au reprezentat o preocupare permanentă 
în istoria dreptului românesc. 


În codul de procedură penal din 1864, cazurile de incompatibilitate şi 
procedura recuzării au fost reglementate prin art. 550-572 iar în Codul de 
procedură penală din 1936 prin art. 56-59 dar şi prin art. 126-131 din legea de 
organizare judiciară din 25 iunie 1924. 


Evitarea situaţiilor în care, participarea unor persoane ce-şi desfăşoară 
activitatea în justiție, la soluționarea unor cauze penale , ar genera anumite 
suspiciuni, a constituit o preocupare şi pentru legiuitorul nostru care, în 


sgi vu. 


6.A.Incompatibilitatea 


Este o instituție prin intermediul căreia anumite persoane făcând parte 
din organele care desfăşoară procesul penal sau care ajută la soluționarea 

acestuia, sunt împiedicate să participe la activitatea procesuală. N. Volonciu, 
op cit, pag. 322. 


Potrivit art. 46-48 situațiile în care un judecător este incompatibil sunt 
următoarele: 


+ Judecătorii care sunt soți sau rude apropiate între ei nu pot face 
parte din acelaşi complet de judecată. ( art 46 Cod. Proc pen.). 
Acest caz de incompatibilitate a fost introdus în scopul evităii 
oricăror speculații legate de faptul că membrii completului fiind soți 
sau rude apropiate s-ar putea influenţa reciproc cu ocazia deliberării 
sau le-ar fi mai uşor, date fiind relațiile dintre ei, să favorizeze o 
parte în defavoarea alteia. 


În practică acest caz de incompatibilitate a fost extins. Astfel, s-a 
considerat că este incompatibil să soluţioneze cauza soţul/ soția a 
cărui partener a întocmit actul de trimitere în judecată. Considerăm 
că, printr-o astfel de interpretare a textului de lege s-a găsit o soluție 
menită să înlăture orice suspiciuni legate de corectitudinea 
desfăşurării procesului penal. 


e Judecătorul care a luat parte la soluționarea unei cauze nu mai 
poate participa la judecarea aceleiaşi cauze într-o instanță 
superioară, sau la judecarea cauzei după desființarea hotărârii cu 
trimitere în apel sau după casare în recurs. 

De asemenea, nu mai poate participa la judecarea cauzei judecătorul 
care şi-a exprimat anterior părerea cu privire la soluția care ar putea 
fi dată în acea cauză. 


Aceste cazuri de incompatibilitate au la bază principiul potrivit căruia, 
judecătorul care s-a pronunțat într-o cauză nu mai poate face acest lucru într-o 
etapă ulterioară. Potrivit textului de lege mai sus redat, este în situaţie de 
incompatibilitate judecătorul care, înainte de a fi soluționat cauza, se pronunţă 
asupra fondului cauzei. Nu are importanţă dacă antepronunțarea s-a făcut 
înainte de investire sau în cursul procesului, dacă s-a făcut la prima instanţă 
sau în căile de atac, dacă s-a făcut într-un cadru oficial sau în împrejurări 
ocazionale. 


Considerăm că nu se află în incompatibilitate judecătorul care 
anterior,cu ocazia judecării cauzei la prima instanță, în lipsa judecătorului 
căruia i-a fost repartizată cauza, a făcut parte din completul de judecată la 
unul sau mai multe termene în care s-au administrat probe şi care a fost 
desemnat să soluţioneze cauza cu ocazia rejudecării Având în vedere că 
acesta nu s-a pronunţat asupra fondului cauzei, nu este incompatibil să 
participe la judecarea cauzei după desființarea hotărârii cu trimitere în apel 
sau după casarea cu trimitere în recurs. 


De asemenea, considerăm că nu este incompatibil să facă parte din 
completul pentru soluționarea cauzei în apel sau recurs, judecătorul care, 

anterior, a făcut parte dintr-un astfel de complet iar cauza a fost trimisă spre 
rejudecare la instanţa de fond, urmare constatării unei nulităţi absolute. Ex: 
situaţia în care cauza a fost trimisă spre rejudecare pe motiv că inculpatului nu 
i s-a asigurat apărarea iar aceasta este obligatorie; completul nu a fost compus 
corespunzător sau minuta nu a fost semnată de toți membrii completului. 


+ Judecătorul este de asemenea incompatibil de a judeca , dacă 
în cauza respectivă : 

- a pus în mişcare acţiunea penală sau a dispus trimiterea în 
judecată ori a pus concluzii în fond în calitate de procuror la 
instanţa de judecată sau a emis mandatul de arestare preventivă în 
cursul urmăririi penale; 


- a fost reprezentant sau apărător al vreuneia dintre părți; -a 
fost expert sau martor; 


- există împrejurări din care rezultă că este interesat sub orice 
formă, el, sau vreo rudă apropiată.( art. 48 cod. Proc. pen.) 


Cazurile de incompatibilitate prevăzute de art. 48 cod procedură 
penală, au la bază principiul potrivit căruia orice persoană care anterior a 
participat în calitate de procuror, apărător, expert, martor sau are vreun 
interes în cauză, nu poate participa la soluționarea acelei cauze în calitate de 
judecător datorită faptului că luând cunoştinţă de cauză în respectiva calitate , 
ar putea avea o poziţie subiectivă. 


Incompatibilitatea procurorului, grefierului, organului de cercetare 
penală şi a magistratului asistent 


Potrivit art. 49 cod procedură penală, cazul de incompatibilitate 
prevăzut de art. 46 cod proc. pen. se aplică şi procurorului, magistratului- 
asistent sau, după caz grefierului de şedinţă, când cauza de incompatibilitate 
există între ei sau între vreunul dintre ei şi unul dintre membrii completului de 
judecată. 


Din conţinutul textului redat mai sus rezultă că nu pot face parte din 
acelaşi complet de judecată persoane care sunt soți şi rude apropiate, 
indiferent da calitatea pe care aceştia o au: judecători, procurori sau grefieri 
de şedinţă. De asemenea, trebuie reținut faptul că, legiuitorul a interzis 
participarea în complet a procurorului şi grefierului care sunt rude între ei, 
deşi atributul deliberării aparține judecătorului, tocmai în ideea înlăturării 
oricăror suspiciuni. 

Alte situaţii de incompatibilitate: 

- procurorul, persoana care a efectuat urmărirea penală, magistratul 
asistent şi grefierul de şedinţă sunt incompatibili, dacă în cauza respectivă au 
avut calitatea de reprezentant sau apărător al vreuneia dintre părți sau dacă 


există împrejurări din care rezultă că este interesat sub orice formă, el, soțul 
sau vreo rudă apropiată ( art. 49 alin 2); 

- procurorul care a participat ca judecător la soluţionarea cauzei în 
primă instanţă nu poate pune concluzii la judecarea cauzei în căile de atac 
( art. 43 alin 3); 


- persoana care a efectuat urmărirea penală este incompatibilă să 
procedeze la completarea sau refacerea acesteia, când completarea sau 
refacerea este dispusă de instanţă ( art. 49 alin ); 


În legătură cu acest ultim caz de incompatibilitate, în practica 
judiciară s-a statuat că acesta este operant doar în situaţia în care, în baza disp. 
art. 333 cod proc. pen., instanţa a dispus restituirea pentru completarea 
urmăririi penale, nu şi în situaţia prevăzută de art.333 cod proc. pen., când 
cercetările sunt efectuate pentru a verifica temeinicia cererii de revizuire. 


De asemenea, s-a conchis că procurorul este incompatibil să 
completeze sau să refacă urmărirea penală doar în situaţiile în care a efectuat 
el urmărirea penală nu şi în situația în care el a desfăşurat o activitate de 
supraveghere. 


Incompatibilitatea expertului şi interpretului 


Potrivit disp. art. 54 cod pro.c pen., dispoziţiile art. 48, 50, 51, 52 şi 53 
se aplică în mod corespunzător expertului şi interpretului. 


Din conținutul acestor reglementări rezultă următoarele 
incompatibilități pentru expert şi interpret: 


- persoana care a avut calitatea de procuror şi, în aceiaşi cauză a pus în 
mişcare acțiunea penală, a emis mandatul de arestare, a dispus trimiterea în 
judecată sau a pus concluzii la instanţa de fond; 


- a fost reprezentant sau apărător al vreuneia dintre părți 


- calitatea de expert este incompatibilă cu aceea de martor în aceiaşi 
cauză. Calitatea de expert are întâietate. 


Participarea ca expert sau ca interpret de mai multe ori în aceiaşi 
cauză nu constituie un motiv de recuzare 


6.B.Abţinerea 


Abţinerea reprezintă actul propriu, al persoanei aflată în stare de 
incompatibilitate, prin care aceasta se abține de la soluționarea cauzei Ea este 
o auto-recuzare. T.Pop, vol II, pag 282. 


Spre deosebire de recuzare care are întotdeauna la bază cazurile de 
incompatibilitate prevăzute de lege, motivele de abţinere au un caracter mai 
larg. Ele nu pot fi circumscrise şi limitate ca şi cazurile de revizuire, fiindcă 
nu pot fi evaluate sau identificate motivele care ar putea aduce atingere 
prestigiului şi demnității magistratului, pe de o parte iar pe de altă parte, 
imparțialității şi obiectivității actului de justiţie. De exemplu, din punct de 

vedere legal, judecătorul nu este incompatibil să participe la soluționarea 
cauzei în care fosta sa soție are calitatea de parte, atâta timp cât nu are nici un 
interes în cauză. Pentru evitarea oricăror speculaţii, credem că, într-o astfel de 
situaţie, judecătorul va trebui să se abțină iar cererea sa să fie admisă. 


Potrivit disp. art. 50 cod proc. pen, persoana incompatibilă este 
obligată să declare, după caz, preşedintelui instanţei, procurorului care 
supraveghează cercetarea penală sau procurorului ierarhic superior, că se 
abtine de a participa la procesul penal, cu arătarea cazului de incompatibilitate 
ce constituie motivul abținerii. 


Declaraţia de abţinere se face de îndată ce persoana a luat cunoştinţă 
de existența cazului de incompatibilitate. 


6.C. Recuzarea 


Recuzarea reprezintă manifestarea de voinţă, exprimată oral sau scris, 
prin care oricare dintre părțile din proces solicită înlăturarea organului judiciar 
aflat în situaţia de incompatibilitate de la judecarea cauzei. 


In cererea de recuzare trebuie arătat cazul de incompatibilitate ce 
constituie motivul recuzării. Ea poate fi formulată oricând în cursul urmăririi 
penale cât şi în cursul judecății, cel mai târziu până la încheierea dezbaterilor. 


6.D.Procedura de soluționare a cererii de abţinere sau recuzare 
în cursul judecății. 
Această procedură este reglementată de art. 52 cod procedură penală. 


Potrivit acestor dispoziţii, abţinere sau recuzarea judecătorului, 
procurorului, magistratului-asistent sau grefierului se soluţionează de un alt 
complet, în şedinţă secretă, fără participarea celui care declară că se abţine sau 
care este recuzat. 


Completul desemnat să soluţioneze cerere de abţinere sau recuzare are 
aceiaşi compunere, adică acelaşi număr de judecători ca şi completul 
desemnat să soluţioneze cauza. Dacă completul este format din mai mulți 
judecători iar abţinerea sau recuzarea îi priveşte numai pe unul dintre ei, 
completul va fi completat cu un judecător. 


În sistemul de repartizare aleatorie a cauzelor, completarea se face cu 
unul dintre judecătorii aflați pe lista judecătorilor de serviciu. 


Examinarea declarației de abţinere sau a cererii de recuzare se face de 
îndată, ascultându-se procurorul când este prezent în instanţă, iar dacă se 
găseşte necesar, şi părțile, precum şi persoana care se abţine sau a cărui 
recuzare se cere. 


Când abținerea sau recuzarea a fost admisă pe motiv că membrii 
completului sunt soți sau rude între ei, instanța admițând recuzarea va stabili 
care dintre persoane nu va lua parte la soluţionarea cauzei. 

In caz de admitere a abținerii sau recuzării, instanța desemnată să 
soluţioneze cererea, va stabili în ce măsură se menţin actele sau dispozițiile 
date de persoana recuzată. 


Abţinerea sau recuzarea care priveşte întreaga instanță trebuie să 
cuprindă indicarea concretă a cazului de incompatibilitate în care se află 
fiecare judecător şi se soluţionează de instanţa ierarhic superioară. Aceasta, în 
cazul când găseşte întemeiată abţinerea sau recuzarea, desemnează pentru 
judecarea cauzei o instanță egală în grad cu instanţa în fața căreia s-a produs 
abținerea sau recuzarea. 


În cauzele în care sunt inculpaţi arestaţi preventiv, când se recuză 
întreaga instanță, instanța ierarhic superioară competentă să soluţioneze 
cererea de recuzare, înainte de a se pronunța asupra recuzării, dispune cu 
privire la arestarea preventivă în condițiile prevăzute de lege. 


Instanţa supremă a statuat că cererea de recuzare privind întreaga 
instanță, fără indicarea corectă a cazului de incompatibilitate în care se află 
fiecare judecător, este inadmisibilă. ( art. 52 alin 5). 


Respingând cererea de recuzare privind întreaga instanță, ca 
inadmisibilă, instanța ierarhic superioară nu dispune cu privire la arestarea 
preventivă a inculpatului, întrucât în atare caz prevederile art. 52 alin 5' Cod 
procedură penală, nu sunt aplicabile, în art. 52 alin 5 prevăzându-se în mod 
expres că recuzarea care priveşte întreaga instanţă trebuie să cuprindă 
indicarea corectă a cazurilor de incompatibilitate în care se află fiecare 
judecător. Curtea Supremă de Justiţie, completul de 9 judecători, decizia nr. 
237 din 15 Septembrie 2003, Dreptul, nr. 2/2004, pag 218. 


Conform disp. art. 52 alin 7 , încheierea prin care s-a admis sau s-a 
respins abţinerea, ca şi aceea prin care s-a admis recuzarea , nu sunt supuse 
nici unei căi de atac. Din conţinutul acestor dispoziţii rezultă că poate fi 
recrutată doar încheierea prin care s-a respins cererea de recuzare. 


Termenul de recurs este de 48 ore din momentul pronunțării. Dosarul 
se înaintează de îndată instanţei de recurs. Recursul se judecă în termen de 48 
ore din momentul primirii dosarului, în cameră de consiliu, cu participarea 
părților. 


6.E.Procedura de soluționare a cererii de abţinere şi recuzare în 
cursul urmăririi penale. 


În cursul urmăririi penale cererea de abţinere sau recuzarea a 
persoanei care efectuează cercetarea penală se soluţionează de procurorul care 
supraveghează cercetarea penală iar cererea de abţinere sau recuzare a 
procurorului de către procurorul ierarhic superior. 

Cererea de recuzare a persoanei care efectuează urmărirea penală se 
adresează fie acestei persoane, fie procurorului. Dacă cererea este adresată 
persoanei care efectuează cercetarea penală, aceasta este obligată să o 
înainteze împreună cu lămuririle necesare, în termen de 24 ore, procurorului , 
fără a întrerupe cursul cercetării penale. 


Procurorul este obligat să soluţioneze cererea în cel mult 3 zile, printr- 
o ordonanţă. 


Cererea de abţinere şi recuzare care priveşte pe procuror se 
soluţionează de procurorul ierarhic superior. 

CAPITOLUL VII 
PROBELE ŞI MIJLOACELE 
DE PROBĂ ÎN PROCESUL PENAL 


1.PROBELE 


1.A. Noţiunea de probă. Scurt istoric a evoluţiei probei. 


Aproape toate activitățile desfăşurate în cadrul procesului penal au ca 
scop adunarea şi administrarea probelor necesare aflării adevărului, adică 
adunarea dovezilor necesare pentru descoperirea faptelor care constituie 
infracțiuni şi tragerea la răspundere a celor vinovaţi. 


Astfel, potrivit art. 200 cod proc. pen., urmărirea penală are ca obiect 
strângerea probelor necesare cu privire la existența infracțiunilor, la 
identificarea făptuitorilor şi la stabilirea răspunderii acestora, pentru a se 
constata dacă este sau nu cazul să se dispună trimiterea în judecată. De 
asemenea, în conformitate cu disp. art. 287 cod procedură penală, instanţa îşi 
formează convingerea pe baza probelor administrate în cauză. 


Cuvântul probă provine din latinescul probo, avi, atum, are, adică 
dovadă, încercare, cercetare. 


Pe parcursul timpului probele au fost definite în variate moduri. Cele 
mai multe s-au axat pe explicarea scopului, funcţiei sau modului de 
administrare a probei. 


Probele, spunea profesorul 'Tanovicianu, au menirea de a pune în 
evidență adevărul real cu privire la o învinuire concretă, evidențiind fie 
vinovăția, fie nevinovăția: I. Tanovicianu, vol IV, pag 609 


Profesorul Dongoroz definea probele ca fiind elementele de informaţiune 
create sau prilejuite de firea lucrurilor ( de exemplu, urmele lăsate de 
infracțiune sau infractor, percepțiile vizuale sau auditive ale unor persoane 
care întâmplător au asistat la comiterea faptului ), mai precis, toate acele 
elemente de informaţiune care pot arunca o lumină asupra existenței 
infracțiunii sau asupra vinovăţiei infractorilor. V. Dongoroz, Curs de proc. 
pen., nr. 44, pag 207. 


În codul de procedură penală în vigoare, probele sunt definite în art. 
63. Potrivit textului indicat, constituie probă orice element de fapt care 
serveşte la constatarea existenţei sau inexistenței unei infracțiuni, la 
identificarea persoanei care a săvârşit-o şi la cunoaşterea împrejurărilor 
necesare pentru justa soluționare a cauzei. 


Cum probele sunt cele care trebuie să conducă organul judiciar la 
stabilirea adevărului, ele prezintă o mare importanţă. In sistemul nostru de 


50 


drept , probele nu au o valoare dinainte stabilită. Aprecierea fiecărei probe sa 
face de organul de urmărire penală sau de instanța de judecată în urma 
examinării tuturor probelor administrate în scopul aflării adevărului. 


În evoluţia dreptului procesual, sistemul probator a parcurs până azi 
patru faze bine distincte 


In opinia profesorului Tanovicianu, aceste faze au fost următoarele: 


Faza primitivă (etnică), în care probele erau nereglementate, orice 
ştiinţă directă sau indirectă, orice urmă precisă sau echivocă, orice relatare 
veridică sau deformată putând servi ca probă. Aprecierea judecătorului în 
acest sistem era absolută, ea neavând nevoie să se traducă într-o motivare 
corespunzătoare a elementelor care au stat la baza convingerii. 


Faza religioasă ( teocratică ), în care se făcea apel la intervenția 
divinității pentru a oferii judecății proba irefutabilă de vinovăție sau 
nevinovăție. În acest sistem probele se obțineau pe calea ordaliilor şi duelului 
judiciar. Ordaliile constau în diferite puneri la încercare prin care se afla 
cuvântul divinității ( De ex, punerea mânii în foc, scoaterea unui obiect din 
apă clocotită, ţinerea unui fier înroşit în mână ). După încercare, rănile se 
înfăşurau cu o cârpă iar dacă, după trei zile nu mai exista nici o urmă de rană, 
inculpatul era achitat. Duelul judiciar reprezenta tot o încercare pe care o 
trecea cel în favoarea căruia hotărea divinitatea. 


Faza legală (autocratică ), a reprezentat faze în care probele au fost 
nu numai reglementate dar şi tarifate în funcție de valoarea lor. Pentru fiecare 
fapt penal se cereau anumite probe, pedepsele variind în raport de valoarea 
cantitativă şi calitativă a probelor administrate. Principalele probe erau : 
mărturisirea, aflarea corpului delict, martorii. Mărturisirea se obținea prin 
tortură iar numărul martorilor era foarte important, un singur martor nefiind 
suficient. 


Faza sentimentală ( modernă), reprezintă faza în care probele sunt 
guvernate de cea mai mare libertate sub raportul administrării lor, valoarea 
fiecărei probe depinzând nu de o tarifare apriorică ci de aptitudinea concretă 
de a dezvălui adevărul. Acestei libertăţi de probaţiune îi corespunde o 
libertate completă de apreciere acordată judecătorilor cu singura îndatorire a 
motivării hotărârii. 


1.B.Clasificarea probelor 


În literatura juridică şi doctrină probele au fost clasificate după diferite 
criterii, unele mai importante iar altele lipsite de interes. 


Cea mai veche clasificare, făcută de Aristotel, are la bază derpt 
criteriu izvorului probei. După acesta, probele puteau fi împărţite în probe 
artificiale şi probe neartificiale. În categoria probelor artificiale, produse de 
speculațiile intelectului şi de artificiile oratorice ale acuzatorului sau 

apărătorului, intrau deducțiile argumentările, prezumţiile iar în categoria 
probelor neartificiale, acelea care există de la sine şi au corespondent în 
realitatea exterioară şi istorică, adică martorii, înscrisurile. T. Pop, vol. III, 
pag 204. 


Trebuie făcută precizarea că această clasificare nu s-a bucurat de prea 
multă apreciere în literatura de specialitate. Considerată simpatică din punct 
de vedere literar, dar insuficientă din punct de vedere juridic, aceasta a fost 
asociată cu clasificarea tradițională în probe directe şi probe indirecte. 


Potrivit altei clasificări, probele se împart în probe generice şi probe 
specifice. Proba generică este aceea care serveşte la constatarea existenţei 
infracțiunii şi a genului ei iar proba specifică este aceea care foloseşte la 
stabilirea vinovăţiei infracțiunii. 


Dintre clasificările mai des folosite în doctrină, amintim : 


După caracterul şi natura lor: probe în acuzare şi probe în apărare. 
Probele în acuzare sunt cele care servesc la stabilirea vinovăției inculpatului 
sau existenţa unor circumstanţe atenuante iar cele în apărare sunt cele care 
dovedesc, fie nevinovăția inculpatului, fie existența unor circumstanţe menite 
să atenueze răspunderea penală a acestuia. 


După obiectul sau eficacitatea lor ; probe directe şi probe indirecte. 


Probele directe sunt cele ce dovedesc în mod direct vinovăția sau nevinovăția 
inculpatului. Exemplu, actul medical din care rezultă starea de paralizie a 
făptuitorului şi data debutului bolii, probă din care se poate deduce că 
inculpatul nu a putut comite fapta pentru care este cercetat. 


Probele indirecte sunt acele probe care pot conduce la anumite concluzii în 
cauza penala doar dacă sunt coroborate cu alte probe. Ex, infractorul a fost 
văzut în apropierea locului săvârșirii infracțiunii; cu două zile înainte de 
săvârşirea omorului, inculpatul a ameninţat victima. 


După izvorul lor : probe imediate şi mediate. 


Probele imediate sunt cele care provin dintr-o sursă originală. Constituie o 
astfel de probă declaraţia martorului care a fost de față la altercaţia dintre 
părți. 

Probele mediate sunt cele ce provin dintr-o sursă secundară. Constituie o 
astfel de probă declaraţia martorului care, fără să fi fost de față la altercația 
dintre părţi, descrie incidentul astfel cum l-a aflat de la una dintre părți sau din 
declarația martorului ocular. 


1.C.Obiectul probațiunii 

Din obiectul probațiunii fac parte fapte sau împrejurări care au 
importanță asupra fondului cauzei şi fapte sau împrejurări care privesc 
normala desfăşurare a procesului penal. 


1.C.3.Faptele similare, auxiliare şi negative 


Aceste fapte nu intră în obiectul probaţiunii fiindcă nu sunt legate în 
mod direct de obiectul probaţiunii. 


Datorită faptului că, în foarte multe situații acestea furnizează informații utile 
pentru soluționare cauzei, dar şi din consideraţii didactice, vom face o scurtă 
prezentare a lor. 


Faptele auxiliare sunt acelea care pot furniza informaţii utile pentru 
rezolvare unui fapt principal. Ex: declaraţia unor martori care declară că au 
fost căutați de inculpat care le-a sugerat ce anume ar trebui să declare în 
legătură cu infracțiunea. 


Faptele similare sunt asemănătoare cu cele ce formează obiectul 
probaţiunii. În cele mai multe situaţii ele nu constituie o probă concludentă. 
Uneori însă ele pot furniza informaţii utile pentru descoperirea unor infractori 
specializați în comiterea unui gen de infracțiuni, cu mod specific de operare. 


Faptele negative nu intră în obiectul probaţiunii şi ca atare solicitările 
de a face dovada unor astfel de fapte nu sunt încuviințate de organele 
judiciare. Astfel, cererea inculpatului prin care doreşte să dovedească cu 
ajutorul unui martor că nu a fost niciodată într-un anumit loc sau că nu a 
cunoscut o anumită persoană, va fi respinsă. Dacă fapta negativă pe care 
inculpatul doreşte să o dovedească este determinată, ca de pildă faptul că în 
data X nu a fost într-o anumită localitate întru-cât s-a aflat în alt loc, împreună 
cu martorul, proba va fi admisă iar alibiul inculpatului va fi verificat. 


În concluzie, faptele negative se pot proba dacă sunt limitate şi 
determinate. 


1.C.4. Faptele şi împrejurările care nu pot forma obiectul probațiunii. 


Potrivit disp. art. 63 cod proc. penal sistemul legal ce guvernează 
dreptul nostru procesual penal în materie de probe este cel al probelor libere. 


Aceasta presupune că, mijloacele de probaţiune, nu sunt limitate şi 
limitativ determinate şi că, în principiu, sunt admise orice mijloace de probă. 


Corelativ cu acesta, principiul liberei aprecieri a probelor constă în 
libertatea organului judiciar în aprecierea probelor. Aceasta presupune că 

probele nu au o valoare  probantă dinainte stabilită de lege, aceasta o 
stabileşte organul judiciar, după propria lui convingere. 


Există totuşi situații în care anumite fapte sau împrejurări nu pot 
forma obiectul probaţiunii. Inadmisibilitatea probei în aceste situații se 
datorează fie unor limitări legale fie faptului că ceea ce se doreşte a se dovedi 
vine în contradicție cu cunoştinţele ştiinţifice ale organului judiciar. 


Limitări legale. 


Există situaţii în care legea interzice în mod expres administrarea de 
probe pentru dovedirea unor fapte sau împrejurări. Astfel, în cazul 
infracțiunilor de insultă şi calomnie, proba verității este admisibilă numai 
dacă afirmarea sau imputarea a fost săvârşită pentru apărarea unui interes 
legitim. 


De asemenea, cel ce invocă în cadrul procesului penal o chestiune 
prealabilă a cărei dovadă o face printr-o hotărâre civilă definitivă, nu trebuie 
să facă dovada celor reținute de instanța civilă şi nici nu se admite proba 
contrarie, ştiut fiind că potrivit art. 44 cod proc. penal, hotărârea definitivă a 
instanţei civile, asupra unei împrejurări ce constituie o chestiune prealabilă în 
procesul penal, are autoritate de lucru judecat. 


Un alt exemplu poate fi desprins din dispoziţiile art.22 cod proc. pen. 
Potrivit căruia hotărârea definitivă a instanţei penale are autoritate de lucru 
judecat în fața instanţei civile care judecă acţiunea civilă cu privire la 
existenţa faptei, a persoanei care a săvârşit-o şi a vinovăţiei acesteia. 


Faptele şi împrejurările fanteziste nu pot intra în obiectul probaţiunii. 
De pildă susţinerea inculpatului că a omorât victima pentru a scoate duhurile 
rele din ea. 


1.C.4.Faptele şi împrejurările care nu trebuiesc dovedite sunt 
următoarele: 


Prezumţiile. 


Dacă , în cursul procesului, o persoană invocă o prezumție legală nu 
trebuie să facă dovada faptului prezumat. Astfel, dacă un minor invocă faptul 
că, la data comiterii infracțiunii nu avea vârsta de 14 ani şi prin urmare, nu 
avea discernământ, el nu trebuie să facă nici o dovadă deoarece prezumția 
este absolută. În situaţia în care, se invocă o prezumție relativă, în cazul de 
față că minorul nu avea împlinită vârsta de 16 ani, cel ce doreşte să răstoarne 
această prezumție va trebui să dovedească existența discernământului 
minorului. În concluzie, în cazul unei prezumţii absolute, partea care o invocă 

nu trebuie să facă dovada celor susținute şi nici nu se admite proba contrarie. 
In cazul prezumțiilor relative, cel ce invocă prezumția nu trebuie să facă nici o 
dovadă însă de admite proba contrarie. 


Faptele evidente şi notorii nu trebuiesc dovedite. 


Faptele evidente reprezintă acele cunoştinţe despre lumea 
înconjurătoare pe care le posedă orice individ. Astfel, orice persoană 
cunoaşte faptul că ziua are 24 ore, că iarna este mai frig ca vara sau că anul 
are patru anotimpuri. 


Faptele notorii reprezintă acele fapte care sunt cunoscute de un număr 
mare de persoane. 


Prin notorietate generală se înțelege că faptul respectiv, ce ar trebui 
dovedit, este cunoscut de toată lumea iar cea locală de un număr mare de 
persoane aflate într-o zonă delimitată geografic. Astfel, este de notorietate 
generală că M. Eminescu este cel mai mare poet român şi de notorietate locală 
faptul că Teatrul Național din Cluj se află în centrul oraşului şi nu în zona 
gării. 

Faptele necontestate reprezintă acele fapte care nu trebuiesc dovedite 
pentru că nu sunt contestate de părți . Desigur că, în această categorie, nu intră 
faptele esențiale în soluționarea procesului penal. Astfel, în baza rolului activ, 
instanța nu se va limita la a constata faptul că inculpatul a vătămat pe 
victimă. Chiar dacă nici una dintre părți nu contestă acest lucru, având în 
vedere că faptul necontestat este esențial în soluționarea procesului, în baza 
rolului activ instanța este obligată să administreze probe pentru a stabili exact 
împrejurările în care a fost comisă fapta şi dacă, în cauză, nu operează vreo 
împrejurare care atenuează sau înlătură răspunderea penală. 


Alta este situația când faptul necontestat nu are valoare esențială 
pentru soluționarea procesului. De pildă, atâta timp cât nici una dintre părți nu 
contestă locul săvârșirii infracțiunii iar aceste împrejurări nu au relevanță la 
încadrarea juridică, faptul respectiv nu trebuie dovedit. 


Astfel într-un proces de furt, reprezintă un fapt neesențial şi ca atare 
nu trebuie dovedit, dacă este necontestat de părti, faptul că furtul s-a comis la 
colțul sau la mijlocul străzii. Dacă ne aflăm în prezența unui furt comis pe 
timpul noptii problema se pune altfel. Fiind o împrejurare esențială în functie 
de care se stabileşte încadrarea juridică ( furt sau furt calificat ) credem că 
organul judiciar este dator să verifice acest aspect, chiar dacă este 
necontestat de părți, desigur în situația în care, raportat la momentul comiterii 
furtului, ar putea apărea discuţii de acest gen ( furtul s-a comis înainte de a se 
însera sau înainte de a se lumina de ziuă ). 


1.D.Pertinenţa, concludenţa şi utilitatea probelor 

Pentru ca o probă să fie încuviințată şi administrată, trebuie ca proba 
respectivă să aibă următoarele însuşiri: să fie pertinentă, concludentă şi utilă 
cauzei. 


Probele pertinente reprezintă acele elemente de fapt care au legătură 
nu împrejurările ce trebuiesc dovedite. Declarația unui martor care arată că, 
înainte cu câteva zile de incident, victima împreună cu un vecin s-au înjurat şu 
s-au ameninţat reciproc, reprezintă o probă pertinentă. Această probă poate fi 
inutilă dacă nu este însă concludentă. 


Probele concludente reprezintă acele elemente de fapt care contribuie 
la aflarea adevărului şi soluţionarea cauzei. În exemplul de mai sus, proba este 
pertinentă şi concludentă, dacă se dovedeşte că respectivul vecin este autorul 
omorului şi neconcludentă dacă nu este edificatoare în cauză. 


Probele utile reprezintă acele elemente de fapt care, prin informaţiile 
pe care le conţin, au calitatea de a lămuri aspecte care nu au fost clarificate 
prin alte probe. La o primă privire s-ar părea că între probele concludente şi 
utile nu există nici o deosebire. Dacă privim însă procedura de administrare a 
probelor ca pe un proces de cunoaştere aflat în mişcare, atunci sesizăm că 
fiecare probă administrată, mai ales când aceasta este concludentă, reprezintă 
un pas înainte în acest proces de cunoaştere 


Revenind la speța de mai sus, declaraţiile a trei martori, vecini cu părțile, care 
au ajuns la locul incidentului în momentul în care victima era căzută la 
pământ, cu urme de sânge, iar inculpatul se pregătea să fugă, reprezintă, până 
la un punct, o probă concludentă deoarece s-au clarificat aspecte esențiale, 
neclarificare până în acel moment Încuviinţarea şi audierea în continuare a 
unor martori, care cunosc aceleaşi împrejurări, nu se mai impune, astfel de 
probe nefiind utile cauzei. Dacă, însă, se încuviințează audierea unor martori 
care au surprins momentul în care a debutat sau s-a desfăşurat conflictul 
dintre părți, proba devine concludentă şi utilă pentru că ajută la clarificarea 
unor aspecte noi. 


1.E.Sarcina administrării probelor 


Potrivit disp. art. 65 cod procedură penală, sarcina administrării 
probelor în procesul penal revine organului de urmărire penală şi instanţei de 
judecată 


Această obligaţie a organelor de urmărire penală şi a instanţelor de 
judecată, de a administra probele în procesul penal, se înscrie, de fapt, în 
prelungirea altei obligații, aceea de a strânge probele necesare pentru aflarea 
adevărului. 


Această obligaţie a organelor judiciare o găsim stipulată în art. 202 
care prevede obligaţia organului de urmărire penală de a strânge probele 

necesare aflării adevărului şi în art.287 alin. 2 care prevede faptul că, instanţa 
de judecată, îşi formează convingerea pe baza probelor administrate. 


In vederea realizării acestor sarcini, legea prevede obligația oricărei 
persoane, care cunoaşte vreo probă sau are date despre vreun mijloc de probă, 
să le aducă la cunoştinţa organului judiciar sau să le înfățişeze. 


Din conținutul textelor indicate mai sus rezultă că, prin sarcina 
probaţiunii, se înţelege obligaţia organelor judiciare de a dovedi împrejurările 
penală care formează obiectul probaţiunii. 


Având în vedere caracteristicile procesului penal, această sarcină 
revine subiecților procesuali care exercită acțiunea Principiul care guvernează 
această activitate este următorul : cel ce afirmă trebuie să facă dovada ( actori 
incumbit probatio ). 


Prin urmare, inculpatul nu are obligația să-şi dovedească nevinovăția, sarcina 
de a dovedi contrariul aparținând organelor judiciare. Aceasta nu exclude 
dreptul inculpatului de a se apăra . El poare propune probe pentru a combate 
susținerile acuzării, situație în care obligația de a face dovada celor afirmate îi 
revine lui. 


1.F.Procedura administrării probelor 


După cum rezultă din textele de lege, redate mai sus, în cursul 
urmăririi penale, organele de urmărire penală au obligația de a strânge probele 
necesare pentru aflarea adevărului şi pentru lămurirea cauzei sub toate 
aspectele, în vederea justei soluționări a acesteia. 


Obligaţia aflării adevărului şi lămurirea cauzei sub toate aspectele 
impune organului judiciar şi alte obligaţii: să adune probe atât în favoarea cât 
şi în defavoarea învinuitului sau inculpatului şi să-şi îndeplinească îndatoririle 
chiar dacă învinuitul sau inculpatul nu recunoaşte fapta. 


Obligaţia de descoperire şi strângere a probelor nu exclude dreptul 
părților de a propune probe şi de a cere administrarea lor. De altfel, pe 
parcursul procesului penal, există câteva momente în care, potrivit 
dispozițiilor legale, părților li se pune în vedere faptul că au această 
posibilitate. Un astfel de moment este prevăzut de art. 72 cod procedură pen. 


Învinuitul sau inculpatul beneficiază de prezumția de nevinovăție şi 
nu este obligat să-şi dovedească nevinovăția. În cazul în care există probe de 
vinovăţie, învinuitul sau inculpatul are dreptul să probeze lipsa lor da 
temeinicie. 


Mai mult, dreptul părților de a propune probe pe tot parcursul 
procesului penal, este prevăzut expres în art. 67 cod proc. penală. Acelaşi text 
prevede că cererea pentru administrarea unei probe nu poate fi respinsă dacă 
proba este concludentă şi utilă. Desigur că, dacă proba nu întruneşte aceste 
caracteristici, ea va fi respinsă motivat. 

În cursul judecății sarcina administrării probei revine instanţei de 
judecată, în prezenţa procurorului a părţilor şi a apărătorilor acestora. Această 
procedură se desfăşoară în şedinţa de judecată cu respectarea principiilor 
specifice acestei faze, adică : publicitatea, nemijlocirea, contradictorialitatea 
şi oralitatea. 


Pentru realizarea judecății în condiţii de obiectivitate şi imparțialitate, 
în şedinţă publică, în prezenţa tuturor părților, instanţa readministrează 
probele care au fost administrate în cursul urmăririi penale. Astfel, părțile pot 
pune întrebări martorilor propuşi, mai mult toate probele administrate în 
cauza penală sunt supuse discuţiei procurorului şi părților. 


In codul de procedură penală, sunt prevăzute câteva momente în 
cursul judecății în care părțile au posibilitatea de a propune probe noi. 
Acestea sunt următoarele: 


- art. 320 cod proc. pen, prevede obligaţia preşedintelui instanței de a 
întreba pe procuror şi pe părți dacă au de formulat excepţii, cereri sau dacă 


propun probe noi. În cazul când se propun noi probe, trebuie să se arate 
faptele şi împrejurările ce urmează a fi dovedite, mijloacele prin care pot fi 
administrate aceste probe, locul unde se află aceste mijloace, iar în ceea ce 
priveşte martorii şi experţii, identitatea şi adresa acestora. Procurorul şi părțile 
pot cere administrarea de probe noi şi în cursul cercetării judecătoreşti. 


- art. 330 prevede că atunci când, în cauza supusă judecății există 
mijloace materiale de probă, instanţa din oficiu sau la cerere, dispune, dacă 
este necesar, aducerea şi prezentarea acestora. 


- art. 331 cod. proc. pen. Prevede situaţia în care din cercetarea 
judecătorească rezultă că pentru lămurirea faptelor sau împrejurărilor cauzei 
este necesară administrarea unor probe noi. 


- art. 331 cod proc. pen, prevede obligaţia instanţei ca înainte de 
încheierea cercetării judecătoreşti să verifice dacă există cereri noi pentru 
completarea cercetării judecătoreşti. 


1.G. Aprecierea probelor. 


Conform disp. art. 63 alin 2 cod proc. pen, aprecierea fiecărei probe se 
face de organul de urmărire penală sau de instanța de judecată în urma 
examinării tuturor probelor administrate în scopul aflării adevărului. 


Această operaţie presupune o analiză minuțioasă a întregului probatoriu 
administrat în cauză, astfel încât soluţia finală să reprezinte reflectarea în 
practică a principiului aflării adevărului. Această cântărire a probelor se face 
potrivit liberei aprecieri a organului judiciar şi trebuie făcută în aşa fel încât 
probele să se coroboreze între ele şi să conducă spre soluţia finală. Ca într-un 

joc de puzzle, orice piesă care nu-şi găseşte locul pe tablă trebuie discutată şi 
înlăturată motivat. 


2.MIJLOACELE DE PROBĂ 


2.A. Noţiunea de mijloc de probă 


În vederea strângerii şi administrării probelor necesare aflării 
adevărului, legiuitorul a stabilit procedeele prin care se poate ajunge la acest 
rezultat. De aceea, este necesar să nu confundăm aceste căi de investigaţie cu 
probele ce servesc la aflarea adevărului. 

Mijloacele legale prin care se administrează probele poartă denumirea 
de mijloace de probă. Această definiţie se desprinde din dispoziţiile art.64 cod 
proc. pen, în care se precizează că, mijloacele de probă prin care se constată 
elementele de fapt ce pot servi ca probă sunt: declaraţiile învinuitului sau 
inculpatului, declaraţiile părții vătămate, părții civile şi părții civilmente, 
declaraţiile martorilor, înscrisurile, înregistrările audio şi video, fotografiile, 
mijloacele materiale da probă, constatările tehnico-ştiințifice, constatările 
medico-legale şi expertizele. 

Importanţa acordată de legiuitor probelor şi modului de administrare a 
probelor în procesul penal rezultă din dispozițiile art. 64 alin ultim cod proc. 
pen, introdus prin Legea 281/ 2003. Potrivit acestor reglementări, mijloacele 
de probă obținute în mod ilegal nu pot fi folosite în procesul penal. 

Din motive didactice, mijloacele de probă au fost grupate întrei 
categorii: declaraţiile părților şi ale martorilor; înscrisuri şi mijloace materiale 
de probă; rapoarte de constatări ale specialiştilor şi de expertiză. 


2.B.Declaraţiile părților şi ale martorilor 


2.B.1.Declarația învinuitului sau inculpatului 

Chiar dacă, din punct de vedere a valorii probante, declarația 
învinuitului sau inculpatului are aceiaşi valoare ca şi celelalte probe, în 
realitate aceasta are un rol foarte important în stabilirea adevărului dacă ne 
gândim că, învinuitul sau inculpatul, este persoana care cunoaşte cel mai bine 
modul în care s-au derulat faptele. Prevăzând situația în care inculpatul ar 
declara mincinos, fie că se declară vinovat, fie că se declară nevinovat, 
legiuitorul a prevăzut în art. 69 că, declarațiile învinuitului sau inculpatului 
făcute în cursul procesului penal pot servi la aflarea adevărului în măsura în 
care sunt coroborate cu fapte şi împrejurări ce rezultă din ansamblul probelor 
administrate în cauză. 

Ascultarea inculpatului în legătură cu faptele reţinute în sarcina sa 
reprezintă un drept şi nu o obligaţie a acestuia. Pe tot parcursul procesului 

penal, acesta poate să refuze să dea declaraţii , poate ca în anumite momente 
să consimtă a fi ascultat sau poate ca, încă de la început să-şi formuleze. 

Dacă pentru învinuit sau inculpat a da declaraţii reprezintă un drept, 
pentru organele judiciare a asculta pe inculpat reprezintă o obligație. Prin 
informațiile furnizate de acesta, organul judiciar are posibilitatea să verifice 
apărările inculpatului şi să stabilească, coroborând, aceste declaraţii cu 
celelalte probe din dosar, o stare de fapt ce reflectă adevărul. 

Este motivul pentru care legiuitorul a sancționat încălcarea dispozițiilor 
legale privind ascultarea învinuitului sau inculpatului cu sancţiunea nulității 
absolute. Aceasta nu trebuie să conducă la concluzia că inculpatul poate fi 
obligat să dea declarații. Aceasta reprezintă, după cum am mai arătat, un drept 
şi nu o obligaţie a acestui. 

Codul de procedură penale prevede câteva situaţii în care organul de 
urmărire penală este obligat să procedeze la ascultarea învinuitului sau 
inculpatului iar acestea sunt următoarele: 

În cursul urmăririi penale, 

- art. 70 alin 3 prevede obligația organului de urmărire penală ca, la 
începutul urmăririi penale să pună în vedere inculpatului drepturile şi 
obligațiile pe care le are, printre care şi dreptul de a da declaraţie, atrăgându-i 
totodată atenția că ceea ce declară poate fi folosit şi împotriva sa. Dacă 
învinuitul sau inculpatul consimte să dea o declaraţie, organul de urmărire 
penală, înainte de a-l asculta, îi cere să dea o declarație, scrisă personal, cu 
privire la învinuirea ce I se aduce. 

- art. 143 alin 3 prevede că, în cazul luării măsurii preventive a reţinerii, 
organul de cercetare penală trebuie să aducă la cunoştinţă învinuitului că are 
dreptul să-şi angajeze apărător. De asemenea, trebuie să aducă la cunoştinţă 
învinuitului că are dreptul să nu facă nici o declaraţie, atrăgându-i atenţia că 
ceea ce declară poate fi folosit împotriva sa. 

- art. 146 prevede obligaţia procurorului ca, înainte de a înainta 
propunerea de arestare preventive, să asculte pe învinuit. 

- art. 146 alin 8, prevede obligația judecătorului ca, înainte de a se 
pronunța asupra propunerii de arestare preventivă, să procedeze la ascultarea 
învinuitului. 

- art. 149! prevede obligaţia procurorului ca înainte de a înainta 
propunerea de arestare preventivă, să asculte pe inculpat, 

- art. 149 talin 5 prevede obligaţia judecătorului de a asculta pe inculpat 
înainte de a se pronunţa asupra propunerii de arestare preventivă. 

- art. 237 prevede obligaţia organului de cercetare de a asculta pe 
inculpat, după punerea în mişcare a acţiunii penale. 


- art. 250, 255 şi 257 prevede obligaţia organului de cercetare penală de 
a asculta pe inculpat înainte de terminarea cercetării. 

În cursul judecății. 

- art. 323 prevede obligația instanței de a proceda la ascultarea 
inculpatului, la începutul cercetării judecătoreşti. 

- art. 323 alin ultim, prevede că , în cursul judecății, inculpatul poate fi 
ascultat ori de câte ori este necesar 
-341 prevede obligația preşedintelui instanţei ca, înainte de a încheia 
dezbaterile, să acorde, personal inculpatului, ultimul cuvânt. 


a. Procedura de obţinere a declarațiilor învinuitului sau 
inculpatului 

Este prevăzută de art. 70-74. Din conținutul acestor dispoziții rezultă 
că această procedură cuprinde o activitate complexă care, din considerații 
didactice ar putea fi împărțită în curmătoarele etape: 

- etapa identificării inculpatului, are loc înainte de a fi ascultat, în care 
învinuitul sau inculpatul este întrebat cu privire la nume, prenume, poreclă, 
data şi locul naşterii, numele şi prenumele părinților, cetăţenie, studii, situaţia 
militară, loc de muncă, ocupaţie, adresă, antecedente penale şi alte date pentru 
stabilirea situației sale personale. 

- etapa prealabilă ascultării, prevăzută de art. 70 alin 2 , în care 
inculpatului I se aduc la cunoştinţă fapta care formează obiectul cauzei, 
dreptul de a avea un apărător, precum şi dreptul de a cu face nici o declaraţie, 
atrăgându-i-se totodată atenția că ceea ce declară poate fi folosit împotriva sa 
Dacă inculpatul consimte să dea o declaraţie organului de urmărire penală, 
înainte de a fi ascultat, I se cere să dea o declaraţie, scrisă personal, cu privire 
la învinuirea ce I se aduce. 

- etapa ascultării este reglementată de art. 71 alin ultim. Modul de 
ascultare diferă în faza de urmărire penală faţă de cea a judecaţii. În cursul 
urmăririi penale, dacă sunt mai mulți inculpaţi, fiecare este ascultat fără să fie 
de faţă citaţii. În etapa judecății, regula este că ascultarea tuturor inculpaţilor 
se face în şedinţă publică, nemijlocit, în condiții de contradictorialitate şi 
oralitate. 

Ori de câte or învinuitul sau inculpatul se găseşte în imposibilitate de a 
se prezenta pentru a fi ascultat, organul de urmărire penală sau instanța de 
judecată procedează la ascultarea acestuia la locul la care se află, cu excepția 
situaţiilor în care legea prevede altfel. 


b. Modul de ascultare şi de consemnare a declarațiilor. 

La început inculpatul este lăsat să declare tot ce ştie în cauză, respectiv 
să expună liber modul de derulare a a faptelor, astfel cum au fost percepute de 
el. Acest moment este foarte important deoarece, din modul de expunere a 
faptelor, organul judiciar poate să-şi formeze o părere în legătură cu 
sinceritatea inculpatului, să surprindă eventualele contradicții între acea 
declarație şi declarațiile anterioare ale inculpatului sau între declarațiile 
inculpatului şi a celorlalte părți din proces. 

Art. 71 alin 2 şi 3 prevede două situaţii care nu pot fi admise cu ocația 
ascultării inculpatului. Astfel, ascultarea învinuitului sau inculpatului nu poate 
începe cu citirea sau reamintirea declaraţiilor pe care acesta le-a dat anterior 

în cauză. Rațiunea acestei reglementări are la bază faptul că, reamintindu-i-se 
inculpatului declaraţiile anterioare, este dificilă surprinderea punctelor din 
declarație în care acesta a fost nesincer. De asemenea, învinuitul sau 
inculpatul nu poate prezenta sau citi o declarație scrisă de mai înainte, însă se 
poate servi de însemnări asupra amănuntelor mai greu de reţinut. 

După această expunere, inculpatului 1 se pot pune întrebări cu privire la 
fapta care face obiectul cauzei, de către preşedinte şi ceilalți membrii ai 
completului, precum şi de către procuror, de partea vătămată, de partea civilă, 
de partea civilmente responsabilă, de ceilalți inculpați şi de apărătorul 
inculpatului a cărui ascultare se face. Instanţa poate respinge întrebările care 
nu sunt necesare în cauză. 

Modul de consemnare a declaraţilor este reglementat de art. 73 cod. 
Proc. pen. Potrivit acestui text, declaraţiile învinuitului sau inculpatului se 
consemnează în scris. În fiecare declarație se vor consemna, totodată, ora 
începerii şi ora încheierii ascultării învinuitului sau inculpatului. Declaraţia 
scrisă se citeşte acestuia, iar dacă inculpatul cere, I se dă să o citească. Când 
este de acord cu conținutul ei, inculpatul o semnează pe fiecare pagină şi la 
sfârşit. 

Când învinuitul sau inculpatul nu poate sau refuză să semneze, se face 
menţiune în declarația scrisă. 

Declaraţia scrisă este semnată şi de organul de urmărire penală care a 
procedat la ascultarea învinuitului sau inculpatului ori de preşedintele 
completului de judecată, de grefier, precum şi de interpret când declarația a 
fost luată printr-un interpret. 

Dacă învinuitul sau inculpatul revine asupra vreuneia din declarațiile 
sale sau are de făcut completări, rectificări sau precizări, acestea se 
consemnează şi se semnează în condiţiile arătate mai sus. 


2.B.2.Declaraţiile părții vătămate, părții civile şi ale părții responsabilă 
civilmente 

Potrivit disp. art. 75 cod proc. pen., declarațiile părții vătămate, ale 
părții civile şi ale părții civilmente făcute în cursul procesului penal pot servi 
la aflarea adevărului, numai în măsura în care sunt coroborate cu fapte sau 
împrejurări ca rezultă din ansamblul probelor existente în cauză. 

Procedura obținerii declaraţiilor părții vătămate, părții civile şi părții 
responsabilă, este asemănătoare celei urmate pentru obținerea declarațiilor 
inculpatului dar prezintă şi caracteristici specifice. 

Astfel, în etapa prealabilă ascultării, potrivit art. 75 cod. Proc pen, 
persoanei vătămate I se pune în vedere că poate participa în proces ca parte 
vătămată, iar dacă a suferit o pagubă materială sau o daună morală, se poate 
constitui parte civilă. De asemenea, I se atrage atenția că declarația de 
participare în proces ca parte vătămată sau de constituire ca parte civilă se 
poate face în tot cursul urmăririi penale, iar în faţa primei instanţe de judecată, 
până la citirea actului de sesizare. 

În ceea ce priveşte modul de ascultare, în art. 77 cod proc. pen se 
precizează că ascultarea părții vătămate, a părții civile şi a părții responsabile 
civilmente se face potrivit dispoziţiilor privitoare la ascultarea învinuitului 
sau inculpatului, care se aplică în mod corespunzător. 


2.B.3.Declaraţiile martorilor 


În lumina dispoziţiilor art. 78 cod proc pen., martorul este persoana 
care are cunoştinţă despre vreo împrejurare de natură să servească la aflarea 
adevărului în procesul penal. 

Proba cu martori este foarte des folosită în procesul penal. Ea prezintă 
avantajul că, de cle mai multe ori, martorul prezent la locul infracțiunii, este 
în măsură să relateze mai obiectiv decât părțile din proces, modul în care s-au 
desfăşurat faptele. Proba cu martori prezintă însă dezavantajul că, de foarte 
multe ori, datorită nivelului de cultură a martorului, gradului de percepere a 
faptelor, timpului scurs de la data infracțiunii, anumitor sentimente pe care le 
are față de o parte sau alta din proces, declaraţiile lor pot conduce organele 
judiciare pe o pistă falsă. 

Din conţinutul art. 83 cod penal, rezultă că martorilor le revin 
următoarele obligaţii: de a se înfăţişa la locul, ziua şi ora arătate în citaţie şi 
de a declara tot ce cunosc în legătură faptele cauzei. I. Neagu, op. cit., pag 
338 

În principiu, poate avea calitatea de martor orice persoană. Legea 
distinge însă între persoanele care nu pot fi ascultate ca martor şi persoanele 
care nu sunt obligate să declare ca martor. 

a. Persoanele care nu pot fi ascultate ca martor. 

În această categorie pot fi introduse următoarele persoane: 

- potrivit art.79, persoana obligată a păstra secretul profesional nu poate 
fi ascultată ca martor cu privire la faptele şi împrejurările de care acesta a luat 
cunoştinţă în exercițiul profesiei, fără încuviințarea persoanei sau a unităţii 
față de care este obligat a păstra secretul profesional. Intră în această categorie 
toate persoanele care au luat cunoştinţă de faptele şi împrejurările cauzei, în 
virtutea atribuțiilor de serviciu. Această interdicţie nu operează în cazul 
infracțiunilor contra statului sau contra păcii şi omenirii. 

Având în vedere importanța probelor în procesul penal, îndeosebi 
faptul că, de cele mai multe ori, la locul faptei se găsesc puţine persoane, 
legea a prevăzut expres că prezintă întâietate calitatea de martor faţă de aceea 
de apărător. 

- potrivit art. 82 cod pen, persoana vătămată poate fi ascultată ca martor 
dacă nu este constituită parte civilă sau nu participă în proces ca parte 
vătămată. Din conţinutul acestui articol rezultă c, partea vătămată şi partea 
civilă nu pot fi ascultate ca martor în cauzele în care au calitatea de parte. 
Rațiunea acestei interdicții ete una simplă, fiind părți în procesul penal, 
acestea sunt tentate să declare în interesul lor. 

b. Persoanele care nu sunt obligate să depună ca martor 

În această categorie intră acele persoane care, în principiu, pot fi 
ascultate ca martor, însă legea le permite să refuze această calitate . În acest 
sens, în articolul 80 se prevede că, soţul şi rudele apropiate ale învinuitului 
sau inculpatului, nu sunt obligate să depună ca martori. 

Conform art. 149 cod penal, sunt rude apropiate ascendenți şi 
descendenții, frații şi surorile, copii acestora, precum şi persoanele devenite 
prin înfiere, potrivit legii, astfel de rude. 

Dispoziţiile din legea penală privitoare la rude apropiate, se aplică în 
caz de înfiere cu efecte depline, persoanei înfiate cât şi descendenților acesteia 
şi în raport cu rudele fireşti, iar în caz de înfiere cu efecte restrânse, înfiatului 
cât şi descendenților acestuia şi în raport cu rudele înfietorului. 

Rațiunea acestei reglementări rezidă în faptul că aceste persoane, date 
fiind sentimentele lor față de învinuit sau inculpat, sunt tentate să denatureze 
adevărul pentru a-l ajuta pe inculpat. 

Pentru a evita astfel de situații, legiuitorul a prevăzut obligaţia 
organelor judiciare de a atrage atenția acestor persoane că nu sunt obligate să 
depună ca martori. 

În situaţia în care martorul nu doreşte să se prevaleze de aceste 
dispoziții şi vrea să fie audiat,iar declaraţiile date sunt mincinoase, el pot fi 
tras la răspundere penală pentru săvârşirea infracțiunii de mărturie 
mincinoasă. 


2C. Procedura ascultării martorului 


Procedura ascultării martorului este prevăzută de art. 84-86 cod proc. penal 
şi este asemănătoare celei urmate de organul judiciar 


cu ocazia luării declaraţiei celorlalte părți din proces. 


Astfel, în prima etapă se procedează la identificarea martorului care 
este întrebat mai întâi despre nume, prenume, etate, adresă, ocupaţie. În 
această etapă, martorul este întrebat dacă este soţ sau rudă a vreunei părți, în 
ce raporturi se află cu acesta, precum şi dacă a suferit vreo pagubă de pe urma 
infracţiunii. 

În funcţie de răspunsurile martorului organul judiciar va proceda în 
felul următor: va atrage atenția martorului că, potrivit art. 80 cod proc. pen., 
nu este obligat să declare ca martor dacă este rudă cu învinuitul, va atrage 
atenția martorului că poate participa în proces ca parte vătămată dacă a suferit 
vreo vătămare şi faptul că, situaţia în care nu participă în această calitate poate 
fi ascultat ca martor. 

În etapa a doua, prealabilă ascultării , martorul este pus să depună 
următorul jurământ: „ Jur că voi spune adevărul şi că nu voi ascunde nimic 
din ceea ce ştiu. Aşa să-mi ajute Dumnezeu.” 

În timpul depunerii jurământului, martorul ţine mâna pe cruce sau pe 
biblie. 

Referirea la divinitate din formula jurământului se schimbă potrivit 
credinţei religioase a martorului. 

Martorului de altă religie decât creştină nu îi sunt aplicabile 
dispoziţiile ce prevăd ca martorul să ţină mâna pe cruce sau biblie. 

Martorul fără confesiune va depune următorul jurământ: „ Jur pe 
onoare şi conştiinţă că voi spune adevărul şi că nu voi ascunde nimic din ceea 
ce ştiu.” 

Martorii care din motive de conştiinţă sau confesiune nu depun 
jurământul vor rosti în fața instanţei următoarea formulă: ,„ mă oblig că voi 
spune adevărul şi că nu voi ascunde nimic din ceea ce ştiu. “ 

După depunerea jurământului , organul judiciar pune în vedere 
martorului că, dacă nu va spune adevărul, săvârşeşte infracțiunea de mărturie 
mincinoasă. 

În legătură cu persoanele minore se impune următoarea precizare: 

Potrivit art. 81, minorul poate fi ascultat ca martor. Până la vârsta de 
14 ani ascultarea lui se face în prezenţa unuia dintre părinţi ori a tutorelui sau 
a persoanei căreia îi este încredințat minorul spre creştere şi educare. Minorul 
care nu a împlinit vârsta de 14 ani nu depune jurământ; I se atrage însă atenția 
să depună adevărul. 

În ultima etapă se procedează la ascultarea martorului. Acestuia i se 
face cunoscut obiectul cauzei şi i se arată care sunt faptele sau împrejurările 
pentru dovedirea cărora a fost propus ca martor, cerându-i-se să declare tot ce 
ştie cu privire la aceasta. Ascultarea martorului se face cu respectarea 
dispoziţiilor art. 71-74 la care face trimitere art. 86 cod proc. pen. Aceasta 
presupune că martorul este lăsat să declare tot ce ştie în legătură cu obiectul 
cauzei, după care I se pune întrebări în legătură cu cele declarate. Ascultarea 
martorilor se face separat, fără să fie de faţă restul martorilor 


2D. Modul de consemnare a declaraţiilor 


Declaraţiile martorului se consemnează în scris. Declaraţia scrisă se 
citeşte acestuia, iar dacă cere I se dă să o citească. Când este de acord cu cele 
consemnate, martorul o semnează pe fiecare pagină şi la sfârşit. Pentru a evita 
orice speculații legate de o completare ulterioară, organul judiciar barează 
spaţiile goale. 


2.D.1.Confruntarea 


Confruntarea este un procedeu probatoriu utilizat de organul de 
urmărire penală sau instanța de judecată în situaţiile în care se constată că 
există contraziceri între declaraţiile persoanelor ascultat în cauză. 

Persoanele confruntate sunt ascultate cu privire la faptele şi 
împrejurările în privința cărora se contrazic. Prezintă avantajul pentru 

organul judiciar că poate verifica reacțiile fiecărei persoane în faţa 
răspunsurilor celeilalte, mai ales atunci când persoanele confruntate îşi pun 
întrebări reciproc. 

Declaraţiile persoanelor confruntate se consemnează într-un proces- 
verbal. 


2.D.2.Folosirea interpreţilor. 


Folosirea interpreţilor a fost înscrisă în literatura juridică de specialitate 
printre procedeele speciale de obținere a declarațiilor părților şi a martorilor. 

Art. 128 precizează că, atunci când una dintre părți sau o altă persoană 
care urmează să fie ascultată nu cunoaşte limba română ori nu se poate 
exprima, organul de urmărire penală sau instanța de judecată asigură în mod 
gratuit folosirea unui interpret. Interpretul poate fi desemnat sau ales de părți; 
în acest din urmă caz, el trebuie să fie un interpret autorizat potrivit legii. 

La serviciile unui interpret se apelează şi în care, unele dintre 
înscrisurile aflate la dosarul cauzei sau prezentate în instanță, sunt redactate 
într-o altă limbă decât cea română. 

Persoana desemnată ca interpret este obligată să se înfățişeze la locul, 
ziua şi ora arătate în citaţie şi are datoria de a asigura exactitatea traducerii. 

Înainte de a-şi exercita atribuţiile, interpretul este pus să depună 
jurământul. Dispoziţiile legate de jurământul martorului se aplică şi în cazul 
interpretului. 


2.E.Înscrisurile. 


Potrivit art. 89 cod proc. pen, înscrisurile pot servi ca mijloc de probă, 
dacă în conţinutul lor se arată fapte sau împrejurări de natură să contribuie la 
aflarea adevărului. 

În procesul penal înscrisurile care pot servi ca mijloc de probă sunt în 
genere acele înscrisuri care dovedesc stări, situaţii, raporturi anterioare 
săvârşirii infracțiunii dar care privesc existenţa acesteia sau calificarea ei. 
Sunt, de asemenea, mijloace de probă scrisă înscrisurile care conţin o 
informaţie, o recunoaştere, o relatare cu privire la făptuitor, la faptă sau la 
împrejurările comiterii acesteia. V. Dongoroz, vol V, pag 215. 

Este considerat înscris, în sens de mijloc de probă, orice obiect pe care 
se află o exprimare scriptică care poate servi la aflarea adevărului în cauza 
penală. Astfel, pot constitui mijloace de probă registrele din care rezulta că 
inculpaţii țineau o evidență contabilă dublă sau înscrisul falsificat de 
inculpată şi folosit pentru obţinerea unor credite. 

Nu orice înscris folosit într-o cauză constituie mijloc de probă. Găsirea 
unei scrisori, adresate inculpatului, în casa victimei unui omor, constituie un 
mijloc material de probă şi nu un mijloc de probă. Aceasta deoarece, 


66 


scrisoarea respectivă în conţinutul său, nu cuprinde informaţii menite să 
conducă la aflarea adevărului. Constituie însă un mijloc de probă, în sensul 
dispozițiilor art. 94 cod penal, deoarece contribuie la aflarea adevărului. 
Scrisoarea respectivă , găsită în casa victimei, conduce la concluzia că 
inculpatul, contrar celor susținute, a fost în acel loc sau că cineva, probabil 
autorul omorului, a lăsat-o intenţionat pentru a denatura adevărul. 

Un loc important în cadrul înscrisurilor ca mijloace materiale de probă 
îl ocupă procesele —verbale. 

Prin proces-verbal se înțelege acel instrument scriptic în care sunt 
consemnate datele şi elementele de fapt constatate de organul care a făcut 
cercetarea sau care a efectuat procesul-verbal. V. Dongoroz, op cit, pag 218. 

Procesele verbale au ca înscrisuri o funcție dublă, de mijloace de probă 
şi dovezi procedurale. Ele servesc ca mijloace de probă atunci când prin 
conţinutul lor sunt puse în lumină unele elemente de fapt care pot servi la 
aflarea adevărului în cauza penal.Ca dovezi procedurale ele servesc la 
constatarea îndeplinirii dispoziţiilor legale cu ocazia efectuării actelor 
procedurale. V. Dongoroz, op. cit. Pag 218 

În raport de obiectul constatării, procesele verbale se împart, în procese 
verbale de constatare a infracţiunii 8 ex. Procesul-verbal de constatare a 
infracțiunii flagrante) şi procese-verbale de constatare a actelor procedurale. 
V.Dongoroz, 218. 

Potrivit disp. art. 90 cod proc pen, procesele verbale încheiate de 
organul de urmărire penală sau de instanța de judecată sunt mijloace de probă. 
De asemenea, sunt mijloace de probă procesele verbale şi actele de constatare, 
încheiate de alte organe, dacă legea prevede aceasta. 

În lumina disp. art. 91 , procesul penal trebuie să cuprindă: 

a. data şi locul unde este încheiat; 

b. numele, prenumele şi calitatea celui care îl încheie; 

c. numele, prenumele , ocupaţia şi adresa martorilor asistați, când 
există 
descrierea amănunțită a celor constatate , precum şi a măsurilor 
luate; 

e. numele, prenumele, ocupaţia şi adresa persoanelor la care se referă 
procesul-verbal, obiecțiile şi explicaţiile acestora; 
f. menţiunile prevăzute de lege pentru cazurile speciale, 
Procesul - verbal trebuie semnat pe fiecare pagină şi la sfârşit de cel care îl 
încheie, de martorii asistenți şi de persoanele la care se referă. Dacă vreuna 
dintre aceste persoane nu poate sau refuză să semneze, se face menţiune 
despre aceasta. 


œ 


Nerespectarea condițiilor de fonf şi de formă a proceselor verbale poate 
atrage nulitatea absolută sau relativă a actului, în situația în care se face 
dovada unei vătămări care nu poate fi înlăturată în alt mod. 

Ca forță probatorie, înscrisurile au aceeaşi valoare ca şi celelalte mijloace 
de probă 

2.F.Interceptările şi înregistrările audio sau video 


2.F.1.Noţiune. 


Prin Legea 281/2003, Secţiunea V! a Capitolului II din Codul de 
procedură penală a suferit numeroase modificări, modificări constând în 
faptul că interceptările şi înregistrările au fost extinse şi la alte categorii de 
comunicaţii decât cele avute în vedere de Legea 141/1966 şi s-au asigurat mai 
multe garanţii mijloacelor de probă, cea mai importantă fiind cea care vizează 
autorizarea interceptărilor şi înregistrărilor de către judecător. 

Includerea acestor mijloace de probă, după o perioadă în care a fost 
manifestată reţinere față de ele, în special datorită faptului că pot fi trucate 
relativ uşor, a fost considerată în literatura juridică drept o modernizare a 
sistemului probaţiunii în cadrul procesului penal. 350. 

Interceptările şi înregistrările pe bandă magnetică a convorbirilor, 
precum şi înregistrările de imagini au fost definite în literatura de specialitate 
drept mijloace de investigaţie utilizate de organele de urmărire penală în 
vederea descoperirii infracțiunilor, a identificării infractorilor şi a stabilirii 
adevărului în procesul penal. Gh. Mateuţ, În noua reglementare privind 
înregistrările audio sau video în probațiunea penală, D., nr. 8, p. 70; 


2.F.2.Condiţiile şi cazurile de interceptare şi înregistrare a convorbirilor 
sau comunicărilor. 


Fiind o măsură cu caracter excepțional, condiţiile necesare pentru 
acordarea autorizaţiei de interceptare şi înregistrare a convorbirilor sau 
AA A 1 ă 
comunicărilor impuse de art. 91 cod proc. pen. sunt următoarele: 


- să existe indicii temeinice privind pregătirea sau săvârşirea unei 
infracțiuni pentru care urmărirea penală se efectuează din oficiu iar 
interceptarea şi înregistrarea se impun pentru aflarea adevărului. 


- stabilirea situației de fapt sau identificarea făptuitorului nu poate fi 
realizată în baza altor probe. 


- indiciile temeinice privind pregătirea sau săvârşirea unei fapte penale 
să privească următoarele infracțiuni: infracțiuni contra siguranţei naționale 
prevăzute de codul penal şi de alte legi speciale, trafic de stupefiante, trafic de 
arme, trafic de persoane, acte de terorism, spălare a banilor, falsificare de 
monede sau alte valori, în cauza infracțiunilor prevăzute de Legea 78/ 2000 
pentru prevenirea, descoperirea şi sancţionarea faptelor de corupţie ori al unor 
alte infracțiuni grave care nu pot fi descoperite ori ai căror făptuitori nu pot fi 

identificați prin alte mijloace ori în cazul infracţiunilor care se săvârşesc prin 
mijloace de telecomunicaţii. 


- să existe autorizarea de interceptare dată de preşedintele instanței 
căreia i-ar reveni competenţa să soluţioneze cauza în fond. 


2.F.3.Procedura de emitere a autorizaţiei. 


Cererea de autorizare se înaintează preşedintelui instanţei căreia l-ar 
reveni să soluţioneze cauza în fond şi se soluţionează în cameră de consiliu. 
Înainte de a se pronunţa asupra cererii, acesta verifică dacă sunt îndeplinite 
condițiile prevăzute de lege. Autorizarea interceptării şi înregistrării 
convorbirilor şi comunicărilor se va face prin încheiere motivată, care va 
cuprinde indiciile concrete şi faptele care justifică măsura ; motivele pentru 
care măsura este indispensabilă aflării adevărului; persoana, mijlocul de 
comunicare sau locul supravegherii; perioada pentru care sunt autorizate 
interceptarea şi înregistrarea. 


Autorizarea se dă pentru durata necesară înregistrării, până la cel mult 
30 zile 


Autorizarea poate fi prelungită în acelaşi condiții şi pentru motive 
justificate, fiecare prelungire neputând depăşii 30 de zile. Durata maximă a 
înregistrărilor este de 4 luni. 


Măsurile dispuse de instanță vor fi ridicate înainte de expirarea duratei 
pentru care au fost autorizate, îndată ce au încetat motivele care le-au 
justificat. 


În caz de urgenţă, când întârzierea obţinerii autorizării prevăzute în art. 
91! alin. 1 ar aduce grave prejudicii activităţii de urmărire, procurorul poate 
dispune, cu titlu provizoriu, prin ordonanță motivată, interceptarea şi 
înregistrarea pe bandă magnetică sau pe orice alt tip de suport a convorbirilor 
sau comunicărilor, comunicând aceasta instanţei imediat, dar nu mai târziu de 
24 de ore. 


Instanţa trebuie să se pronunțe în cel mult 24 ore asupra ordonanţei 
procurorului şi, dacă o confirmă şi este necesar, va dispune autorizarea pe mai 
departe a interceptării şi înregistrării în condiţiile art. 91'alin.1-3. Dacă 
instanța nu confirmă ordonanța procurorului, ea trebuie să dispună încetarea, 
de îndată, a interceptărilor şi înregistrărilor şi distrugerea celor efectuate. 


Aceste ultime dispoziții au fost interpretate în mod diferit în practică. 
Într-o viziune s-a considerat că, în situaţia în care procurorul a dispus 
autorizarea în regim de urgență însă interceptarea sau înregistrarea nu s-a 
realizat din motive tehnice, preşedintele instanţei competente va trebui să 
infirme ordonanța procurorului. Potrivit altui punct de vedere, pe care îl 
împărtăşim, instanța va trebui să confirme ordonanța procurorului, dacă 
aceasta a fost dată cu respectarea condiţiilor impuse de lege şi să constate că 

interceptarea sau înregistrarea nu s-a putut realiza datorită unor defecţiuni 
tehnice. Această soluție ar permite preşedintelui de instanță, la cererea 
procurorului să dispună autorizarea pe mai departe a interceptării şi 
înregistrării. De asemenea, ar conduce la evitarea unor soluţii contradictorii şi 
ar permite delimitarea clară a situațiilor în care autorizarea nu s-a făcut cu 
respectarea condițiilor legale. 


Inregistrările pot fi făcute şi la cererea motivată a părții vătămate 
privind comunicările ce-i sunt adresate, cu autorizarea instanţei de judecată 


Pot fi supuse înregistrării următoarele tipuri de aparate: telefoane fixe, 
telefoanele celulare, telefoanele publice utilizate de făptuitori, pagerele, 
microfoanele, telecopiatoarele, poşta electronică, fotografiile de urmărire, 
înregistrările video. 


2.F.3.Procedura de efectuare a înregistrărilor audio-video. 


Conform disp. art 91 °, procurorul procedează personal la interceptările 
şi înregistrările prevăzute în art. 91! sau poate dispune ca acestea să fie 
efectuate de organul de cercetare penală. Persoanele care sunt chemate să dea 
concurs tehnic la interceptări şi înregistrări sunt obligate să păstreze secretul 
operațiunii efectuate, încălcarea acestei obligații fund pedepsită potrivit 
codului penal. 


Despre efectuarea interceptărilor şi înregistrărilor menţionate în art. 91! 
şi 91°, procurorul sau organul de cercetare penală întocmeşte un proces verbal 
în care se menționează autorizația dată de instanţă pentru efectuarea acestora, 
numărul sau numerele posturilor telefonice între care s-au purtat convorbirile, 
numele persoanelor care le-au purtat, dacă sunt cunoscute, data şi ora fiecărei 
convorbiri în parte şi numărul de ordine al benzii magnetice sau al oricărui alt 
tip de suport pe care se face imprimarea. 


Convorbirile înregistrate sunt redate integral în formă scrisă şi se 
ataşează la procesul verbal, cu certificarea pentru autenticitate de către 
organul de cercetare penală, verificat şi contrasemnat de procurorul care 
efectuează sau supraveghează urmărirea penală în cauză. În cazul în care 
procurorul procedează la interceptări şi înregistrări, certificarea pentru 
autenticitate se face de către acesta, iar verificarea şi contrasemnarea, de către 
procurorul ierarhic superior. Corespondențele în altă limbă decât cea română 
sunt transcrise în limba română, prin intermediul unui interpret. La procesul 
verbal se ataşează banda magnetică sau orice alt tip de suport, care conține 
înregistrarea convorbirii, sigilată cu sigiliul organului de urmărire penală. 


2.F.6. Înregistrările de imagini şi alte înregistrări. 


70 


Procedura examinată mai sus a fost extinsă de legiuitor, prin art. 91 şi 
91” şi în cazul înregistrării de convorbiri efectuate prin alte mijloace de 
telecomunicaţie, autorizate în condițiile legii, precum şi în cazul înregistrării 
de imagini. 


2.F.7. Verificarea mijloacelor de probă. 


În scopul de a garanta veridicitatea înregistrărilor şi interceptărilor, 
legiuitorul a prevăzut în art. 91 € faptul că, mijloacele de probă prevăzute în 
prezenta secțiune pot fi supuse expertizei tehnice la cererea procurorului , a 
părților sau din oficiu. 


2.G. Mijloacele materiale de probă 


2.G.1.Noţiune. Clasificare 


În lumina dispoziţiilor art. 94 cod. proc. pen., mijloacele materiale de 
probă sunt obiectele care conţin sau poartă o urmă a faptei săvârşite, precum 
şi orice alte obiecte care pot servi la aflarea adevărului. 


Având în vedre faptul că, în foarte multe situaţii, infracțiunile se comit 
pe ascuns şi cu speranţa că nu vor fi descoperite niciodată, orice urmă lăsată 
de inculpat la locul faptei sau în apropierea acelui loc, orice obiect folosit de 
inculpat la săvârşirea infracțiunii sau provenit din aceasta, pot conduce 
organele judiciare spre aflarea adevărului. 

Codul de procedură penală împarte mijloacele materiale de probă în 
două mari categorii: 

- obiecte care conţin o urmă materială a faptei săvârşite precum şi orice 
alte obiecte care pot servi la aflarea adevărului. 

- obiectele care au fost folosite sau au fost destinate să servească la 
săvârşirea infracțiunii, , precum şi obiectele care sunt produsul infracțiunii. 

Diferenţa între cele două rezidă în faptul că, obiectele arătate în art. 94 
reprezintă de fapt, indicii concrete cu privire la săvârşirea infracțiunii sau la 
persoana care a săvârşit-o, pe când obiectele prevăzute în art. 95, adică 
corpurile delicte, reprezintă obiecte în care s-a concretizat, într-o măsură mai 
mică sau mai mare, materialitatea infracţiunii. În literatura juridică mijloacele 
materiale de probă au fost clasificate după mai multe criterii: 

e Din punct de vedere al legăturii pe care diferitele mijloace de probă 

o au cu infracțiunea:obiecte care poartă urme materiale ale 
infracțiunii, care pot servi la aflarea adevărului şi corpuri delicte. 
Este, de fapt, distincția făcută în codul penal iar cele două categorii 
de probă corespund împărțirii probelor materiale în probe directe şi 
probe indirecte. 

+ După izvorul lor: în primare sau originale şi reproduse sau copii, 
după cum obiectele care constituie mijloace materiale de probă au 
putut fi ridicate şi păstrate de organele judiciare sau dimpotrivă au 
fost ridicate numai urmele aflate pe aceste obiecte prin diferite 
procedee ori au fost reproduse acele obiecte prin mulaje, 
fotografiere, copiere. Această diviziune corespunde împărțirii 
probelor în imediate şi mediate. 

+ După scopul sau obiectul folosirii acestora în procesul penal:pentru 
stabilirea existenţei sau inexistenței elementelor constitutive ale 
infracțiunii, a termenilor acesteia, a situației premisă, a diferitelor 
circumstanţe. 


2.G.2. Procedeele de descoperire şi de ridicare a înscrisurilor şi 
mijloacelor materiale de probă. 


a. Ridicarea de obiecte şi înscrisuri 


Codul de procedură penală prevede două modalităţi de efectuare a 
acestei activități : ridicarea la cerere şi ridicarea silită. 

Prima modalitate, reglementată de art. 96, 97 şi 98 cod proc. pen., 
constă în luarea obiectelor sau înscrisurilor ce pot servi ca mijloc de probă, de 
la persoana care le are în posesie şi care este obligat să le predea, sub luare de 
dovadă. 

A doua modalitate, reglementată de art. 99 cod proc. pen, constă în 
ridicarea silită a obiectelor sau înscrisurilor, atunci când nu au fost predate de 
bunăvoie, la cererea organelor judiciare. 


1. Ridicarea de obiecte sau înscrisuri la cerere 


Pentru ca obiectele şi înscrisurile să constituie mijloace de probă, este 
necesar ca acestea să fie adunate . În acest sens, art. 96 cod proc. pen., a 
stabilit obligația organului de urmărire penală sau a instanţei de judecată să 
ridice toate obiectele ţi înscrisurile ce pot fi folosite în acest scop. 

O obligaţie corelativă, aceea de predare, a fost stabilită prin art. 97 în 
sarcina oricărei persoane fizice sau juridice , în posesia căreia se află un 
obiect sau un înscris ce poate servi la aflarea adevărului. Predarea către 
organul judiciar sau instanța de judecată se face sub luare de dovadă. 

Dacă organul de urmărire penală sau instanţa de judecată apreciază că 
ŞI o copie de pe un înscris poate servi ca mijloc de probă, reţine numai copia 
iar dacă obiectul sau înscrisul are caracter confidențial, prezentarea şi 
predarea se face în condiţii care să asigure păstrarea secretului ori a 
confidenţialităţii. 

Prin articolul 98, astfel cum a fost modificat prin Legea 281/2003, au 
fost introduse nişte dispoziții speciale care prevăd posibilitatea reţinerii 

corespondenţei trimisă prin poştă de învinuit sau inculpat. Aceste dispoziţii 
se înscriu în cadrul stabilit de art. 53 din Constituţie care prevede că exercițiul 
unor drepturi şi libertăți, poate fi restrâns prin lege şi numai dacă se impune. 
Textul de lege indicat mai sus prevede că instanţa de judecată, la 
propunerea procurorului, în cursul urmăririi penale, sau din oficiu, în cursul 
judecății, se poate dispune ca orice unitate poştală sau de transport să rețină şi 
să nu predea scrisorile, telegramele şi orice altă corespondenţă, ori obiectele 
trimise de învinuit sau inculpat, ori adresate acestuia, fie direct, fie indirect. 


Procedura reţinerii şi predării corespondenței 

Fiind o măsură excepțională prin care se restrânge exercițiul unor 
drepturi şi libertăți prevăzute de Constituţie, această măsură se poate dispune 
numai dacă sunt întrunite condiţiile arătate în art. 9l'alin.l şi potrivit 
procedurii acolo prevăzute. 

Aceasta presupune că reținerea şi predarea corespondenţei şi a 
obiectelor de către unităţile poştele şi de transport, în cursul urmăriri penale, 
se vor efectua cu autorizarea instanței, la cererea procurorului, dacă sunt 
îndeplinite următoarele condiţii: 

- sunt date sau indicii temeinice privind pregătire sau săvârşirea unei 
infracțiuni pentru care urmărirea penală se efectuează din oficiu; 

- reținerea şi predarea corespondenței şi a obiectelor se impun pentru 
aflarea adevărului, 

- infracțiunile pentru care poate fi autorizată această măsură sunt 
următoarele: infracțiuni contra siguranţei naționale prevăzute de codul penal 
şi de alte legi speciale, trafic de stupefiante, trafic de arme, trafic de persoane, 
acte de terorism, spălare a banilor, falsificare de monede sau alte valori, în 
cazul infracțiunilor prevăzute de art. 78/2000 pentru prevenirea, descoperirea 
şi sancţionarea faptelor de corupţie ori al unor alte infracțiuni grave. 

- descoperirea acestor infracțiuni sau identificarea făptuitorului să nu fie 
posibilă decât prin luarea acestei măsuri. 

Autorizarea se dă de instanţa de judecată căreia îi revine competenţa să 
soluţioneze cauza în fond prin încheiere motivată, care va cuprinde indiciile 
concrete şi faptele care justifică măsura, motivele pentru care este 
indispensabilă aflării adevărului, perioada pentru care se dispune această 
măsură. 

Autorizarea se dă pe o perioadă de cel mult 30 zile, cu posibilitatea 
prelungirii. Durata maximă a autorizării este de 4 luni. 

În cursul judecății, măsura poate fi luată din oficiu de instanţa de 
judecată. 

Potrivit disp. art. 98, reținerea şi predarea scrisorilor, telegramelor şi a 
oricăror alte corespondențe la care se referă art. 98 alinl pot fi dispuse în 
scris, în cazuri urgente şi temeinic justificate şi de procuror, care este obligat 
să informeze de îndată instanţa despre aceasta. 

Corespondența şi obiectele ridicate care nu au legătură cu cauza se 
restituie destinatarului. 

2.Ridicarea silită de obiect sau înscrisuri. 


Având în vedere faptul că pot exista situaţii în care, persoana fizică sau 
juridică, în posesia căruia sa află un obiect sau înscris, poate refuza să-l 
predea iar acest lucru să afecteze desfăşurarea cercetărilor, prin art. 99 
legiuitorul a reglementat şi această situație. 

Potrivit acestor dispoziții, dacă obiectul sau înscrisul cerut nu este 
predat de bunăvoie, organul de urmărire penală sau instanţa de judecată 
dispune ridicarea silită. 

În cursul judecății dispoziţia de ridicare silită se comunică procurorului, 
care ia măsuri de aducere la îndeplinire prin organul de cercetare penală. 

Conform disp. art. 103, ridicarea de obiecte şi înscrisuri, precum şi 
percheziția domiciliară se poate face între orele 6,66-20, 00 iar în celelalte ore 
numai în caz de infracţiune flagrantă. 


b. Percheziţia. 


1.Noţiune. 


În literatura juridică de specialitate percheziţia a fost definită ca fiind 
actul procedural care constă în cercetarea efectuată saupra îmbrăcămintei unei 
persoane sau la locuinţa acesteia, cu scopul de a găsi şi ridica obiecte sau 
înscrisuri, cunoscute organului judiciar, dar nepredate de bunăvoie, precum şi 
în vederea eventualei descoperiri a unor alte mijloace de probă necesare 
soluționării cauzei penale. 


Având în vedere implicaţiile pe care aceasta le are în ceea ce priveşte 
inviolabilitatea domiciliului şi reşedinței unei persoane, consacrat de art. 27 
din Constituţie, percheziția poate fi dispusă numai cu respectarea condițiilor 
prevăzute de lege. 

Potrivit art. 100 efectuarea unei percheziţii poate fi dispusă atunci când 
persoana căreia I s-a cerut vreun obiect sau un înscris din cele prevăzute la 
art. 98tăgăduieşte existența sau deținerea acestora, precum şi ori de câte ori 
există indicii temeinice că efectuarea percheziției este necesară pentru 
descoperirea şi strângerea probelor. 

Percheziția poate fi domiciliară sau corporală. 

Percheziţia domiciliară 

Poate fi dispusă numai de judecător prin încheiere motivată, în cursul 
urmăririi penale, la cererea procurorului sau în cursul judecății. 

În cursul urmăririi penale percheziţia domiciliară se dispune în camera 
de consiliu, fără citarea părților. Prezenţa procurorului este obligatorie. Ea nu 
poate fi dispusă înainte de începerea urmăririi penale. Percheziţia dispusă în 
cursul urmăririi penale, potrivit disp. art. 100, se efectuează de procuror sau 
de organul de cercetare penală, însoțit, după caz, de lucrători operativi. 

În cursul judecății, instanţa poate proceda la efectuarea percheziţiei cu 
ocazia unei cercetări locale. În celelalte cazuri, dispoziţia instanţei de judecată 
de a se efectua o percheziţie se comunică procurorului în vederea efectuării 
acesteia. 

Percheziţia corporală poate fi dispusă, după caz, de organul de 
cercetare penală, de procuror sau de judecător. Din interpretarea disp. art. 100 
alin. ultim rezultă că ea poate fi dispusă şi înaintea începerii urmăririi penale. 

Percheziţia corporală se efectuează de organul judiciar care a dispus-o 
sau persoana desemnată de acest organ, cu condiţia ca acesta, în prealabil, să 
se legitimeze şi să prezinte autorizația. Percheziţia corporală se face numai de 
o persoană de acelaşi sex cu cea percheziționată. 


2. Procedura percheziției 


Procedura efectuării percheziţiei este reglementată de disp. art.104-111 
cod proc. pen. 

Potrivit art. 104, organul judiciar care urmează a efectua percheziția 
este obligat ca, în prealabil, să se legitimeze şi, în cazurile prevăzute de lege, 
să prezinte autorizaţia dată de judecător. 

Percheziţia domiciliară se face în prezența persoanei la care se efectuează 
percheziția, iar în lipsa acestuia, în prezenţa unui reprezentant, a unui membru 
al familiei, sau a unui vecin, având capacitate de exercițiu. 

Aceste operaţiuni se efectuează de organul judiciar în prezenţa unor 
martori asistenți. 

Când persoana la care se face percheziţia este reţinută ori arestată, va fi 
adusă la percheziţie. În cazul în care nu poate fi adusă, percheziţia domiciliară 
se face în prezenţa unui reprezentant ori al unui membru al familiei, iar în 
lipsa acestora, a unui vecin cu capacitate de exerciţiu. 

Organul judiciar care efectuează percheziţia are dreptul să deschidă 
încăperile sau alte mijloace de păstrare în care ar putea găsi obiectele sau 
înscrisurile căutate, dacă cel în măsură să le deschidă refuză aceasta. 

Organul judiciar este obligat să se limiteze la ridicarea numai a 
obiectelor sau înscrisurilor care au legătură cu fapta săvârşită, obiectele sau 
înscrisurile a căror circulație este interzisă se ridică totdeauna. 

Organul judiciar trebuie să ia măsuri ca faptele şi împrejurările din viața 
personală a celui la care se efectuează percheziția, care nu au legătură cu 
cauza, să nu devină publice. 

Art. 107 prevede procedura de identificare şi păstrare a obiectelor. 
Astfel, obiectele sau înscrisurile se prezintă persoanei de la care sunt ridicate 

şi celor care asistă, pentru a fi însemnate de către acesta spre neschimbare, 
după care se etichetează şi se sigilează. 

Obiectele care nu pot fi însemnate ori pe care nu se pot aplica sigilii se 
împachetează sau se închid, pe posibil laolaltă, după care se aplică sigilii. 

Obiectele care nu pot fi ridicate se sechestrează şi se las în păstrare fie 
celui la care se află, fie unui custode. 

Probele pentru analiză se iau cel puţin în dublu şi se sigilează. Una din 
probe se lasă celui de la care se ridică, iar în lipsa acestuia, uneia din 
persoanele prezente în locul inculpatului la efectuarea percheziției. 

În legătură cu efectuarea percheziţiei şi a ridicării de obiecte şi 
înscrisuri, art. 108 prevede obligativitatea consemnării acestora într-un 
proces-verbal. 


În afara menţiunilor prevăzute în art. 91, acesta trebuie să cuprindă 
următoarele menţiuni: locul, timpul, condiţiile în care înscrisurile şi obiectele 
au fost descoperite şi ridicate, enumerarea şi descrierea lor amănunțită, 
pentru a fi recunoscute. 

În procesul-verbal se face menţiune şi despre obiectele care nu au fost 
ridicate, precum şi acelea care au fost lăsate spre păstrare. 

O copie a procesului verbal se lasă persoanei la care s-a făcut 
percheziția sau de la care s-au ridicat obiectele sau înscrisurile, ori 
reprezentantului acesteia sau unui membru al familiei, iar în lipsă, celor cu 
care locuieşte sau unui vecin şi, dacă este cazul, custodelui. 


c. Cercetarea la faţa locului şi reconstituirea 


1.Cercetarea la faţa locului. 


Deplasarea organului judiciar la faţa locului prezintă avantajul că, luând 
contact cu locul săvârșirii infracţiunii, poate să-şi formeze mai uşor o părere 
în ceea ce priveşte obiectul cauzei. 

Potrivit art. 129 cod proc. pen, cercetarea la fața locului se efectuează 
atunci când este necesar să se facă constatări cu privire la situaţia locului 
săvârşirii infracțiunii, să se descopere şi să se fixeze urmele infracțiunii, să se 
stabilească poziția şi starea mijloacelor materiale de probă şi împrejurările în 
care infracțiunea a fost săvârşită. 

În literatura juridică s-a făcut distincţie între cercetarea iniţială, 
realizată cu ocazia constatării sau deplasării inițiale la locul săvârşirii 
infracțiunii şi cercetarea complementară, care are loc ulterior, ori de câte ori 
este necesar.În cursul urmăririi penal, organul de urmărire penală efectuează 
cercetarea la fața locului în prezenţa unor martori asistenţi, afară de cazul 
când acest lucru nu este posibil. Cercetarea la faţa locului se face în prezența 
părților, atunci când este necesar. Când învinuitul sau inculpatul este reținut 
ori arestat, dacă nu poate fi adus la cercetare, organul de urmărire penală îi 

pune în vedere că are dreptul să fie reprezentat şi îi asigură, la cerere, 
reprezentarea. Neprezentarea părţilor încunoştințate nu împiedică cercetarea. 

În cursul judecății, cercetarea la fața locului este dispusă de către 
instanță. Dacă în cazul cercetării efectuate de către organul de urmărire penală 
participarea procurorului nu este obligatorie, în cazul cele dispuse de instanță 
participarea procurorului este obligatorie atunci când participarea sa la 
judecată este obligatorie. Cercetarea locală se efectuează cu citarea părților iar 
neprezentarea acestora nu împiedică efectuarea cercetării. 

Organul de urmărire penală sau instanța de judecată poate interzice 
persoanelor care se află ori vin la locul unde se efectuează cercetarea să 
comunice între ele sau cu alte persoane, ori să plece înainte de terminarea 
cercetării. 

Despre efectuarea cercetării la faţa locului se încheie un proces verbal. 
Acesta trebuie să cuprindă, pe lângă menţiunile prevăzute în art. 91 cod penal, 
următoarele: descrierea amănunțită a situaţiei locului, a urmelor găsite, a 
obiectelor examinate şi a celor ridicate, a poziției şi stării celorlalte mijloace 
materiale de probă, astfel încât acestea să fie redate cu precizie şi pe cât 
posibil cu dimensiunile respective. Se pot face schiţe,desene sau fotografii, ori 
alte asemenea lucrări, care se vizează şi se anexează la procesul-verbal. 


2.Reconstituirea 


Este o activitate la faţa locului care se dispune de organul de urmărire 
penală sau de instanța de judecată, atunci când se consideră că aceasta este 
necesară pentru verificarea şi precizarea unor date. Se poate proceda la 
reconstituirea la fața locului, în întregime sau în parte, a modului şi a 
condiţiilor în care a fost săvârşită fapta. 

Reconstituirea se face în prezența învinuitului sau inculpatului şi a 
martorilor asistenți, afară de cazul când aceasta nu este posibil. Neprezentarea 
părților încunoştinţate nu împiedică efectuarea reconstituiri. 

Reconstituirea trebuie organizată în aşa fel încât să se obțină o 
reproducere cât mai fidelă a faptei şi a împrejurărilor în care a fost comisă. 
Pentru aceasta, trebuiesc păstrate aceleaşi condiţii de loc, timp, distanță, 
condiţii, meteorologice , vizibilitate. În situaţia în care se reconstituie unele 
infracțiuni, ca de exemplu un accident de circulaţie soldat cu moartea unor 
persoane, reconstituirea trebuie organizată în aşa fel încât să nu se producă un 
nou accident. Nu se pot reconstitui în întregime anumite infracțiuni cum sunt 
cele prin care se aduce atingere moralei publice, ca de pildă violul. 

Despre efectuarea reconstituirii se încheie un proces verbal, care 
conţine aproape aceleaşi menţiuni ca şi procesul verbal de cercetare la fața 
locului. În caz de reconstituire a modului în care a fost săvârşită fapta, se 
consemnează amănunțit şi desfăşurarea reconstituirii. Se pot face schiţe, 
desene sau fotografi, ori alte lucrări care se vizează şi se anexează la dosar. 

2.G.Constatarea tehnico-ştiințifică şi medico-legală. 
2G.1.Constatarea tehnico-ştiințifică. 


Practica a dovedit, nu de puţine ori, că rezolvarea multiplelor probleme 
pe care le ridică săvârşirea unei infracțiuni, reclamă, pe lângă solide 
cunoştinţe de drept, cunoştinţe din diferite alte domenii. 

Potrivit art. 112, când există pericolul de dispariție a unor mijloace de 
probă sau de schimbare a unor situații de fapt şi este necesară lămurirea 
urgentă a unor fapte sau împrejurări ale cauzei, organul de urmărire penală 
poate folosi cunoştinţele unui specialist sau tehnician, dispunând, din oficiu 
sau la cerere, efectuarea unei constatări tehnico-ştiințifice. 

Constatarea tehnico-ştiințifică se efectuează, de regulă, de către 
specialişti sau tehnicieni care funcționează în cadrul ori pe lângă instituţia de 
care aparține organul de urmărire penală însă poare fi efectuată şi de către 
specialişti sau tehnicieni ce funcționează în cadrul altor organe. 

Organul de urmărire penală care dispune efectuarea constatării tehnico- 
ştiinţifice stabileşte obiectul acesteia, formulează întrebările la care trebuie să 
se răspundă şi termenul în care urmează a fi efectuată lucrarea. Spre deosebire 
de expertize, termenele stabilite pentru depunerea raportului tehnico-ştiințifice 
este mai scurt, dată fiind urgenţa pe care o reclamă acestea din urmă. 

Constatarea tehnico-ştiințifică se efectuează asupra materialelor şi 
datelor puse la dispoziţie sau indicate de către organul de urmărire penală. 
Celui însărcinat cu efectuarea constatării nu I se pot delega şi nici acesta nu-şi 
poate însuşi atribuţii de organ de urmărire penală sau organ de control. 

Specialistul sau tehnicianul însărcinat cu efectuarea lucrării, dacă 
socoteşte că materialele puse la dispoziţie ori datele indicate sunt insuficiente, 
comunică aceasta organului de urmărire penală, în vederea completării lor. 


2.G.2.Constatarea medico-legală 


Conform art. 114, constatarea medico-legală se dispune de către 
organul de urmărire penală în cat de moarte violentă, de moarte a cărei cauză 
nu se cunoaşte sau este suspectă, sau când este necesară o examinare 
corporală asupra învinuitului ori persoanei vătămate pentru a constata pe 
corpul acestora existența urmelor infracțiunii. 

Exhumarea în vederea constatării cauzelor morții se face numai cu 
încuviințarea procurorului. 


2.G.3.Rapotrul de constatare tehnico-ştiințifică şi medico legală. 

Operaţiile şi concluziile constatării tehnico ştiinţifice şi medico-legale 
se consemnează într-un raport. 


În situaţia în care organul de urmărire penală sau instanţa de judecată, din 
oficiu sau la cererea unei părți, apreciază că raportul tehnico-ştiințific sau 
medico-legal nu este complet sau concluziile acestuia nu sunt precise, poate 
dispune refacerea sau completarea constatării sau efectuarea unei expertize. 

Când refacerea sau completarea constatării tehnico-ştiinţifice ori 
medico-legale este dispusă de instanța de judecată, raportul se trimite 
procurorului, pentru ca acesta să ia măsuri în vederea completării sau refacerii 
lui. 


2.l.Expertiza 


2.1.1.Noţiune. Clasificare expertizelor. 


Între mijloacele de probaţiune, expertiza deţine un loc important datorită 
faptului că are la bază o muncă de cercetare, realizată cu date şi mijloace 
specifice. 


În art. 116 cod proc. pen. se prevede că atunci când pentru lămurirea 
unor fapte sau împrejurări ale cauzei, în vederea aflării adevărului, sunt 
necesare cunoştinţele unui expert, organul de urmărire penală ori instanţa de 
judecată dispune, la cerere sau din oficiu, efectuarea unei expertize. 

Spre deosebire de constatările tehnico ştiinţifice şi medico legale, care 
se dispun doar în cadrul urmăririi penale şi se efectuează în regim de urgenţă, 
expertizele se dispun în ambele faze, cuprind o analiză mai profundă a 
problemelor şi nu reclamă aceiaşi urgenţă pe care o presupun constatările 
medico legale şi tehnico-ştiințifice. 

Din punct de vedere a valorii probante, expertiza are aceiaşi valoare ca 
şi celelalte probe. Ea conduce la aflarea adevărului în cauză numai dacă se 
coroborează cu celelalte probe administrate. 

Actul normativ care reglementează efectuarea expertizelor judiciare şi 
extrajudiciare este Ordonanţa nr. 2 din 21 ianuarie. 


Clasificarea expertizelor. 

În literatura juridică de specialitate, expertizele au fost clasificate după 
mai multe criterii, dintre care amintim: 
a. După natura problemelor care urmează a fi lămurite: 

- expertiza criminalistică, care la rândul ei, este de mai multe 
feluri: dactiloscopică, traseologică, balistică, tehnică a actelor, grafică, 
biocriminalistică. 

- expertiza medico-legală 

- expertiza psihiatrică; 
- expertiza contabilă; 
- expertiza tehnică. 


b. După modul în care legea reglementează necesitatea efectuării 
expertizei: expertiza obligatorie şi expertiza facultativă 


Efectuarea expertizei psihiatrice este obligatorie în cazul infracțiunii de 
omor deosebit de grav, precum şi atunci când organul de urmărire penală 
sau instanţa de judecată are îndoială asupra stării psihice a învinuitului sau 
inculpatului ( art. 117 cod proc pen.) 


Expertiza în aceste cazuri se efectuează în instituţii sanitare de specialitate. 
În vederea efectuării expertizei, organul de cercetare penală cu aprobarea 
procurorului sau instanţa de judecată dispune internarea învinuitului sau 
inculpatului pe timpul necesar. Această măsură este executorie şi se aduce 
la îndeplinire, în caz de opunere, de organele de poliţie. 


Efectuarea expertizei medico-legale, este obligatorie în următoarele cazuri: 


- în situația în care trebuie stabilite cauzele morţii iar în cauză nu s-a 
întocmit un raport medico-legal. 8art. 117 alin ultim.) 

- în situaţia în care se solicită suspendarea urmăririi penale. Conform 
art. 239 Cod proc. pen., aceasta este posibilă, în cazul în care se constată 
printr-o expertiză medico-legală că învinuitul sau inculpatul suferă de o boală 
care îl împiedică să ia parte la procesul penal. 

- în caz de revocare a măsurii arestării preventive. Potrivit art.139 alin 
7, dacă instanţa constată pe baza unei astfel de expertize că cel arestat suferă 
de o boală care nu poate fi tratată în reţeaua medicală a Direcţiei Generale a 
Penitenciarelor, dispune, la cerere sau din oficiu, revocarea măsurii arestării 
preventive. 

- în cazul în care se solicită amânarea sau întreruperea pedepsei. (art. 
453 lit.a şi 455). 


c. După modul de desemnare a expertului, expertizele sunt de trei 
feluri: oficială, contradictorie şi supravegheată. 

- expertiza oficială este cea ordonată de organul de urmărire penală sau 
instanța de judecată care se adresează organului din care face parte expertul . 

- expertiza contradictorie este aceea în care experții sunt numiți de 
către organele judiciare aleşi de către părți. 

- expertiza supravegheată se întocmeşte cu participarea unui expert 
recomandat de părți 

d. Din punct de vedere a complexităţii lor, expertizele se împart în 
expertize simple şi complexe. 

Expertizele simple, sunt cele întocmite de către un specialist dintr-un 
singur domeniu de activitate 

Expertizele complexe necesită cunoştinţe din mai multe domenii de 
activitate. 

CAPITOLUL VII 


MĂSURILE PROCESUALE 
CONSIDERAȚII CU CARACTER INTRODUCTIV. IMPORTANȚA 
MĂSURILOR PROCESUALE 


1. Noţiunea şi importanţa măsurilor procesuale. 


Pentru a asigurarea buna desfăşurare a procesului penal, legea prevede 
anumite măsuri ce pot fi luate în cursul procesului penal de către organele de 
urmărire penală sau instanța de judecată, în special față de inculpați, măsuri 
care constau în anumite privațiuni sau constrângeri personale sau reale. 
Constrângerea personală constă în limitarea, restrângerea sau chiar privarea 
de libertate a persoanei ( reținerea, arestarea, obligația de a nu părăsi 
localitatea sau ţara, aducerea cu mandat ). Constrângerea reală constă în 
anumite restricții ce se aplică asupra bunurilor inculpatului sau părții 
responsabilă civilmente pentru a se asigura repararea pagubei sau pentru a se 
garanta executarea pedepsei amenzii ( măsura sechestrului asigurator sau a 
inscripţiei ipotecare). 

1.B. Clasificarea măsurilor procesuale. 

În literatura juridică de specialitate, măsurile procesuale au fost clasificate 
după mai multe criterii : 

e În raport d criteriul stabilit de legiuitor: măsuri preventive şi 
alte măsuri procesuale 

- măsurile preventive sunt măsuri cu caracter de constrângere prin care 

învinuitul sau inculpatul este împiedicat să întreprindă anumite activități 

care s-ar răsfrânge negativ asupra procesului penal ( reținerea, 
arestarea, obligarea de a nu părăsi localitatea sau țara). 

- alte măsuri procesuale. Din această categorie fac parte măsurile de 

ocrotire, de siguranță, măsurile asiguratorii, restituirea lucrurilor şi 

restabilirea situației anterioare săvârșirii infracțiunii). 
e În raport de valoarea asupra căreia se iau aceste măsuri: 
măsuri procesuale personale şi măsuri procesuale reale. 

- măsurile procesuale personale sunt cele îndreptate împotriva unei 

persoane fizice ( măsurile preventive, de ocrotire, de siguranță, liberarea 

provizorie sub control judiciar sau pe cauţiune) 

- măsurile procesuale reale sunt cele îndreptate împotriva bunurilor 

persoanelor ( măsurile asiguratorii, restituirea lucrurilor, restabilirea 

situaţiei anterioare). 
e În raport de scopul urmărit : de constrângere şi de ocrotire 

- măsurile procesuale de constrângere sunt cele luate forțat asupra 

persoanei sau bunurilor acesteia ( măsurile preventive, măsurile 

asiguratorii ) 

- măsurile de ocrotire ( măsurile de siguranță, de ocrotire, restituirea 
lucrurilor, restabilirea situaţiei anterioare). 


2.MĂSURILE PREVENTIVE 


2.A. Definirea măsurilor preventive 
Măsurile de prevenţie sunt instituţii de drept procesual penal cu 
caracter de constrângere, prin care învinuitul sau inculpatul este împiedicat să 
întreprindă anumite activităţi care s-ar răsfrânge negativ asupra desfăşurării 
procesului penal sau asupra atingerii scopului acestuia. 


2.B.Scopul şi categoriile măsurilor preventive. 


Potrivit dispozițiilor art. 136 cod procedură penală, în cauzele privitoare 
la infracțiuni pedepsite cu detenţiune pe viaţă sau cu închisoare, pentru a 
se asigura buna desfăşurare a procesului penal ori pentru a împiedica 
sustragerea învinuitului sau inculpatului de la urmărirea penală, de la 
judecată ori de la executarea pedepsei, se poate lua față de acesta o măsură 
preventivă. 

Alegerea măsurii ce urmează a fi luată se face ţinându-se seama de: 
scopul acesteia, de gradul de pericol social al infracțiunii, de sănătatea, 
vârsta, antecedentele şi alte situații privind persoana faţă de care se ia măsura. 

Măsurile preventive prevăzute de codul de procedură penală în art.136 
alin.2 sunt următoarele: 

- reținerea - ce poate fi luată de organul de cercetare penală şi procuror. 

- obligarea de a nu părăsi localitatea - se poate lua de procuror în 
cursul urmăririi penale sau de instanţă în cursul judecății 

- obligarea de a nu părăsi ţara-se poate lua de procuror în cursul urmăririi 
penale sau de instanţă în cursul judecăţi. 

- arestarea preventivă - poate fi luată de judecător şi numai în cazul 
infracțiunilor infracțiunilor pentru care legea prevede pedeapsa închisorii. 

2.C. Luarea, înlocuirea, revocarea si încetarea de drept a măsurilor de 

prevenţie. 

2.C.1. Luarea măsurilor de prevenţie 

Pentru luarea măsurilor de prevenţie trebuie realizate cumulativ 
următoarele condiţii generale: 

- să existe probe sau indicii temeinice că învinuitul sau inculpatul a 
săvârşit o faptă prevăzută de legea penală. Potrivit art. 143 alin. ultim, sunt 
indicii temeinice atunci când din datele existente în cauză rezultă 
presupunerea că persoana faţă de care se efectuează urmărirea penală a 
săvârşit f apta. 

- pentru infracțiunea săvârşită, legea să prevadă pedeapsa închisorii. 
Condiţia se realizează şi în cazul în care se prevede alternativ pedeapsa 

închisorii cu amenda, pentru toate măsurile cu excepţia arestării 
preventive. In cazul acestei măsuri operează interdicția prev. de art 136 cod 
procedură penală-măsura arestării preventive nu poate fi dispusă în cazul 
infracțiunilor pentru care legea prevede alternativ pedeapsa amenzii. 

- să existe vreunul din cazurile prevăzute de art. 148 cod procedură 
penală: 

a. când identitatea sau domiciliul inculpatului nu pot fi stabilite din 
lipsa datelor necesare; 

b. când infracţiunea este flagrantă, iar pedeapsa închisorii prevăzute 
de lege este mai mare de un an; 

c. când învinuitul ori inculpatul a fugit ori s-a ascuns în scopul de 
a se sustrage de la urmărire sau de la judecată, ori a făcut pregătiri pentru 
asemenea acte, precum şi dacă în cursul judecății sunt date că inculpatul 
urmăreşte să se sustragă de la executarea pedepsei; 

d. dacă sunt date că inculpatul urmăreşte să zădărnicească aflarea 
adevărului, prin influențarea unui martor sau expert, distrugerea sau 
alterarea mijloacelor materiale de probă sau prin asemenea fapte; 

e. inculpatul a comis o nouă infracțiune ori din datele existente 
rezultă necesitatea împiedecării săvârşirii unei infracțiuni; 

f. inculpatul este recidivist; 

g. abrogat 

h. inculpatul a comis o infracțiune pentru care legea prevede pedeapsa 
închisorii mai mare de 4 ani şi există probe certe că lăsarea sa în libertate 
prezintă pericol concret pentru ordinea publică; 

În evaluarea acestui pericol nu se pot avea în vedere numai date legate 
de persoana inculpatului ci şi date referitoare la faptă, nu de puţine ori aceasta 
din urmă fiind de natură a cerea în opinia publică un sentiment de 
insecuritate, credința că justiția, cei care concură la înfăptuirea ei, nu 
acționează îndeajuns împotriva infracționalității 

i. există date sau indicii temeinice care justifică temerea că inculpatul 
va exercita presiuni asupra persoanei vătămate sau va încerca o înțelegere 
frauduloasă cu acesta. 

În situaţiile prevăzute la lit. c-f şi i, măsura arestării inculpatului poate 
fi luată numai dacă pedeapsa prevăzută de lege este detențiunea pe viaţă sau 
închisoarea mai mare de 2 ani. 

Actul prin care se ia măsura preventivă trebuie să arate fapta care 
face obiectul învinuirii sau inculpării, textul de lege în care acesta se 
încadrează, pedeapsa prevăzută de lege pentru infracțiunea săvârşită şi 
temeiurile concrete care au determinat luarea măsurii preventive. 

Măsura preventivă a reţinerii se poate lua prin ordonanţă de organul 
de cercetare penală sau procuror, obligarea de a nu părăsi localitatea sau țara 
prin ordonanța procurorului în cursul urmăririi penale şi prin încheierea 
instanţei în cursul judecății iar arestarea preventivă prin încheiere. 

În soluționarea cererilor privind măsurile preventive, instanţele 
judecătoreşti nu au avut un punct de vedere unitar, pronunțându-se diferit cu 

privire la întocmirea unei minute, în cazurile în care judecătorul sau instanţa se 
pronunță prin încheiere asupra măsurilor preventive. 

Unele instanțe s-au pronunțat în sensul că, în aceste cazuri, 
neîntocmirea unei minute nu invalidează încheierea prin care se dispune 
asupra măsurilor preventive. 

Alte instanțe, dimpotrivă, s-au pronunţat în sensul că încheierile 
pronunțate în materia măsurilor preventive trebuie să fie precedate de 
întocmirea unei minute, sub sancţiunea nulităţii absolute. 

Prin Decizia nr. XVII din 21 noiembrie 2005 Înalta Curte de Casaţie şi 
Justiţie-Secţiile Unite, a decis că, în toate cazurile în care judecătorul sau 
instanţa se pronunță prin încheiere asupra măsurilor preventive este 
obligatorie întocmirea unei minute, sub sancţiunea nulităţii absolute. 

La pronunțarea acestei hotărâri s-a avut în vedere că dispozițiile art. 
309Cod procedură penală, ce prevăd că rezultatul deliberării se consemnează 
într-o minută, nu fac nici o distincție în raport cu felul hotărârii care urmează 
să fie pronunţată. Prin urmare, în toate cazurile în care judecătorul sau instanța 
se pronunță asupra măsurilor preventive, având loc o deliberare asupra 
acestora, rezultatul deliberării se consemnează într-o minută, aşa cum se 
prevede în art.309. În lipsa minutei nu ar putea fi realizat controlul judiciar 
asupra rezultatului deliberării, ceea ce ar atrage sancţiunea nulității absolute 
prevăzută în art. 197 alin 2 din codul de procedură penală. Decizia nr. XVII 
din 21 noiembrie A Înaltei Curți de Casaţie şi Justiţie-Secţiile Unite, a fost 
publicată în Monitorul Oficial nr. 119 din 8 februarie 2006 


2.C.2. Inlocuirea şi revocarea măsurilor preventive. 


Potrivit dispoziţiilor art. 139 Cod procedură penală, măsura preventivă 
luată se înlocuieşte cu alta măsură preventivă, când s-au schimbat temeiurile 
care au determinat luarea măsurii. 

Din modul de formulare a acestui text rezultă că o măsură preventivă 
mai blândă poate fi înlocuită cu una mai severă şi invers. 

Când nu mai există nici un temei care să justifice menţinerea măsurii 
preventive, aceasta trebuie revocată din oficiu sau la cerere. 

În cazul în care măsura preventivă a fost luată, în cursul urmăririi 
penale, de instanță sau de procuror, organul de cercetare penală are obligația 
să-l informeze de îndată pe procuror despre schimbarea sau încetarea 
temeiurilor care au motivat luarea măsurii preventive. 

Când măsura preventivă a fost luată, în cursul urmăririi penale, de 
procuror sau instanță, procurorul, dacă apreciază că informaţiile primite de la 
organul de cercetare penală justifică înlocuirea sau revocarea măsurii, dispune 
aceasta ori, după caz, sesizează instanţa. 

În cadrul judecării recursului inculpaţilor împotriva încheierii prin care 
a fost menținută măsura arestării preventive, instanța poate dispune, din 
oficiu, potrivit art. 300” raportat la art. 139 cod procedură penală, înlocuirea 
măsurii arestării preventive cu aceea de a nu părăsi localitatea, dacă 

temeiurile care au determinat luarea măsurii s-au schimbat. Procurorul este 
obligat să sesizeze şi din oficiu instanța pentru înlocuirea sau revocarea 
măsurii preventive luate de către acesta, când constată el însuşi că nu mai 
există temeiul care a justificat luarea măsurii. 

Măsura preventivă se revocă din oficiu şi când a fost luată cu încălcarea 
prevederilor legale, dispunându-se , în cazul reţinerii şi arestării preventive, 
punerea de îndată în libertate a învinuitului sau inculpatului, dacă nu este 
arestat în altă cauză. 

De asemenea, dacă instanța constată, pe baza unei expertize medico- 
legale, că cel arestat preventiv suferă de o boală ce nu poate fi tratată în 
rețeaua medicală a Direcţiei Generale a Penitenciarelor, dispune, la cerere sau 
din oficiu, revocarea măsurii arestării preventive 

Măsura arestării preventive poate fi înlocuită cu măsura obligării de a 
nu părăsi localitatea sau ţara. 

Aceste dispoziţii se aplică chiar în situația în care organul judiciar 
urmează să-şi decline competenţa. 


2.C.3. Încetarea de drept a măsurilor preventive. 


Potrivit disp. art. 140 cod proc. pen, măsurile preventive încetează de 
drept în următoarele situații: 

- la expirarea termenelor prevăzute de lege sau stabilite de organele 
judiciare. 

- în caz de scoatere de sub urmărire, de încetare a urmăririi penale sau 
de încetare a procesului penal ori de achitare. 

- atunci când, înainte de pronunţarea unei hotărâri definitive de 
condamnare în primă instanţă, durata arestării a atins jumătatea maximului 
pedepsei prevăzute de lege pentru infracţiunea ce face obiectul învinuirii. 

2.D.Căile de atac împotriva actelor prin care se dispune asupra luării, 
revocării sau încetării de drept a măsurilor preventive. 

Conform disp. art. 1401 cod procedură penală, împotriva ordonanţei 
organului de cercetare penală prin care s-a luat măsura preventivă a reţinerii 
se poate face plângere, înainte de expirarea celor 24 ore de la luarea măsurii, 
la procurorul care supraveghează urmărirea penală iar împotriva ordonanţei 
procurorului prin care s-a luat măsura arestării se poate f ace plângere în 
termen de 24 ore la prim-procurorul parchetului sau, după caz, la procurorul 
ierarhic superior în condițiile art. 278 alin. 1 şi 2. 

Aceştia se pronunță prin ordonanţă înainte de expirarea măsurii iar 
atunci când consideră că este ilegală sau nu se justifică dispune revocarea ei. 

Dat fiind faptul că art. 1401 face trimitere la art. 278, împărtăşim 
punctul de vedere exprimat în literatura de specialitate, potrivit căruia cel 
nemulțumit de modul în care plângerea este soluționată de prim-procuror 
sau, după caz, de procurorul ierarhic superior se poate adresa instanţei în 
condiţiile art. 2781. 

Împotriva ordonanţei procurorului prin care se dispune luarea măsurii 
obligării de a nu părăsi localitatea sau ţara, învinuitul sau inculpatul poate 
face plângere în termen de 3 zile de la luarea măsurii la instanţa căreia i-ar 
reveni competenţa să soluţioneze cauza în fond. Plângerea se soluţionează în 
cameră de consiliu în termen de 3 zile, participarea procurorului şi citarea 
inculpatului sau învinuitului este obligatorie iar neprezentarea acestuia nu 
împiedică judecarea plângerii 

Împotriva încheierii prin care se dispune, în cursul urmăririi penale, 
luarea măsurii arestării preventive, împotriva măsurii prin care se dispune 
revocarea, înlocuirea, încetarea sau prelungirea arestării preventive, precum 
şi împotriva încheierii de respingerii a propunem de arestare preventivă, 
învinuitul sau inculpatul şi procurorul pot face recurs la instanța superioară în 
termen de 24 de ore de la pronunțare, pentru cei prezenţi şi de la comunicare, 
pentru cei lipsă. Inculpatul sau învinuitul este adus la judecarea recursului, cu 
excepţia cazurilor când acest lucru nu este posibil, participarea procurorului 
este obligatorie, instanţa se pronunţă prin încheiere în 24ore, în cazul arestării 
învinuitului şi în 3 zile, în cazul arestării inculpatului, iar dosarul este restituit 
primei instanţe în 24 ore de la soluționarea recursului. 

Potrivit disp. art. 141 cod procedură penală, încheierea dată în primă 
instanță şi în apel, prin care se dispune luarea, revocarea, înlocuirea sau 
menținerea unei măsuri preventive ori prin care se constată încetarea de 
drept a măsurii arestării preventive, poate fi atacată, separat, cu recurs, de 
procuror şi inculpat în termen de 24 ore de la pronunțare, pentru cei prezenți, 
şi de la comunicare, pentru cei lipsă. 

În aplicarea dispoziţiilor art.140” alin 1 şi ale art. 141 din Codul de 
procedură penală, instanţele judecătoreşti nu au avut un punct de vedere unitar, 
pronunțându-se diferit cu privire la posibilitatea atacării, separat, cu recurs, a 
încheierii pronunţate în cursul urmăririi penale, precum şi în cursul judecății în primă 
instanță şi apel, prin care a fost respinsă cererea de revocare, înlocuire sau încetare 
de drept a măsurilor preventive. 

Astfel, unele instanțe s-au pronunţat în sensul că această încheiere poate fi 
atacată separat cu recurs, în temeiul art. 140alin 1 şi al art. 141 din Codul de 
procedură penală. 

Alte instanțe, dimpotrivă, s-au pronunţat în sensul că o atare încheiere nu 
poate fi atacată, separat, cu recurs, întrucât art. 140 “alin 1 şi art. 141 din Codul de 
procedură penală nu prevăd o cale de atac separată împotriva încheierii pronunțate în 
cursul urmăririi penale, în primă instanță sau apel, prin care a fost respinsă cererea de 
revocare, înlocuire sau încetare a arestării preventive. 

Potrivit Deciziei nr. XII din 21 noiembrie 2005 a Înaltei Curți de Casaţie şi 
Justiție-Secțiile Unite, prin care s-a admis recursul în interesul legii declarat de 
procurorul general al Parchetului de pe lângă Înalta curte de Casaţie şi Justiţie, 
încheierea prin care se dispune, în cursul urmăririi penale, respingerea cererii de 
revocare, înlocuire sau încetare a arestării preventive, nu poate fi atacată, separat cu 
recurs. Considerentele avute de instanța supremă au avut la bază formularea dată de 

legiuitor celor două articole în care se precizează expres încheierile ce pot fi atacate, 
separat, cu recurs. 

În raport cu prevederile art. 140” alin 1 şi ale art. 141 din Codul de procedură 
penală, a recunoaşte calea de atac a recursului separat, împotriva încheierii 
pronunțate în cursul urmăririi penale, în primă instanță sau în apel, prin care se 
respinge cererea de revocare, înlocuire sau încetare a arestării preventive, înseamnă a 
recunoaşte o cale de atac neprevăzută de lege, ceea ce ar fi contrar art. 23 alin 7 şi art 
129 din Constituţie, potrivit cărora încheienile instanței privind măsura arestării 
preventive sunt supuse căilor de atac prevăzute de lege, iar împotriva hotărârilor 
judecătoreşti părțile interesate şi Ministerul Public pot exercita căi de atac, în 
condiţiile legii. În acelaşi timp s-ar încălca art. 385! alin 2 din Codul de procedură 
penală, în temeiul căruia încheierile care nu pot f atacate, separat, cu recurs, potrivit 
legii, pot fi atacate cu recurs numai odată cu sentința sau decizia recrutată. Decizia 
nr. XII din 21 noiembrie 2005 privind aplicarea dispoziţiilor art. 140° alin. 1 şi ale 
art. 141 din Codul de procedură penală a Înaltei Curți de Casaţie şi Justiție- Secţiile 
Unite, a fost publicată în Monitorul Oficial nr. 119 din 8 februarie 2006. 


3. ANALIZA MĂSURILOR PREVENTIVE 


3.A.Retinerea 

Între măsurile preventive privative de libertate, reținerea se înscrie ca 
cea mai uşoară, aceasta putând şi dispusă de organul de cercetare penală sau 
de procuror pe o durată de cel mult 24 ore. 

Ea poate fi luată față de învinuit dacă sunt probe sau indicii temeinice 
că a săvârşit o faptă prevăzută de legea penală, pentru fapta săvârşită legea să 
prevadă pedeapsa detențiunii pe viaţă sau pedeapsa închisorii şi să existe unul 
din cazurile prevăzute de art. 148 oricare ar fi limitele pedepsei cu închisoarea 
prevăzută de lege pentru fapta săvârşită. 

Dacă măsura a fost luată de organul de cercetare penală, acesta este 
obligat să încunoştinţeze de îndată pe procuror cu privire la luarea măsurii iar 
dacă reținerea a fost făcută de procuror este încunoştinţat procurorul ierarhic 
superior. 

Măsura reţinerii poate dura cel mult 24 ore iar din durata ei se deduce 
timpul cât persoana a fost privată e libertate ca urmare a măsurii administrative 
a conducerii la sediul poliției, prevăzută în art. 31 alin. lit. b din Legea 
218/2002 privind organizarea şi funcționarea Politiei Române. 

În ordonanța prin care s-a dispus reținerea trebuie să se menţioneze ziua 
şi ora la care reținerea a început iar în ordonanța de punere în libertate, ziua şi 
ora la care reținerea a încetat. 

Când organul de cercetare penală consideră că este necesar a se lua 
măsura arestării preventive, înaintează procurorului, în primele 10 ore de la 
reținerea învinuitului, o dată cu încunoştinţarea la care se referă art. 143 alin 1, 
un referat motivat. 

Procurorul, dacă apreciază că sunt îndeplinite condiţiile prevăzute de 
lege pentru luarea măsurii arestării preventive, procedează, înlăuntrul 
termenului prevăzut în alin 1, potrivit art. 146. 

Când măsura reţinerii este luată de procuror, dacă acesta consideră 
necesar a lua măsura arestării preventive, procedează potrivit art. 146. 


3.B.Obligarea de a nu părăsi localitatea 


Această măsură constă în îndatorirea impusă învinuitului sau 
inculpatului, de procuror în cursul urmăririi penale ori de instanță în cursul 
judecății, de a nu părăsi localitatea fără încuviințarea organului ce a luat 
această măsură. 

În cursul urmăririi penale durata acestei măsuri nu poate depăşi 30 zile, 
afară de situaţiile în care este prelungită. Prelungirea se dispune de instanța 
căreia i-ar reveni competenţa să soluţioneze cauza în fond, fiecare prelungire 
neputând să depăşească 30zile.Durata maximă a 
măsurii în cursul urmăririi penale este de un an. În mod excepţional, când 
pedeapsa prevăzută de lege este detențiunea pe viaţă sau închisoarea mai mare 
de 10 ani, durata maximă a obligării de a nu părăsi localitatea este de 2 ani. 

Copia ordonanţei procurorului sau, după caz, a încheierii instanței, se 
înaintează secției de poliție în a cărei rază teritorială 
locuieşte inculpatul. 

La fel ca şi celelalte măsuri preventive, măsura obligaţiei de a nu părăsi 
localitatea sau ţara, nu are un caracter fix, ea putând fi adaptată la situații 
juridice concrete apărute în cursul desfăşurării urmăririi penale sau judecăţii.O 
atare posibilitate de adaptare, pe care o au procurorii şi judecătorii, rezultă, 
indirect, din prevederile art. 145 alin 1 din Codul de procedură penală. 

Conform textului indicat, măsura obligării de a nu părăsi localitatea 
constă în îndatorirea impusă învinuitului sau inculpatului de a nu părăsi 
localitatea fără încuviințarea organului care a dispus această măsură. 

Din conținutul acestor dispoziții rezultă că organul care a dispus măsura 
are posibilitatea să încuviinţeze ca cei cărora li s-a impus o asemenea restricție 
să poată, totuşi, părăsi localitatea sau ţara 


3.C.Obligarea de a nu părăsi ţara 


Măsura obligării de a nu părăsi ţara constă în îndatorirea impusă 
învinuitului sau inculpatului, de procuror în cursul urmăririi penale, sau de 
instanță în cursul judecății, de a nu părăsi ţara fără încuviințarea organului care 
a dispus această măsură. 

Măsura obligării de a nu părăsi ţara se ia în condițiile prevăzute pentru 
măsura obligării de a nu părăsi ţara. Copia ordonanţei procurorului sau 
încheierea instanţei se comunică secţiei de politie în a cărei rază teritorială 
locuieşte inculpatul, organelor competente să elibereze paşaportul şi organelor 
de frontieră. 


3.D. Arestarea preventivă 

3.D.1.Arestarea învinuitului 


Potrivit art. 229 cod procedură penală, învinuitul este persoana faţă de 
care se efectuează urmărirea penală când nu a fost pusă împotriva sa 
acțiunea penală. 

Condiţiile ce se cer pentru a putea lua această măsură sunt, conform 
art. 146 alini, următoarele: să existe probe sau indicii temeinice că 
învinuitul a săvârşit o faptă prevăzută de legea penală; pentru infracțiunea 
săvârşită legea să prevadă pedeapsa închisorii; să existe vreunul din cazurile 
prevăzute de art. 148Cod procedură penală. 

Procurorul din oficiu sau la sesizarea organului de urmărire, când 
consideră că în interesul urmăririi penale este necesară arestarea învinuitului, 
după ascultarea acestuia în prezenţa apărătorului, prezintă dosarul cauzei, cu 
propunere motivată de luare a măsurii arestării preventive, preşedintelui 
instanţei sau judecătorului delegat de acesta. 

Dosarul se prezintă preşedintelui instanţei căreia i-ar reveni competența 
să judece cauza în fond sau al instanței corespunzătoare în a cărei 
circumscripție se află locul de deținere ori judecătorului delegat de 
preşedintele instanței. 

La prezentarea dosarului de către procuror, preşedintele instanței sau 
judecătorul delegat de acesta fixează ziua şi ora de soluţionare a propunerii de 
arestare preventivă, până la expirarea celor 24 ore de reţinere, în cazul în care 
învinuitul este reținut. Ziua şi ora se comunică atât apărătorului ales sau numit 
din oficiu, cât şi procurorului, acesta din urmă fiind obligat să asigure prezența 
în fața judecătorului a învinuitului reținut. 

Propunerea de arestare se soluţionează în cameră de consiliu, în 
complet de un judecător, participarea procurorului este obligatorie. 

După ascultarea învinuitului, judecătorul, de îndată, admite sau 
respinge propunerea de arestare preventivă, prin încheiere motivată. 

Totodată, judecătorul, admițând propunerea, emite, de urgență, 
mandatul de arestare a învinuitului. Acesta cuprinde în mod corespunzător 
mențiunile arătate în art. 151 alin. 3 lit. a-c, e şi j, precum şi numele şi 
prenumele învinuitului şi durata pentru care este dispusă arestarea preventivă 
a acestuia. Judecătorul care a emis mandatul înmânează un exemplar al 
mandatului persoanei arestate, iar un alt exemplar îl trimite organului de 
poliție pentru a fi predat la locul de deţinere o dată cu arestatul. 

Durata arestării învinuitului nu poate depăşi 10 zile. 

Împotriva încheierii se poate face recurs în termen de24 ore de la 
pronunțare, pentru cei prezenţi, şi de la comunicare, pentru cei lipsă. 


3.D.2.Arestarea inculpatului 

Măsura arestării inculpatului poate fi luată dacă sunt întrunite condiţiile 
prevăzute în art. 143 şi numai în vreunul din cazurile prevăzute de art. 148 Cod 
procedură penală. 

Durata arestării inculpatului în cursul urmăririi penale nu poate depăşi 
30 zile, afară de cazul când ea este prelungită în condițiile legii. 

Termenul curge de la data emiterii mandatului, când arestarea a fost 
dispusă după ascultarea inculpatului, iar în cazul când arestarea a fost dispusă 
în lipsa acestuia, termenul curge de la data punerii în executare a 
mandatului de arestare. 

Când o cauză este trecută pentru continuarea urmăririi penale de la un 
organ de urmărire la altul, mandatul de arestare emis anterior rămâne valabil. 

Propunerea de arestare preventivă se soluţionează în cameră de consiliu 
de un singur judecător indiferent de natura infracțiunii. Inculpatul este adus în 
fața judecătorului şi va fi asistat de apărător. Participarea procurorului este 
obligatorie. Judecătorul admite sau respinge propunerea prin încheiere 
motivată. 

Arestarea nu poate fi dispusă decât pentru zilele care au rămas după 
scăderea din 30 zile a perioadei în care a fost reținut sau arestat. 

Măsura arestării inculpatului poate fi luată numai după ascultarea 
acestuia de către procuror şi de către judecător, afară de cazul când inculpatul 
este dispărut, se află în străinătate, se sustrage de la urmărire sau de la 
judecată ori din di cauza stării sănătăţii, din cauză de forță majoră sau stare de 
necesitate nu poate fi adus în faţa judecătorului. 

In cazul în care inculpatul este dispărut, se află în străinătate ori se 
sustrage de la urmărire sau judecată, când mandatul a fost emis fără ascultarea 
inculpatului, acesta va fi ascultat imediat ce a fost prins ori s-a prezentat. 

Mandatul de arestare a învinuitului încetează la data emiterii 
mandatului de arestare a inculpatului. 

Împotriva încheierii se poate face recurs, în termen de 24 ore de la 
pronunțare, pentru cei prezenţi, şi de la comunicare pentru cei lipsă. 

Arestarea preventivă a inculpatului poate fi dispusă şi în cursul 
judecății, prin încheiere motivată, dacă sunt întrunite condiţiile prevăzute în 
art. 143 şi există vreunul din cazurile prevăzute în art. 148. 

Încheierea poate fi atacată separat cu recurs. Termenul de recurs este de 
24 ore şi curge de la pronunțare, pentru cei prezenţi, şi de la comunicare, 
pentru cei lipsă. Dosarul va fi înaintat instanţei de recurs în termen de 24 ore, 
iar recursul se judecă în 3 zile. Recursul declarat împotriva încheierii prin 
care s-a dispus arestarea este suspensiv de executare. 


3.D.4.Procedura prelungirii arestării în cursul urmăririi penale 


Conform disp. art. 155 cod procedură penală, arestarea inculpatului 
dispusă de instanță poate fi prelungită în cursul urmăririi penale, motivat, 
dacă temeiurile care au determinat arestarea inițială impun în continuare 
privarea de libertate sau există temeiuri noi care să justifice privarea de 
libertate. 

Prelungirea duratei arestării preventive poate fi dispusă de instanţa 
căreia i-ar reveni competenţa să judece cauza în fond sau instanţei 

corespunzătoare în a cărei circumscripție se află locul de deţinere, pe baza 
propunerii motivate a organului care efectuează urmărirea penală. 

Propunerea organului de cercetare penală este avizată de procurorul 
care exercită supravegherea şi înaintată de acesta, cu cel puţin 5 zile înainte 
de expirarea duratei arestării, instanţei competente. 

Dacă arestarea a fost dispusă de o instanţă inferioară celei competente 
să acorde prelungirea, propunerea se înaintează instanţei competente. 

Propunerea se anexează la adresa de sesizare a instanţei. În cuprinsul 
adresei se pot arăta şi alte motive care justifică prelungirea arestării decât cele 
cuprinse în propunere. 

Când în aceiaşi cauză se găsesc mai mulți inculpaţi arestaţi pentru care 
durata arestării preventive expiră la date diferite, procurorul care sesizează 
instanța pentru unul dintre inculpați va sesiza, totodată, instanța şi cu privire 
la ceilalți inculpați. 

Art. 159 cod procedură penală, cu denumirea marginală „procedura 
prelungirii arestării dispuse în cursul urmăririi penale”, cuprinde numeroase 
dispoziții în acest sens. 

Astfel, dosarul cauzei va fi depus la procuror, o dată cu sesizarea 
instanței, cu cel puţin 5 zile înainte de expirarea duratei arestării preventive şi 
va putea fi consultat de apărător. 

Propunerea de prelungire a arestării se soluţionează în cameră de 
consiliu, de un singur judecător, indiferent de natura infracțiunii iar 
participarea procurorului este obligatorie. 

Inculpatul este adus în faţa instanţei şi va fi asistat de apărător. În 
cazul în care inculpatul se află internat în spital şi din cauza stării sănătății nu 
poate fi adus în faţa instanţei sau în alte cazuri deosebite în care deplasarea sa 
nu este posibilă, propunerea va fi examinată în lipsa inculpatului, dar numai 
în prezența apărătorului, căruia i se dă cuvântul pentru a pune concluzii. 

Instanţa soluţionează propunerea şi se pronunță asupra prelungirii 
arestării preventive, în termen de 24 de ore de la primirea dosarului, şi 
comunică încheierea celor lipsă la judecată în acelaşi termen. 

Încheierea prin care s-a hotărât asupra prelungirii arestării poate fi 
atacată cu recurs de procuror sau inculpat în termen de 24 ore de la 
pronunțare, pentru cei prezenți, sau de la comunicare, pentru cei lipsă. 
Recursul se soluţionează înainte de expirarea duratei arestării preventive iar 
inculpatul este adus la soluționarea acestuia. 

Recursul declarat împotriva încheierii prin care s-a dispus prelungirea 
arestării preventive nu este suspensiv de executare. 

Măsura dispusă de instanță se comunică administraţiei locului de 
deținere, care este obligată să o aducă la cunoştinţă inculpatului. 

Dacă hotărârea primei instanţe care se pronunţă asupra prelungirii 
arestării preventive nu este atacată cu recurs, instanța este obligată să restituie 
dosarul procurorului în termen de 24 de ore de la expirarea termenului de 
recurs. 

Judecătorul poate acorda şi alte prelungiri, fiecare neputând depăşi 30 
zile, procedura aplicată în fiecare situație fiind cea prezentată mai sus. Durata 
totală a arestării preventive în cursul urmăririi penale nu poate depăşi un 
termen rezonabil, şi nu mai mult de 180 zile. 


3.D.4.Conţinutul mandatului de arestare 

După întocmirea hotărârii ( încheiere penală ) prin care s-a dispus 
arestarea inculpatului, judecătorul emite de îndată mandatul de 
arestare. În situaţia în care s-a dispus arestarea mai multor inculpaţi, se emite 
mandat de arestare separat pentru fiecare din ei. 

Mandatul de arestare trebuie să cuprindă: 

- instanţa care a dispus luarea măsurii arestării inculpatului; 

- data şi locul emiterii; 

- numele, prenumele şi calitatea persoanei care a emis mandatul de 

arestare; 

- date privitoare la persoana inculpatului ( nume, prenume, poreclă, 
data şi locul naşterii, numele şi prenumele părinților, cetăţenie, 
studii, situația militară, loc de muncă, ocupație, adresă, cetăţenie, 
antecedente penale) şi codul numeric personal; 

- arătarea faptei ce formează obiectul inculpării şi denumirea 
infracțiunii ; 

- încadrarea faptei şi pedeapsa prevăzută de lege; 

- temeiurile concrete care determină arestarea; 

- ordinul de a fi arestat inculpatul; 

- indicarea locului unde urmează a fi deţinut cel arestat; 

- semnătura judecătorului 

Potrivit disp. art. 153 cod procedură penală, un exemplar al 
mandatului este înmânat celui arestat iar un exemplar este trimis organului 
de politie pentru a fi predat la locul de deţinere o dată cu arestatul. 

Dacă mandatul de arestare a fost dispus în lipsa inculpatului ambele 
exemplare se înaintează organului de poliție. Acesta procedează la arestarea 
persoanei căreia îi înmânează un exemplar al mandatului după care îl 
conduce la judecătorul care a emis mandatul. 

Cel arestat poate ridica obiecții în ceea ce priveşte identitatea. In această 
situaţie este condus în fata instanţei locului unde a fost găsit, care, dacă este 
necesar, cere relații judecătorului care a emis mandatul. 

Până la rezolvarea obiecţiilor, instanţa, dacă apreciază că nu există 
pericol de dispariție, dispune punerea în libertate a persoanei împotriva căreia 
s-a emis mandatul. 


Instanța dispune punerea în libertate în situația în care constată că 
persoana adusă nu este cea arătată în mandat sau executarea mandatului 


dacă obiecțiile sunt nefondate. 

Când persoana prevăzută în mandat nu a fost găsită, organul însărcinat 
cu executarea încheie un proces-verbal, prin care constată aceasta şi 
înştiințează organul judiciar care a emis mandatul, precum 


4. ALTE MĂSURI PROCESUALE 


4.A. Măsurile de ocrotire. 

Aceste măsuri se iau în cursul procesului penal atunci când măsura 
arestării preventive a fost luată față de un învinuit sau inculpat în a cărui 
ocrotire se află un minor, o persoană pusă sub interdicție, o persoană 
căreia 1 s-a instituit curatela, ori o persoană care datorită vârstei, bolii sau 
altei cauze are nevoie de ajutor. 

Obligaţia de a încunoştința autoritatea competentă să ia aceste 
măsuri revine organului judiciar care a luat măsura reţinerii ori a arestării 
preventive. 

Din analiza dispoziţiilor art. 161 cod. Proc. pen., rezultă că luarea 
măsurilor de ocrotire presupune existența a două condiţii: 

- învinuitul sau inculpatul să aibă în îngrijire un minor, o persoană 
pusă sub interdicţie, o persoană căreia i s-a instituit curatela ori o persoană 
care datorită vârstei, bolii sau altei cauze are nevoie de ajutor; 

- în lipsa învinuitului sau inculpatului această persoană să rămână 
fără nici o ocrotire. 


4.A. Măsurile de siguranță. 


Noţiune. 

După cum se ştie, măsurile de siguranță sunt mijloace penale ce au 
ca scop înlăturarea unei stări de pericol şi preîntâmpinarea săvârşirii 
faptelor prevăzute de legea penală. Ele se iau faţă de persoanele care au 
comis fapte prevăzute de legea penală şi se pot lua chiar dacă 
făptuitorului nu 1 se aplică o pedeapsă, excepţie făcând măsura expulzării 
prevăzută de art. 112 cod penal. 

Dintre măsurile de siguranță prevăzute în art. 112 cod penal, 
obligarea la tratament medical şi internarea medicală pot fi luate, în mod 
provizoriu, şi în cursul urmăririi penale. În art. 162 cod proc. pen se 
prevede procedura potrivit căreia sunt luate aceste măsuri. 

Textul prevede că, dacă procurorul, în cursul urmăririi penale, 
constată că învinuitul sau inculpatul se află în vreuna din situațiile 
prevăzute în art. 113 sau 114 cod penal, sesizează instanţa care, dacă este 
cazul, dispune luarea, în mod provizoriu, a măsurii de siguranţă 
corespunzătoare. În cursul judecății măsura de siguranță corespunzătoare 
este dispusă, de asemenea, în mod provizoriu de instanţa de judecată. 

Instanţa dispune luarea măsurilor de siguranță a obligării la 
tratament medical şi internare medicală numai după ascultarea învinuitului 
ori inculpatului şi în prezenţa apărătorului şi a procurorului. 

Instanţa ia măsuri pentru aducerea la îndeplinire a internării 
medicale provizorii şi, totodată, sesizează comisia medicală competentă să 
avizeze internarea bolnavilor mintali şi a toxicomanilor periculoși. 

Măsura internării provizorii durează până la confirmarea acesteia de 
către instanţa de judecată. 

Hotărârea instanței de judecată prin care s-a confirmat măsura 
internării poate fi atacată separat cu recurs. Recursul nu suspendă 
executarea. 

Recentele modificări aduse art. 162 cod proc. pen, potrivit cărora 
luarea măsurilor de siguranță reprezintă atributul instanţei s-au realizat 
prin Legea 281/2003. Înainte de modificarea textului, cele două măsuri 
puteau fi luate în mod provizoriu şi de procuror şi durau până la 
confirmarea lor de către instanţă. 


4.B. Măsurile asiguratorii. 


4.C.1. Noţiune şi importanţă. 

Măsurile asiguratorii sunt măsuri de constrângere ce se iau în cursul 
procesului penal, de procuror sau de instanţa de judecată, şi constau în 
indisponibilizarea, prin instituirea unui sechestru, a bunurilor mobile şi 
imobile, în vederea reparării pagubei produse prin infracţiune, precum şi 
pentru garantarea executării pedepsei amenzii. Din conţinutul art. 163 
rezultă că ele se iau asupra bunurilor şi veniturilor învinuitului, 
inculpatului sau părții responsabile civilmente, deci a persoanelor chemate 
să răspundă, în cadrul procesului penal, pentru paguba produsă prin 
infracțiune. 

Măsurile asiguratorii pentru garantarea executării pedepsei amenzii 
se iau numai asupra bunurilor învinuitului sau inculpatului deoarece, 
răspunderea penală fiind personală, nu pot fi indisponibilizate decât 
bunurile celui tras la răspundere penală. 


4.C.2.Bunurile asupra cărora nu se pot lua măsuri asiguratorii 

Nu pot fi sechestrate bunuri care aparţin unei unităţi din cele la care 
se referă art. 145 cod. penal, precum şi cele exceptate de lege. 

În lumina dispoziţiilor art. 406-407 Cod proc. civ. nu pot fi 
sechestrate: bunurile de uz personal sau casnic strict necesare debitorului 
sau familiei sale, precum şi obiectele de cult religios, dacă nu sunt mai 
multe de acelaşi fel; alimentele necesare debitorului şi familiei sale pe 
timp de două luni, iar dacă debitorul se ocupă exclusiv cu agricultura, 
alimentele necesare până la prima recoltă, animalele destinate obţinerii 
mijloacelor de existenţă şi furajele necesare pentru aceste animale până la 

prima recoltă; combustibilul necesar debitorului şi familiei sale socotit 
pentru trei luni de iarnă; 

Potrivit disp. art. 409 cod proc. civil, astfel cum acesta a fost 
modificat prin Ordonanţa de Urgenţă a Guvernului nr. 138/2000, salariile 
şi alte venituri periodice realizate prin muncă, pensiile acordate în cadrul 
asigurărilor sociale, precum şi alte sume ce se plătesc periodic debitorului 
şi sunt destinate asigurării mijloacelor de existență ale acestuia pot fi 
urmărite: 

- până la % din venitul lunar net, pentru sumele datorate cu titlu de 
obligaţie de întreţinere sau alocaţii pentru copii; 

- până la 1/3 din venitul lunar pentru orice alte datorii. 

Alocaţiile de stat şi indemnizaţiile pentru copii, ajutoarele pentru 
îngrijirea copilului bolnav, ajutoarele de maternitate, cele acordate în caz 
de deces, bursele de studii acordate de stat, diurnele, precum şi orice 
asemenea indemnizaţii cu destinaţie specială, stabilite potrivit legii, nu pot 
fi urmărite pentru nici un fel de datorii. 

Măsurile asiguratorii privind reparaţiile civile urmăresc să ofere 
protecție părții civile împotriva acestui risc şi garantează posibilitatea 
realizării eficiente a acțiunii civile , prin împiedicarea înstrăinării unor 
bunuri sub orice titlu. 

Bunurile asupra cărora sunt instituite măsurile asiguratorii sunt 
indisponibilizate, în sensul că cel ce le are în proprietate pierde dreptul de 
a le înstrăina sau greva cu sarcini, ori dreptul de folosință atunci când 
bunurile sechestrate trebuie ridicate în mod obligatoriu. 

Înlăturarea ori distrugerea unui sigiliu legal aplicat constituie infracţiunea 
prev. de art. 243 cod proc. pen, iar sustragerea de sub sechestru infracțiunea 
prev. de art. 244 cod penal. 

